SunOnline: Litus ge faraathun salhi kameh, huriha muvazzafunnah MIB ge hissaa ganedheefi\nލިޓަސްގެ ފަރާތުން ސަޅި ކަމެއް، ހުރިހާ މުވައްޒަފުންނަށް އެމްއައިބީގެ ހިއްސާ ގަނެދީފި\nޝަފްނާ ހުސައިން 05 Sep 2019, 15:23\nމޯލްޑިވްސް އިސްލާމިކް ބޭންކުގެ ހެޑްއޮފީސް--- ސަން ފޮޓޯ\nލިޓަސް އިން އެ ކުންފުނީގެ ހުރިހާ މުވައްޒަފުންނަށް މޯލްޑިވްސް އިސްލާމިކް ބޭންކް (އެމްއައިބީ)ގެ ހިއްސާ ގަނެދީފި އެވެ.\nލިޓަސްގެ މާކެޓިން މެނޭޖަރު އާސިފް ރަޝީދު ވިދާޅުވީ މިއީ ލިޓަސްގެ މުވައްޒަފުންގެ މުސްތަގުބަލު ބިނާކޮށްދިނުމަށް އެހީތެރިކަމެއް ދިނުމުގެ ބޭނުމުގައި އެކުންފުނިން ކޮށްދިން ކަމެއް ކަމަށެވެ.\nއަދި ލިޓަސްގެ ކޮންމެ މެމްބަރަކީ ވެސް ރާއްޖޭގެ ސްޓޮކް މާކެޓަށް އަހުލުވެރި ބަޔަކަށް ހެދުމާއި މުސްތަގުބަލަށް ވިސްނައި އެކަމަށް ހުންނަ ފުރުސަތުތަކުގެ ބޭނުން ހިފުމަށް ހިތްވަރު ދިނުން ކަމަށެވެ.\n"އަދި އެންމެ މެމްބަރުންނަކީ ފުދުންތެރި ދިރިއުޅުމެއް އުޅޭނެ ބަޔަކަށް ވުމަކީ ކުންފުނީގެ މިއަދުގެ އެއް އަމާޒު،" އާސިފް ވިދާޅުވި އެވެ.\nއާސިފް ވިދާޅުވީ މާލެ އާ އެއްގޮތަށް އަޅޮތުތެރޭގައި މަސައްކަތް ކުރާ ލިޓަސްގެ ހުރިހާ މުވައްޒަފުންނަށް ވެސް މި ފުރުސަރު ހޯދައިދީފައިވާނެ ކަމަށެވެ.\nއަދި ކުރިއަށް އޮތް ތަނުގައި އެ ކުންފުނީގައި މަސައްކަތް ކުރާ ބިދޭސީ މަސައްކަތު މީހުން ހިމެނޭ ގޮތަށް، އެކުންފުނީގެ 200 މުވައްޒަފުންނަކީ ހިއްސާގެ ބާޒާރުން ހިއްސާ ގަނެގެން ތިބޭނެ ބަޔަކަށް ހަދާނެ ކަމަށް އޭނާ ވިދާޅުވި އެވެ.\n"މިއަދު އަޅުގަނޑުމެންގެ އެންމެހާ މެމްބަރުންނަކީ އެމްއައިބީގެ ހިއްސާދާރުން. ހަގީގަތުގައި ވެސް އަޅުގަނޑުމެންގެ ކުންފުނިން ލިޓަސްގެ ހުރިހާ މެމްބަރުންނަށް މި ހުޅުވައިދިނީ ވަރަށް މުހިންމު ދޮރެއް. އަޅުގަނޑު ގަބޫލުކުރާ ހިތް އޮތީ މިކަމުގެ ސަބަބުން އަޅުގަނޑުމެންގެ މެމްބަރުން ސްޓޮކް މާކެޓުގައި ހުރި ފުރުސަތު ދެނެގަތުމަށް ލިބޭ އިތުރު ހިތްވަރަކަށްވެ، ކުރިމަގު ކުރެހުމުގައި އިތުރު ފަސޭހަތަކެއް ވާނެކަމަށް،" އާސިފް ވިދާޅުވި އެވެ.\nރާއްޖޭގެ އެންމެ ފުރަތަމަ އިސްލާމިކް ބޭންކް، ޕަބްލިކް ލިމިޓެޑް ކުންފުންޏަކަށް ބަދަލުކޮށް އާންމުންނަށް ހިއްސާ ވިއްކަން ފަށާފައި ވަނީ ހުސްވި ޖުލައި މަހުގެ 28 ވަނަ ދުވަހު އެވެ. އެމްއައިބީގެ ހިއްސާ ގަތުމުގެ ފުރުސަތު ސެޕްޓެމްބަރު މަހުގެ 18 ވަނަ ދުވަހުގެ ނިޔަލަށް އޮންނާނެ އެވެ.\nއިސްލާމިކް ބޭންކުން ބުނީ ގިނަ އަދަދެއްގެ ރަށު ކައުންސިލް އަދި އަތޮޅު ކައުންސިލްތަކުން ބޭންކުގެ ހިއްސާ ގަތުމަށް އެދި ހުށަހަޅަމުންދާ ކަމަށެވެ.\nއެގޮތުން އައްޑޫ ސިޓީ ކައުންސިލުން ވަނީ އެމްއައިބީ އިން 700،000 ރުފިޔާގެ ހިއްސާ ގަނެފަ އެވެ. ބ. އަތޮޅު ކައުންސިލުން 1.75 މިލިއަން ރުފިޔާގެ ހިއްސާ ގަނެފައިވާ އިރު ށ. އަތޮޅު ކައުންސިލުން ވަނީ ތިން މިލިއަން ރުފިޔާގެ ހިއްސާ ގަނެފަ އެވެ. މީގެ އިތުރުން ފުވައްމުލަކު ސިޓީ ކައުންސިލުން އެއް މިލިއަން ރުފިޔާގެ ހިއްސާ، ޅ. ނައިފަރު ކައުންސިލުން 700،000 ރުފިޔާގެ ހިއްސާ އަދި ބ. އޭދަފުށީ ކައުންސިލުން ވެސް 700،000 ރުފިޔާގެ ހިއްސާ ގަނެފައިވާ ކަމަށް އިސްލާމިކް ބޭންކުން ބުންޏެވެ.\nއެމްއައިބީ އިން ހިއްސާ ވިއްކަނީ ހިއްސާއެއް 35 ރުފިޔާގެ މަގުންނެވެ. އެންމެ މަދު މިންވަރަކަށް ގަނެވޭނީ 20 ހިއްސާ އެވެ. މި އަދަދު އިތުރުކުރަން ބޭނުން ނަމަ 10 ހިއްސާއިން އަދަދު އިތުރުކުރެވިދާނެ އެވެ.\nކާމިޔާބުކަމާއެކު ބިޒްނަސް އެކްސްޕޯ ނިންމާލައިފި\nއައިއޭއެސްގެ ދަރަނި އިތުރު، ލިބެންޖެހޭ ފައިސާވެސް ނުލިބޭ\nދަމާސްއިން ޕެންސޮނިކްގެ އުފެއްދުންތައް ވިއްކަން ފަށައިފި


ބަހަނާއެއް ކުރިމަތި ކުރުވައިގެން އައިޑީކާޑު ހެދުން ހުއްޓާލުމަކީ ވަރަށް ކަންބޮޑުވާ ކަމެއް – Maldivian Democratic Party\nބަހަނާއެއް ކުރިމަތި ކުރުވައިގެން އައިޑީކާޑު ހެދުން ހުއްޓާލުމަކީ ވަރަށް ކަންބޮޑުވާ ކަމެއް\nތާރީޚް:5ޖޫން 2013 (ބުދަ)\nބަހަނާއެއް ކުރިމަތި ކުރުވައިގެން އައިޑީކާޑް ހެދުން ހުއްޓާލުމަކީ ވަރަށް ކަންބޮޑުވާ ކަމެއް\nރިޔާސީ އިންތިޚާބުގައި ވޯޓުލުމަށްޓަކައި ގިނަ ޢަދަދެއްގެ ބަޔަކު ދިވެހިރައްޔިތެއްކަން އަންގައިދޭ ކާޑު (އައިޑީކާޑު)ހެދުމަށް ބޭނުންވެފައިވާ ދަނޑިވަޅެއްގައި ބަހަނާތަކެއް ކުރިމަތި ކުރުވައިގެން ކާޑު ހެދުން ހުއްޓާލުމަކީ ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ން ވަރަށް ކަންބޮޑުވާ ކަމެކެވެ.\nގިނަ އަދަދެއްގެ ބަޔަކު އައިޑީ ކާޑޫ ހެދުމަށްޓަކައި ނެޝަނަލް ރެޖިސްޓްރޭޝަންއަށް ގޮސްތިއްބާ އައިޑީ ކާޑު ހަދަދޭ ޔުނިޓުގެ ކައުންޓަރުތަކުގައި ހިދުމަތް ދޭން ތިބި މުވައްޒަފުން މަސައްކަތް ހުއްޓާލައި ނިކުމެ ހިދުމަތް ދެވެން ނަތްކަމަށް ބުނެ ހިދުމަތް ހުއްޓާލުން މިއީ އާއްމު ރައްޔިތުންނަށް ކުރެވޭ ވަރަށް ބޮޑެ ބޭއިންސާފެއްކަމުގައި މިޕާޓީއިން ދެކެމެވެ. އަދި މިޕާޓިއިން ޤަބޫލުކުރާ ގޮތުގައި މިކަމަކީ ވޯޓަށް ނުފޫޒު ފޯރުވާ ރިޔާސީ އިންތިޚާބުގައި ވޯޓު ލާން ތިބި އެތައް ދިވެހި ރައްޔިތަކު ވޯޓުލުމަށް ހުރަސް އެޅުމަށް ރާވައިގެން ހިންގާ ދަށު ދަރަޖައިގެ ފިނޑި ޢަމަލެއްކަމާއި، އަދި މިކަމުން ދިވެހި އެތައް ރައްޔިތެއްގެ އަސާސީ ޙައްގު ގެއްލިގެންދާނެ ކަމެއްކަމުގައި މި ޕާޓީއިން ދެކެމެވެ. އަދި މިފަދަ ކަންތައްތައް މީގެ ކުރިންވެސް މިސަރުކާރުން ވަނީ ކޮށްފައެވެ. މިގޮތުން ފުލުހުންނަށް ވޯޓުލުމުގައި ޚާއްޞަގޮތްތަކެއް ހޯދުމަށް މަސައްކަތް ކުރިކުރުން މިކަމުގެ ހެއްކެއްގެ ގޮތުގައި މި ޕާޓީއިން ފާހަގަކުރަމެވެ.\nނެޝަނަލް ރެޖިސްޓްރޭޝަންގެ އޭސީތައް ހަލާކުވެފައި ހުންނަތާ ހަތަރު ވަރަކަށް ދުވަސް ވެއްޖެކަމާއި، މި ދުވަސްތަކުގައި ވެސް ހުރިހާ ކައުންޓަރުތަކުން ހިދުމަތް ނުދެވޭ ކަން އެއީ މި ޕާޓީއިން އެއްގޮތަކަށްވެސް ޤަބުލު ކުރާނެކަމެއްނޫން ކަމާއި، އަދި އިންތިޚާބީ ވެރިކަން ބަދަލުކޮށް ވެރިކަމަށް އަރާތިބި މީހުންގެ ގިނަ ބަޔަކަށް އަދިވެސް ސިޔާސީ ބޮޑެތި މަޤާމުތައް ދެމުންދާއިރު ދުވަހުން ދުވަހަށް ކޮށްދޭން ޖެހޭ ކަންތައްތަކާއި ރައްޔިތުންނަށް ދޭންޖެހޭ އަސާސީ ޚިދުމަތްތައް މެދު ކެނޑޭކަން މިއީ މި ސަރުކާރުގެ ނުކުޅެދުންތެރިކަން ވަންހަނާ ކުރެއްވުމަށް ހިންގަވާ ރޭވުންތައް ހާމަވާ ވަރަށް ބޮޑު ހެއްކެކެވެ.\nމިދަނޑިވަޅަކީ މި އަހަރު ބާއްވާ ރިޔާސީ އިންތިޚާބުގައި ވޯޓުދޭން ތިބި އެތައް ބަޔަކު އައިޑީކާޑު ހެދުމުގެ މަސައްކަތް ކުރަމުންދާ ދަނޑިވަޅެއް ކަމަށާއި، އަދި އަތޮޅުތަކުންވެސް ގިނަ ޢަދަދެއްގެ ބަޔަކު އައިޑީކާޑު ހެދުމަށް މާލެ އަންނަމުންދާ ދުވަސްވަރެއް ކަމަށާއި، މީގެ އިތުރުން ކުރިއަށް އޮތީ ސްކޫލްތައް ބަންދުވެ ޗުއްޓީ ދުވަސްވަރުކަމުން ގިނަ ޢަދެއްގެ ބަޔަކު އައިޑީ ކާޑު ހެދުމަށް އަންނާނެ ކަމުން މިހާރުން މިހާރަށް އައިޑީ ކާޑު ހަދައި ދިނުމުގެ ހިދުމަށް ފެއްޓުމަށް ކުރަންވަންޖެހޭ ހުރިހާކަމެއް ކުރެއްވުމަށް ދައުލަތުގެ މުއައްސަސާތަކަށައި މިކަމާ ގުޅުން ހުރި އެންމެހާ ފަރާތްތަކަށް މި ޕާޓީއިން ގޮވާލަމެވެ.


Hajjah dhaa meehunge furathama group furaifi\nހައްޖަށް ދާ މީހުންގެ ފުރަތަމަ ގްރޫޕް ފުރައިފި\nމީހަކު ހައްޖަށް ފުރަން ދަނީ: މި އަހަރު ހައްޖަށްދާ ދިވެހިންގެ ތެރެއިން ފުރަތަމަ ގްރޫޕް މިއަދު ވަނީ ފުރާފައި -- އަވަސް ފޮޓޯ: އަހުމަދު ޝުރާއު\nމި އަހަރު ރާއްޖެއިން ހައްޖުގެ އަޅުކަން އަދާ ކުރަން ދާ ހައްޖުވެރިންގެ ތެރެއިން މައްކާއަށް ފުރާ ފުރަތަމަ ގްރޫޕްގެ ފްލައިޓް މިއަދު ފުރައިފި އެވެ. މިއަދު ފުރީ، "ޒައީ ގްރޫޕް" ގެ ހަވާލުގައި ހައްޖުގެ އަޅުކަން އަދާ ކުރަންދާ މީހުންނެވެ.\nމި އަހަރު ރާއްޖެއިން 2000 މީހުން ހައްޖުގެ އަޅުކަން އަދާ ކުރަން ދެ އެވެ.\nމިއަދު ހެނދުނު 9:20 ގައި ޒައީ ގްރޫޕުގެ 84 މީހަކު ވަނީ މައްކާއަށް ފުރާފަ އެވެ. މިއަހަރުގެ ހައްޖަށްދާ ހުރިހާ މީހުން އެއަޕޯޓަށް ދާން އިސްލާމިކް މިނިސްޓްރީ އާއި އެމްޓީސީސީ އަދި އެމްއެންޑީއެފް ގުޅިގެން ހާއްސަ އިންތިޒާމްތަކެއް ވަނީ ހަމަޖައްސާފަ އެވެ.\nއެގޮތުން، ހުޅުމާލެ އިން ފުރާ މީހުނާއި އާއިލާތައް އެއާޕޯޓަށް ދާ ބަހުގައި ހިލޭ ދަތުރު ކުރެވެ އެވެ. އަދި ވިލިމާލެ އިން ފުރާ ފަރާތްތަކަށް ހާއްސަ ކޮށްފައިވާ ފެރީތަކުގައި ވެސް ހިލޭ ދަތުރު ކުރެވެ އެވެ. ވިލިމާލެ އިން އެއާޕޯޓަށް ދާ ފަރާތްތައް، ވިލިމާލޭ ފެރީ ޓާމިނަލުން އެމްޕީއެލް ބަސް ޓާމިނަލަށް ގެންދިއުމުގެ ހިދުމަތް ދޭނީ އެމްއެންޑީއެފް އިންނެވެ.\nހައްޖަށް ފުރާ ފަރާތްތަކަށް ލުއި ފަސޭހަ ހިދުމަތްތަކެއް ދިނުމަށް ނިންމާފައިވާއިރު، ހައްޖަށްދާން ހުޅުމާލެއިން އެއާޕޯޓަށް ދާ ފަރާތްތަކުން ހުޅުމާލޭ ޓާމިނަލަށް ފްލައިޓް ފުރުމުގެ ހަތަރު ގަޑިއިރުކުރިން ދާން ވަނީ އެދިފަ އެވެ. އަދި ހައްޖަށްދާން ވިލިމާލެއިން އެއާޕޯޓަށްދާ ފަރާތްތައް ފްލައިޓް ފުރުމުގެ ހަތަރު ގަޑިއިރާ 15 މިނެޓް ކުރިން ދާން ޖެހެ އެވެ.\nހައްޖުގެ އަޅުކަން އިސްލާމިކް މިނިސްޓްރީ އެމްޓީސީސީ + އެމްއެންޑީއެފް ސައުދީ އަަރަބިއްޔާ


Cruise liner thakun Raajje ah bodu faidhaa eh\nކްރޫޒް ލައިނަރތަކުން ރާއްޖެއަށް ބޮޑު ފައިދާއެއް\nކްރޫޒް ލައިނަރ އަކުން ދުވާލެއްގެ މައްޗަށް 1.5 މިލިއަން ރުފިޔާގެ ފައިދާވޭ\nކ. މާލެ | 8 ނޮވެންބަރ 2019 | ހުކުރު 11:53 | 5,985\nއެމްއެސްސީ ކްރޫޒް ލައިނަރ - ސިމާހާ ނަސީމް\nމި ދުވަސްވަރަކީ ރާއްޖެއަށް ގިނަ ކްރޫޒް ލައިނަރތައް އަންނަ ދުވަސްވަރެކެވެ. މި ކްރޫޒް ލައިނަރތަކުގެ ސަބަބުން ރާއްޖޭގެ އިޤްތިސާދަށް ބޮޑު ފައިދާއެއް ކުރެއެވެ. އާންމު ގޮތެއްގައި ކްރޫޒް ލައިނަރއެއް ރާއްޖޭގެ ބަނދަރުގައި އޮންނަނީ ގިނަވެގެން ތިން ދުވަހަށެވެ. ކްރޫޒް ލައިނަރތައް މެދުވެރިކޮށް ރާއްޖެއަށް އެތައް ހާއްސަ ފަތުރުވެރިނެއް ފައިބައެވެ. މި ފަތުރުވެރިން ޖުމްހޫރީ މައިދާނު ކައިރީގައި ހުންނަ ގެސްޓް ސޮޕްތަކަށް ގޮސް ވިޔަފާރީ ކުރެއެވެ. އަދި ބައެއް ފަހަރު ރާއްޖޭގެ މޫދުގެ ރީތިކަން ތަޖުރިބާ ކޮށްލުމަށްޓަކައި ކައިރީގައި އޮންނަ ރަށްތަކަށް ވެސް ދަތުރުކުރެއެވެ. ރާއްޖެއަށް އަންނަ ކޮންމެ ކްރޫޒް ލައިނަރ އަކުން ދުވާލެއްގެ މައްޗަށް 1.5 މިލިއަން ރުފިޔާގެ ފައިދާވާ ކަމަށް މޯލްޑިވްސް އެސޯސިއޭޝަން އޮފް ޔޮޓް އޭޖެންސީ (މާޔާ) އިން މައުލޫމާތުދެއެވެ.\nރާއްޖެއެމްވީއަށް މައުލޫމާތު ދެއްވަމުން މޯލްޑިވްސް އެސޯސިއޭޝަން އޮފް ޔޮޓް އޭޖެންސީ (މާޔާ) ގެ ސެކެޓްރީ ޖެނެރަލް މުޙައްމަދު އަލީ (ބަނީ) ވިދާޅުވީ ޕެސެންޖަރ ލައިނެއް ރާއްޖެ ވަދެ އޮންނައިރު ކުރަންޖެހޭ ހުރިހާ މަސައްކަތެއް ކުރަނީ މާޔާ އިން ކަމަށެވެ. އެގޮތުން ކުރަންޖެހޭ އިދާރީ މަސައްކަތަކާއި އެ އަންނަ ފަތުރުވެރިންގެ ސަލާމަތާއި ރައްކާތެރިކަން ކަށަވަރު ކުރުމަކީ ވެސް މާޔާގެ ޒިންމާއެއް ކަމަށެވެ.\nކްރޫޒް ލައިނަރގެ ކެޕްޓަނުންނާއެކު މޯލްޑިވްސް އެސޯސިއޭޝަން އޮފް ޔޮޓް އޭޖެންސީ (މާޔާ) ގެ ސެކެޓްރީ ޖެނެރަލް މުޙައްމަދު އަލީ (ބަނީ)\nދާދި ފަހުން ރާއްޖެއަށް މަޝްހޫރު އޮކެސްޓްރަރ ކްރޫޒް ލައިނަރ އެމްއެސް އެމްސީއެސް ވަނީ އައިސްފައެވެ. މި ކްރޫޒްލައިނަރ ރާއްޖެ އައިއިރު މީގައި 2550 ފަތުރުވެރިން ތިބިކަމަށް މައުލޫމާތު ލިބެއެވެ. ޖުމްލަ 16 ފަންގިފިލާ ފަރުމާކޮށްފައިވާ މި ކްރޫޒްލައިނަރގައި 1,275 ކެބިން ހުރެއެވެ. ބައެއް ކެބިންތަކަށް ދެ ބަންކްގެ އެނދަށް ބަދަލުކުރުމާއި ގުޅިގެން މިހާރު 3200 ފަސިންޖަރުންގެ ޖާގަ ލިބެން ހުންނާނެއެވެ. ކްރޫޒް ލައިނަރ އިން އެންމެ ތަފާތު ކަމެއްގެ ގޮތުގައި ފާހަގަކުރެވުނީ ކްރޫޒް ލައިނަރގައި ހުރި އާރޓް ގެލަރީއެވެ. މި ގެލަރީން ވަރަށް ފުރިހަމަ އަދި އެހާމެ ރީތި ފޮޓޯތައް ފެނިގެންދިޔައެވެ.\nއެމްސީއެސް އޮކެސްޓްރާ ކްރޫޒް ލައިނަރގެ ރިސެޕްޝަން އޭރިއާ\nމި ކްރޫޒް ލައިނަރއަށް ދިޔުމުގެ ފުރުސަތު އަޅުގަނޑަށް ވެސް ލިބިގެންދިޔައެވެ. ކްރޫޒް ލައިނަރތަކަށް އަރާލުމުން އެތަންތަނުގެ އިންތިޒާމްތައް އެހާމެ ފުރިހަމަކަން އެނގިގެން ދިޔައެވެ. ކްރޫޒް ލައިނަރ އަށް ވަންނައިރު ސެކިއުރިޓީ އެހާ ވަރުގަދައެވެ. އެކި ޤައުމުތަކަށް ނިސްބަތްވާ މީހުން ކޮންމެ ޑިޕާޓްމަންޓެއްގައި ހީވާގިކަމާއެކީ މަސައްކަތް ކުރަމުންދިޔަ މަންޒަރު ފެނިގެންދިޔައެވެ. އެ ކްރޫޒް ލައިނަރއަށް އެރުމުން ސިފަވެގެންދިޔައީ ބޮޑު ހޮޓަލަކަށް ވަދޭވެހެންނެވެ. ފަތުރުވެރިން މުނިފޫހިފިލުވަން ކުރާނެ ކަންތައްތައް ބައިވަރެވެ. އެކި ލައިވް ޝޯތައް ބެލުމުގެ އިންތިޒާމާއި ޖިމާއި ސެލޫން ފަދަ އެކި ހިދުމަތްތައް ލިބެން ހުއްޓެވެ. ވިޔަފާރި ކުރަން ބޭނުންވާ ފަތުރުވެރިންނަށް އެ ފުރުސަތު ވެސް ވަނީ ހުޅުވާލާފައެވެ. އެގޮތުން އެކި ކަހަލަ އަތް ދަބަހާއި ސެންޓު މި ކްރޫޒް ލައިނަރ އިން ވިއްކަން ހުރެއެވެ.\nކްރޫޒް ލައިނަރގެ މުވައްޒަފުންނާއެކު އަޅުގަނޑު ފޮޓޯއަކަށް ހުއްޓިލައިގެން\nކްރޫޒް ލައިނަރގެ ޕޫލް


China Ge Rocket Raajje Ah Vehtey Manzaru Fenna Kamah Bunaa Video! - Vaguthu\nޗައިނާގެ ރޮކެޓް ރާއްޖެއަށް ވެއްޓޭ މަންޒަރު ފެންނަ ކަމަށް ބުނާ ވީޑިއޯ!\nޗައިނާގެ ރޮކެޓް ރާއްޖެއަށް ވެއްޓޭ މަންޒަރު-- މިއީ ހަޤީޤީ މަންޒަރެއް ކަމެއް ސާފެއް ނުވޭ\nޗައިނާ އިން ޖައްވަށް ފޮނުވާލިތަނުން ކޮންޓްރޯލު ގެއްލުނު ރޮކެޓް ރާއްޖޭގެ ކަނޑުގެ ސަރަހައްދަށް ވެއްޓޭ މަންޒަރު ދައްކުވައިދޭ ކަމަށް ބުނާ ވީޑިއޯ އެއް މީސްމީޑީއާގައި ދައުރުވާން ފަށައިފިއެވެ.\nޗައިނާގެ ޖައްވީ އިދާރާއިން ބުނެފައިވަނީ "ލޯންގް މާޗް 5-ބީ" ރޮކެޓް ރާއްޖޭގެ ކަނޑުގެ ސަރަހައްދަށް ވެއްޓިފައިވަނީ މިއަދުގެ ހެނދުނުގެ ވަގުތެއްގައި ކަމަށެވެ. އެއާއި އެކީ މީސްމީޑިއާގައި ގިނަ ބަޔަކު އޭގެ ފޮޓޯއާއި ވީޑިއޯ ބޭނުންވާ ކަމަށް ބުނެފައެވެ.\nއެގޮތުން ޔޫޓިއުބުގައި "ގްލޯބަލް އަޕްޑޭޓްސް އެންޑް ޓެކްނޮލޮޖީ" އިން ހިއްސާ ކޮށްފައިވާ ވީޑީއޯއަކުން ފެނިގެން ދަނީ ބާރު ސްޕީޑުގައި އައި ރޮކެޓު ވަކި ހިސާބަކުން ގޮވައި އޭގެ ބައިތައް މޫދަށް ވެއްޓޭ މަންޒަރެވެ. މި ވީޑިއޯގައި ދިވެއްސަކު ވާހަކަ ދައްކާފައި ނުވާތީ އެއީ ރާއްޖޭގެ މަންޒަރެއް ކަމެއް ނުވަތަ ބޭރުގެ މަންޒަރެއް ކަމެއް ޔަގީނެއް ނުވެއެވެ.\nމިވީޑިއޯ ޔޫޓިއުބަށް ލާފައިވަނީ މިއަދުގެ ވަގުތެއްގައެވެ. އަދި ވީޑިއޯ ލާފައިވާ މީހުން ވަނީ އެއީ ޗައިނާގެ ރޮކެޓް ރާއްޖޭގެ ކަނޑުގެ ސަރަހައްދަށް ވެއްޓޭ މަންޒަރު ދައްކުވައިދޭ ފަހުގެ ވީޑީއޯ ކަމަށް ބުނެފައެވެ.\nބޭރުގެ މީޑިއާތަކުން ރިޕޯޓް ކޮށްފައިވާ ގޮތުގައި "ލޯންގް މާޗް 5-ބީ" ރޮކެޓް ވެއްޓިފައިވަނީ ރާއްޖޭގެ ކަނޑުގެ ސަރަހައްދުގެ "72.47E/2.65N" އަށެވެ.\nބޭރުގެ މީޑިއާތަކުން ރޮކެޓް ވެއްޓުނު ކަމަށް ބުނާ ސަރަހައްދު\nމިރޮކެޓު ވެއްޓުމާއި ގުޅިގެން މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން ވިދާޅުވީ، ކޯސްޓްގާޑުގެ ސެންޓްރަލް އޭރިއާގެ ސިފައިން އެކަން ބަލަމުން އަންނަ ކަމަށެވެ. އެހެން ނަމަވެސް އަދި އެކަމާއި ބެހޭ ގޮތުން މީޑިއާއަކަށް މައުލޫމާތެއް ދެއްވާފައެއް ނުވެއެވެ.\nދިގުމިނުގައި 108 ފޫޓް އަދި ބަރުމިނުގައި 20 ޓަނު ހުރި ރޮކެޓް ޖައްވަށް އުދުއްސާލީ އޭޕްރީލް މަހުގެ 20 ވަނަ ދުވަހުއެވެ. ނަމަވެސް އޯބިޓްގެ ތެރެއަށް ރޮކެޓް ދިޔަ ފަހުން ރޮކެޓްގެ ކޮންޓްރޯލް ވަނީ ގެއްލިފައެވެ. އަދި ބިމަށް ދަމާ ބާރުގެ ސަބަބުން ރޮކެޓްގެ މިސްރާބު ދުނިޔެއަށް އަމާޒުވެ ވެއްޓުނީއެވެ.\nޗައިނާގެ ރޮކެޓް ވެއްޓުނު ސަރަހައްދު އެމްއެންޑީއެފުން ހޯދަނީ\nމެއި 9, 2021 19:19\nތި ވީޑިއޯ މަ ބެލިން މީގެ ތިން އަހަރުކުރިން!\nމެއި 9, 2021 19:35\nވެއްޓިގެން އުޅެނީ ކުޑަހުވަދޫ ކައި ރިޔަށް\nމެއި 9, 2021 19:41\nރޯބުހުތާނު ދޮގު، ތިޔާ އެއްޗެއް ވެއްޓިގެން އުޅެނީ ފ.ނިލަންދޫގެ 40 ކިލޯމީޓަރު ހުޅަނގަށް މާކަނޑަށް ހެނދުނު 7:45 ގަ. މިއަދު ރާއްޖެމަތީ ވިލާކޮޅެއް ހިސާބުވެސް ނެތް.\nމެއި 9, 2021 19:57\nކޮބާ ޓުއަރިޒަމް މިނިސްޓަރު\nމެއި 9, 2021 19:58\nކުޑަހުވަދޫ އާއި ދިމާލަށް 25 މޭލުބޭރަށް\nމެއި 9, 2021 20:18\nމެއި 9, 2021 20:46\nމެއި 9, 2021 21:22\nތީ3އަހަރު ކުރީގެ ކަމެއް،\nމޮޔަ ނުގޮވާ ރޯދަ މަހު\nމެއި 9, 2021 22:21\nއިންޑިއާގެ އެއްޗެއް ރާއްޖެއަށް ނުވެއްޓުނުކަން ނަސީބު އެހެންނަމަ ކޮމެންޓުތައް ބަރިބަރިއަށް އަރައިގެންދާނެ\nމެއި 9, 2021 23:13\nތިޔަ ވީޑިއޯގެ ސްކްރީނުގެ ތިރިން އެފެންނަނީ ޖީޕީއެސް ޕޮޒިޝަން. އެއީ 38 ޑިގްރީ ސައުތު އަދި 145 ޑިގްރީ އީސްޓް.\nއެކަ މަކު ރާއްޖެ އޮންނަނީ 073 ޑިގްރީ އާއި 075 ޑިގްރީ އީސްޓް ގައި. ލަންކާ އޮންނަނީ 80 ޑިގްރީ އީސްޓް ގައި. އެހެންވީ މާ 145 ޑިގްރީ އީސްޓް ވަނީ ވަނީ އިންޑޮނޭޝިއާގެ ޖަކާޓާއަށް ވުރެންވެސް އިރު މަތީގައި.


Amena Khan L'Oréal Campaign Dhookollaifi\nއާމިނާ ޚާން ލޮރިއާލް ކެމްޕެއިން ދޫކޮށްލައިފި\n11 މަސް,3ހަފްތާ,3ދުވަސް, 15 ގަޑި, 10 މިނެޓް, 59 ސިކުންތު ކުރިން 3560ފަތޯނާ ފާއިޒް\nއާމިނާ ޚާން: ލޮރިއާލްގެ ހެއަރ އިޝްތިހާރަކުން ފެނުމުން އާމިނާއަށް ބޮޑު މަޤްބޫލްކަމެއް ލިބުނު.\nމިދިޔަ ހަފްތާގައި އާމިނާ ޚާން ވަނީ މަޝްހޫރު ލޮރިއާލް ޕެރިސް ބްރޭންޑްގެ އިޝްތިހާރަކުން ފެނި އެތައް ބައެއްގެ ސަމާލުކަން ހޯދާފައެވެ.\nއާމިނާއަށް މީހުންގެ ސަމާލުކަން ލިބިގެން ދިޔައީ ލޮރިއާލްގެ ހެއަރ ކެމްޕެއިނަކުން ފެނުނު އެންމެ ފުރަތަމަ ބުރުގާ އެޅި މީހާއަށް އޭނާ ވުމުންނެވެ. އާމިނާ ބުނެފައިވަނީ އޭނާ ލޮރިއާލްގެ އިޝްތިހާރުން ފެނިގެން ދިއުމަކީ ބުރުގާ އަޅާ ހުރިހާ މުސްލިމް އަންހެނުންނަށް ލިބިގެން ދިޔަ ފަހްރެއް ކަމަށެވެ.\nޔޫޓިއުބަރއެއްގެ އިތުރުން ޕާލް ޑެއިޒީ ފެޝަން ބްލޮގް ހިންގަމުން އަންނަ އާމިނާ އަށް އެތައް ބައެއްގެ މަގްބޫލްކަން ލިބިގެންދިޔަ ފަހުން އޭނާ ވަނީ ލޮރިއާލް ކެމްޕެއިން ހުއްޓާލަން ނިންމާފައެވެ. އާމިނާ މި ނިންމުން ނިންމާފައިވަނީ 2014 ވަނަ އަހަރު ގާޒާގައި ކުރި ހަނގުރާމަ އާއި ގުޅިގެން އޭނާ އިޒްރޭލަށް ފާޑު ކިޔުމަށްފަހު ކުރި ޓްވީޓްތަކަކާއި ގުޅިގެންނެވެ.\nމި ޓްވީޓްތަކަށް އިސްލާމް ދީނާއި ދެކޮޅު އެތައް ބަޔަކު ފާޑު ކިޔުމާއި ގުޅިގެން އާމިނާ ވަނީ ލޮރިއާލް ކެމްޕެއިން ދޫކޮށްލާފައެވެ. އަދި ގިނަ ބައެއްގެ މެދުގައި ރުޅިވެރިކަން އުފެދޭނެ ޓްވީޓްތަކެއް ކުރެވުނީތީ އާމިނާ ވަނީ މައާފަށްވެސް އެދިފައެވެ. ލޮރިއާލް ކެމްޕެއިން ހުއްޓާލަން އާމިނާ ނިންމުމުން ލޯރިއާލްއިން ވަނީ އާމިނާގެ އެނިންމުމަށް އިޙްތިރާމް ކުރާ ކަމަށް ބުނެފައެވެ.\nއާމިނާގެ ނިންމުމާއި ގުޅޭ ގޮތުން އެކި ފަރާތްތަކުން އަންނަނީ އެކި ވާހަކަތައް ދައްކަމުންނެވެ. އެގޮތުން ބައެއް ފަރާތްތަކުން ވަނީ އާމިނާ މީގެ އަހަރުތަކެއް ކުރިން ޓްވީޓްތަކާއި ގުޅިގެން ލޮރިއާލް ކެމްޕެއިން ދޫކޮށްލަން ނުޖެހޭ ކަމަށް ބުނެފައެވެ.\nއާމިނާ ޚާން ލޮރިއާލް


Kudhi viyafaarithah kuriaruvan economic ministry aai HDC aa eku ehbasvehje – Iru\nލަހޫ·5ނޮވެމްބަރ 2020\nކުދި އަދި މެދު ފަންތީގެ ވިޔަފާރިތަކަށް ފަހި މާހައުލެއް ގާއިމުކޮށް، އެ ވިޔަފާރިތައް ކުރިއެރުވުމުގެ ގޮތުން އިކޮނޮމިކް މިނިސްޓްރީން ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ)އާއެކު އެއްބަސްވުމެއްގައި ސޮއިކޮށްފިއެވެ.\nއިކޮނޮމިކް މިނިސްޓްރީން ވިދާޅުވީ، މި އެއްބަސްވުމުގެ މަގްސަދަކީ، ހައުސިންގ ޑިވެލޮޕްމަންޓް ކޯޕަރޭޝަނާއި، ބިޒްނަސް ސެންޓަރ ކޯޕަރޭޝަން އަދި މިނިސްޓްރީ ގުޅިގެން ކުދި އަދި މެދު ފަންތީގެ ވިޔަފާރިތައް ކުރިއެރުވުމަށްޓަކައި ހުޅުމާލޭގައި ހިންގޭ ޕްރޮޖެކްޓް ތަކުގައި، އެޗްޑީސީގެ އެއްބާރުލުމާއި ބައިވެރިވުން އިތުރުކުރުން ކަމަށެވެ.\nއެގޮތުން އެޗްޑީސީން ހިންގާ ޑިވެލޮޕްމަންޓް ޕްރޮޖެކްޓްތަކުގައި، ކުދި އަދި މެދު ފަންތީގެ ވިޔަފާރިތަކުން ބައިވެރިވުމަށް މަގުފަހިކޮށް، އެފަދަ ވިޔަފާރިތަކަށް ފުރުސަތު ފަހިކޮށް ދިނުމާއި، ބިޒްނަސް ސެންޓަރ ކޯޕަރޭޝަނުން އިސްނަގައިގެން ކުދި އަދި މެދު ފަންތީގެ ވިޔަފާރިތައް ތަރައްގީ ކުރުމަށްޓަކައި ހުޅުމާލޭގައި ކުރިޔަށް ގެންދާ ޕްރޮޖެކްޓްތަކުގައި، ކޮންސެޝަނަލް ރޭޓް އެއްގައި ޖާގަ ފޯރުކޮށްދިނުމާއި، އެޗްޑީސީ އާއި ބިޒްނަސް ސެންޓަރ ކޯޕަރޭޝަން ގުޅިގެން، ކުދި އަދި މެދު ފަންތީގެ ޕްރޮޖެކްޓްތައް ތަރައްގީ ކުރުމަށް މަސައްކަތް ކުރުން ހިމެނެއެވެ. އަދި މީގެ އިތުރުން، މިފަދަ ވިޔަފާރިތައް ކުރިއެރުވުމަށް އެ ބިޒްނަސް ސެންޓަރ ކޯޕަރޭޝަނުން ހިންގާ ހަރަކާތްތަކަށް އެޗްޑީސީން ދެވެން އޮތް އެހީތެރިކަމެއް ދިނުމާއި، ކުދި އަދި މެދު ފަންތީގެ ވިޔަފާރިތައް ކުރިއެރުވުމަށްޓަކައި ދުރު ރާސްތާގެ ޕްލޭންތައް ހެދުމާއި މިފަދަ ވިޔަފާރިތަކަށް ފުރުސަތު ހޯދައި ދިނުމަށް، ދެ ކުންފުނިން ގުޅިގެން މަސައްކަތް ކުރުންވެސް މި އެއްބަސްވުމުގެ މަގަސްދުގައި ހިމެނެއެވެ.\nއިކޮނޮމިކް މިނިސްޓްރީން ވިދާޅުވީ، މި އެއްބަސްވުމުގެ ސަބަބުން، ކުދި އަދި މެދު ފަންތީގެ ވިޔަފާރިތަކަށް އިތުރު ފުރުސަތުތައް ފޯރުކޮށްދެވި، މިފަދަ ވިޔަފާރިތައް ކުރިއަރުވައި ތަރައްޤީ ކުރުމަށް ކުރަމުން ގެންދާ މަސައްކަތްތަކަށް އިތުރު ފުރިހަމަކަމެއް ލިބިގެންދާނެ ކަމަށް އުންމީދު ކުރާ ކަމަށެވެ.


IIFA award ah nugos Priyanka raajje athuvejje | Mihaaru\nޕްރިޔަންކާ އާއި މަންމަ އާއި ކޮއްކޮ ރާއްޖެ އައުމުގެ މަގުމަތީގައި\n16 ޖުލައި 2017 - 19:21 11 comments\nގިނަ ދުވަސްތަކެއް ވަންދެން ހޮލީވުޑް ފިލްމުތަކުގެ މަސައްކަތުގައި އުޅުމަށްފަހު ޕްރިޔަންކާ މުމްބައި އަށް ދިއުމުން ބައެއް މީހުން ހީކުރީ އޭނާ އައިފާ އެވޯޑަށް ދާން އުޅެނީ ކަމަށެވެ. ނަމަވެސް އެންމެން ހައިރާން ކޮށްލާފައި ޕްރިޔަންކާ އާއިލާގެ ބައެއް މެމްބަރުންނާއެކު އައީ ރާއްޖެއަށެވެ.\nއައިފާ އެވޯޑަށް ނުދިޔައީ ކީއްވެތޯ ނޫސްވެރިއަކު ސުވާލުކުރުމުން ޕްރިޔަންކާ ޖަވާބު ބުނީ ޗުއްޓީ ހޭދަކޮށްލަން ނެގި ދުވަސްކޮޅަކަށް ވާތީ ބޭނުންވަނީ އާއިލާއާ އެކު ޗުއްޓީ ހޭދަކޮށްލަން ކަމަށެވެ. އަދި އޭނާގެ އުފަން ދުވަސް ކަމަށްވާ ޖުލައި 18 ވެސް އާއިލާއާ އެކު ހޭދަކޮށްލަން ބޭނުންވާ ކަމަށް ޕްރިޔަންކާ ބުނެފައިވެ އެވެ.\nސީޕްލޭންގައި އިނދެ ޕްރިޔަންކާ އިންސްޓަގްރާމް ކޮށްފައިވާ ފޮޓޯއެއް\n"އަހަރެން މީ އަބަދުވެސް އެހެން މީހުން ކަންތައްކުރާ ގޮތާ ދިމާ އިދިކޮޅަށް ކަންތައްތައް ކުރާ މީހެއް. ނޯމަލްކޮށް ކަންތައްކުރުމަކީ ފޫހިކަމެއް. އެހެންވެ އުފަން ދުވަސް އަހަރެން ބޭނުންވަނީ އާއިލާ އާއި އެކުވެރިންނާއެކު ހޭދަކުރަން. އެހެންވެ މިއަހަރު އަހަންނަށް އައިފާ އަށް ވުރެ މި ޗުއްޓީ މާ މުހިއްމު. މިދިޔަ ދުވަސްތަކުގައި އަހަރެން އުޅުނީ މުމްބައި އާއި ޕޫނާ އަދި ޔޫއެސްއާ ދެމެދު ދަތުރު ކުރުމުގައި. އެހެންވެ މި ނެގި ހައެއްކަ ދުވަހުގެ ޗުއްޓީ އަކީ އަހަންނަށް ހަމަ ހައްގު އެއްޗެއް ކަމަށް އަހަރެން ގަބޫލުކުރަން،" ޕްރިޔަންކާ ބުންޏެވެ.\nރާއްޖޭގެ ރިސޯޓަކަށް ސީޕްލޭންގައި ދަތުރުކުރަމުން ޕްރިޔަންކާ އިންސްޓަގްރާމް ކޮށްފައިވާ ފޮޓޯއެއްގައި "އާއިލާއާއެކު އުފާވެރި ޗުއްޓީއެއް ހޭދަކުރަނީ" ކަމަށް ބުނެފައިވެ އެވެ.\nޕްރިޔަންކާ ރާއްޖެއަށް އައީ އޭނާގެ މަންމަ މަދޫ ޗޯޕްރާ އާއި ކޮއްކޮ ސިދާރްތު ޗޯޕްރާ ގޮވައިގެންނެވެ.\nޕްރިޔަންކާ މަންމަ ކައިރީގައި އޮށޯވެލައިގެން އޮތް ފޮޓޯއެއް ވެސް ޕޯސްޓް ކޮށްފައިވެ އެވެ. ބެލެވޭ ގޮތުގައި އެއީ ރާއްޖޭގައި އެމީހުން ޗުއްޓީ ހޭދަކުރާ ރިސޯޓުގައި ނަގާފައިވާ ފޮޓޯއެކެވެ. އަދި ސީޕްލޭން ދަތުރަކީ އޭނާ ވަރަށް ގަޔާވާ ދަތުރެއްކަން ހާމަކޮށް ސީޕްލޭންގައި އިނދެގެން ނަގާފައިވާ ފޮޓޯއެއް ވެސް އޭނާ ވަނީ ޕޯސްޓްކޮށްފަ އެވެ.\nބެލެވޭ ގޮތުގައި ޕްރިޔަންކާ ރާއްޖެ އައިސްފައިވަނީ މިއަދުގެ ވަގުތެއްގަ އެވެ. ނަމަވެސް ޗުއްޓީ ހޭދަކުރަނީ ކޮން ރިސޯޓެއްގައި ކަމެއް ސާފުވާ ގޮތެއް ނުވި އެވެ.


އެމްއެމްޕީއާރުސީގެ ލިސްޓާމެދު ގޮތެއް ނިންމަންޖެހޭ: ޕީޖީ\nމޯލްޑިވްސް މާކެޓިން އެންޑް ޕްރޮމޯޝަން ކޯޕަރޭޝަން (އެމްއެމްޕީއާރުސީ) މެދުވެރިކޮށް ވަގަށް ނެގި 3.3 ބިލިއަން ރުފިޔާ އިން މަންފާ ލިބުނު ކަމަށް ބުނާ މީހުންގެ ލިސްޓާ މެދު ގޮތެއް ނިންމަން ޖެހިފައިވާ ކަމަށް ޕްރޮސިކިއުޓަ ޖެނެރަލް ހުސެއިން ޝަމީމް މިއަދު ވިދާޅުވެއްޖެ އެވެ.\nމުޅި ދައުލަތުގެ ތެރޭގައި އޮތީ ޚިޔާނާތުގެ މޫ ލައިފަ އެވެ! ރައްޔިތުންގެ 3.3 ބިލިއަން ރުފިޔާ ވަގަށް ނަގައި މަންފާ ލިބިގަތީ ދައުލަތުގެ އިސް މަގާމުތަކުގައި ތިއްބެވި ބައެއް ބޭފުޅުންނެވެ. ސަރުކާރާއި ރައްޔިތުންގެ މަޖިލީހުގެ މެމްބަރުންނެވެ. އިންސާފު ގާއިމްކޮށްދެއްވަން ތިއްބެވި ފަނޑިޔާރުންނެވެ. ފުލުހުންނާއި ސިފައިންނެވެ. މިނިވަން...\n"އެހެން ފައިސާތަކެއް ޖަމާކުރީ ގާނޫނާ ޚިލާފް ނުވުމަށް"\nކުރީގެ ރައީސް އަބްދުﷲ ޔާމީނާއި އެންޓި ކޮރަޕްޝަން ކޮމިޝަން (އޭސީސީ) އާ ދެމެދު އެކު ހެދި އެސްކްރޯ އެއްބަސްވުމުގެ ދަށުން ހުޅުވި އެކައުންޓަށް، ތުހުމަތުކުރެވޭ ފައިސާ ނޫން އެހެން ފައިސާތަކެއް ޖަމާކުރީ ތަހުގީގު ހިނގާ މައްސަލައަކަށް ވާތީ ގާނޫނާ ޚިލާފްވެ ވަޑައިނުގަތުމަށް ކަމަށް ޔާމީން ކްރިމިނަލް ކޯޓުގައި މިއަދު ވިދާޅުވެއްޖެ އެވެ.\nއެމްއެމްޕީއާރުސީ އާއި އެސްއޯއެފްގެ ނަމުގައި ބީއެމްއެލްގައި ހުޅުވާފައިވާ އެކައުންޓްތަކުން ކުރި ޝައްކު އުފެދޭ މުއާމަލާތްތަައް އެމްއެމްއޭގައި އޮންނަ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) އަށް ހުށަހެޅި ކަމަށާއި އެ ކަމާ މެދު އެކަށީގެންވާ ފިޔަވަޅު އެތަނުން އެޅި ނަމަ އެ މުއާމަލާތްތައް ހުއްޓުވުމުގެ ފުރުސަތު ލިބޭނެ ކަމަށް...\n"މުވައްޒަފުންނަށް ކުރި ތުހުމަތުގައި ހަގީގަތެއް ނެތް"\nއެމްއެމްޕީއާރުސީގެ 1.3 ބިލިއަން ރުފިޔާގެ ޚިޔާނާތުގައި ބީއެމްއެލްގެ މުވައްޒަފުންގެ ބައިވެރިވުން ހިމެނޭ ކަމަށް ތުހުމަތުކޮށް ރައްޔިތުންގެ މަޖިލީހުގެ މާލިއްޔަތު ކޮމިޓީގައި އެންޓި ކޮރަޕްޝަން ކޮމިޝަން (އޭސީސީ) އިން ދެއްކި ވާހަކަތައް ބީއެމްއެލް އިން މިރޭ ދޮގުކޮށްފި އެވެ.\nJuly 09, 2019 15\nޚިޔާނާތުގައި ބީއެމްއެލްގެ މުވައްޒަފުންތަކަކަށް ތުހުމަތު!\nއެމްއެމްޕީއާރުސީގެ 1.3 ބިލިއަން ރުފިޔާގެ ޚިޔާނާތުގައި ބޭންކް އޮފް މޯލްޑިވްސް (ބީއެމްއެލް)ގެ މުވައްޒަފުންތަކެއްގެ ބައިވެރިވުން އޮތް ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ކުރާ ތުހުމަތުތަކުގެ ތަފްސީލުތަކެއް ރައްޔިތުންގެ މަޖިލީހުގެ މާލިއްޔަތު ކޮމިޓީއާ މިއަދު ހިއްސާކޮށްފި އެވެ.\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން (އެމްއައިޓީޑީ) އިން ކުރިއަށް ގެންދިޔަ ބަރެސްދޫ މަޝްރޫއުން އެކި ފަރާތްތަކަށް ބިން ދޫކޮށްގެން ނެގި ފައިސާ ކުންފުނީގެ އިސްވެރިން ޚަރަދުކުރި ކަމަށް ބުނާ މައްސަލަ އެންޓި ކޮރަޕްޝަން ކޮމިޝަން (އޭސީސީ) އިން ތަހުގީގުކުރަން ފަށައިފި އެވެ.


Housing ge muvazzafunnah rangalhu gotheh hoadhan mashvaraa kuranee | Mihaaru\nމިނިސްޓަރު އާތިފާ: މުވައްޒަފުންނަށް ރަނގަޅު ގޮތެއް ހޯދަން އަންނަނީ މަޝްވަރާކުރަމުން.\nހައުސިންގެ މުވައްޒަފުންނަށް ރަނގަޅު ގޮތެއް ހޯދަން މަޝްވަރާކުރަނީ\n26 ޑިސެމްބަރ 2018 - 13:32 14 comments\nސަރުކާރުގެ ހުރިހާ އިދާރާތަކުގެ މުވައްޒަފުން ވަޒީފާ އިން ވަކިކުރުމުގައި އެއް ހަމައަކުން އަމަލުކުރަން އެކުލަވާލި އޮނިގަނޑު ތަންފީޒުކުރާއިރު، ހައުސިން މިނިސްޓްރީގެ 40 އަށް ވުރެ ގިނަ މުވައްޒަފުންގެ ވަޒީފާ ގެއްލެ އެވެ.\nހައުސިން މިނިސްޓްރީގެ ޑެޕިއުޓީ މިނިސްޓަރު އަލީ ޝާމިން މިއަދު ވިދާޅުވީ މުވައްޒަފުންގެ ކަންބޮޑުވުންތަކާ ގުޅިގެން އެ މިނިސްޓްރީ އާއި ޕްލޭނިން އެންޑް އިންފްރާ ސްޓްރަކްޗާގެ އިތުރުން ސިވިލް ސާވިސް ކޮމިޝަނުން އަންނަނީ މަޝްވަރާކުރަމުން ކަމަށެވެ. ގޮތެއް ނިމޭއިރު، މުވައްޒަފުންނަށް ރަނގަޅު ގޮތެއް ހޯދޭނެ ކަމަށް އެ މިނިސްޓްރީން އުއްމީދު ކުރާ ކަމަށް ވެސް އޭނާ ވިދާޅުވި އެވެ.\nސިވިލް ސާވިސްގެ އާ އުސޫލުގައި ޖީއެސް3 އަދި ޖީއެސް4 ރޭންކުގެ މުވައްޒަފުން ނުހިމެނެ އެވެ. އެ ރޭންކުގައި، ހައުސިން މިނިސްޓްރީގައި ގާތްގަނޑަކަށް 15 އަހަރަށް ވުރެ ގިނަ ދުވަހު ޚިދުމަތްކޮށްފައި ތިބި މުވައްޒަފުން ވެސް އެބަތިއްބެވެ.\nއާ އޮނިގަނޑު އެކުލަވާލާފައި އޮތީ އެމްއެސް1 ރޭންކުގެ މުވައްޒަފުން ހިމަނައިގެންނެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި އުފެއްދި ހައުސިން އެންޑް އިންފްރާ ސްޓްރަކްޗާ މިނިސްޓްރީ، މި ސަރުކާރުން ވަނީ ދެ މިނިސްޓްރީއަކަށް ބަހާލައިފަ އެވެ. ހައުސިން އެންޑް އާބަން ޑިވެލޮޕްމަންޓް މިނިސްޓްރީ އާއި ޕްލޭނިން އެންޑް އިންފްރާސްޓްރަކްޗާ މިނިސްޓްރީ އުފައްދާފައި އޮތް ނަމަވެސް ދެ މިނިސްޓްރީ އަދި ހިންގަނީ އެއް އިމާރާތެއްގަ އެވެ. ހައުސިންގެ މުވައްޒަފުން ވެސް އެ ދެ މިނިސްޓްރީ އަށް އަދި ބަހައެއް ނުލަ އެވެ.\nއިތުރު ލިޔުންތައް ސަރުކާރު ބޯހިޔާވަހިކަން ސިވިލް ސާވިސް ކޮމިޝަން ހައުސިން މިނިސްޓްރީ


Fuvahmulakaa Mayor ummeedhun furifai! | Mihaaru\nފުވައްމުލަކުގެ މޭޔަރު އުއްމީދުން ފުރިފައި!\nފުވައްމުލައް: ސިޓީއެއްގެ ދަރަޖަ ލިބުނަސް ގިނަ ކަންކަން ހުރީ ދަށް ފެންވަރެއްގައި -- ފޮޓޯ: މިހާރު\nމީގެ ދެ އަހަރު ކުރިން ސިޓީއެއްގެ ދަރަޖަ ލިބުން ފިޔަވައި ފުވައްމުލަކަށް ލިބުނު ކުރިއެރުމެއް ނެތެވެ. ކުރީ ސަރުކާރުތަކުގެ މާ ބޮޑު އަޅާލުމެއް ނުލިބުމުން ރަށުގެ ރައްޔިތުން ތިބީ މާޔޫސްވެފަ އެވެ. ސިއްހަތާއި ތައުލީމާއި އިގުތިސޯދީ ގޮތުން ބެލިކަމަށް ވިއަސް އެހެން ރަށްރަށާ ފުވައްމުލަކާ މާ ބޮޑު ތަފާތެއް ނެތެވެ؛ ފެނާއި ނަރުދަމާ އަޅާދީފައި ވިޔަސް، ބައެއް ކަންތައްތަކުގައި އާދައިގެ ރަށަކަށް ވުރެ ފުވައްމުލައް އޮތީ ފަހަތުގަ އެވެ. ނަމަވެސް މޭޔަރު އަބްދުﷲ ފަލާހު ހުންނެވީ ރައްޔިތުންގެ ކަންބޮޑުވުންތަކަށް މި ސަރުކާރުން ހައްލެއް ގެނެސްދޭނެކަމުގެ ވަރަށް ފޮނި އުއްމީދެއްގަ އެވެ.\nފަލާހު ވިދާޅުވާ ގޮތުގައި ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގެންނެވި ފަހުން ކަންބޮޑުވުންތަކަށް ގެންދަވަނީ ހާއްސަ ސަމާލުކަމެއް ދެއްވަމުންނެވެ. އޭގެ ތެރޭގައި ރިންގް ރޯޑާއި ރަށު ތެރޭގެ ބޮޑެތި މަގުތައް ހެދުމުގެ އިތުރުން ސިއްހީ ދާއިރާއިން މުހިއްމު ބަދަލުތައް ފެންނަން ފަށާފައިވާ ކަމަށް ވިދާޅުވި އެވެ.\nވާރޭވެހިއްޖެ ނަމަ މުޅި ރަށުގައި އޮންނާނީ ފެން ބޮޑުވެފަ އެވެ. އެހެން ނޫން ނަމަ ހިރަފުހާ ހެދި އުޅެން އުނދަގޫވެ އެވެ. ރަށް ގިރުމުގެ މައްސަލަ ދިމާވާތާ އެތައް އަހަރެކެވެ. އެކަމަށް މީގެ ކުރީ ސަރުކާރުތަކުން އަޅައެއް ނުލި އެވެ. އުތުރު ފަރާތު ސަރަހައްދުގައި ރިވެޓްމަންޓް ޖަހަން ވަރަށް އަވަހަށް ފަށާނެ އެވެ. ދޭތެރެ ދޭތެރެއިން ކަރަންޓު ކެނޑި ރައްޔިތުން އުފުލާ ތަކުލީފަށް އަދި ލުއެއް ނުލިބެ އެވެ. މިއީ ފުވައްމުލަކުގައި މިހާރުން މިހާރަށް ހައްލު ގެންނަން ޖެހިފައިވާ ކަންކަމެވެ. އެއަށް ފަހު ދެން އޮތީ ކައުންސިލްގެ ޒިންމާ އެވެ.\nއެންމެ ބޮޑު އަމާޒު: އާބާދީ ރަށަށް ގެނައުން!\nފުވައްމުލަކުގެ އާބާދީގައި ގާތްގަނޑަކަށް 15،000 މީހުން ހިމެނުނަސް ރަށުގައި އުޅެމުން އަންނަނީ 8،000 ވަރަކަށް މީހުންނެވެ. އެއީ އާބާދީއަށް ބަލާ ނަމަ ގާތްގަނޑަކަށް ދެބައިކުޅަ އެއްބަ އެވެ. އެހެންކަމުން، ފަލާހު، ވިދާޅުވި ގޮތުގައި، ސިޓީ ކައުންސިލްގެ އެންމެ މުހިއްމު މަސައްކަތަކީ ރަށް ތަރައްގީކޮށް، ހިޖުރަކުރި މީހުން އަނބުރާ ރަށަށް ގެނައުމެވެ.\nއެކަމަށްޓަކައި ތައުލީމީ ދާއިރާއަށް މުހިއްމު ބަދަލުތަކެއް ގެންނަން ޖެހެ އެވެ. އެއީ، އޭނާ ވިދާޅުވި ގޮތުގައި، އަމިއްލަ ވަޒަން ދޫކޮށް ގިނައިން ގޮސްފައިވަނީ ދަރިންނަށް ކިޔަވައިދިނުމުގެ ބޭނުމުގައި ކަމަށް ވާތީ އެވެ.\nވާރޭވެހުމުގެ ސަބަބުން ފުވައްމުލަކުގެ މަގެއްގައި ފެންބޮޑުވެފައި\n"އާބާދީ [އަނބުރާ ފުވައްމުލަކަށް] ގެނައުން އެއީ އަޅުގަނޑުމެންގެ އެއް ކަންތައް. މިކޮޅަށް ގެނައުމަށްޓަކައި ހަމައެކަނި ވަޒީފާގެ ފުރުސަތުތަކެއް ނޫން. ތައުލީމީ ފެންވަރު މަތިވާން ޖެހޭ، އެ ޔަގީންކަން ދޭން ޖެހޭ،" ފަލާހު ވިދާޅުވި އެވެ.\n"އާބާދީގެ ތެރެއިން ގިނައިން ރަށުން ބޭރަށް، މާލެއަށް ބަދަލުވެފައި ތިބީ ތައުލީމުގެ ބޭނުމުގައި. މަތީ ތައުލީމުގެ ފުރުސަތު ފުވައްމުލަކުގައި އިތުރުވަމުން މި ދަނީ. އެއާ އެކު ޕްރައިމަރީ އަދި ސެކަންޑްރީ ތައުލީމީ ފެންވަރު އަދި ވެސް މަތިވާން ޖެހޭ. އެކޮޅުގައި [މާލޭގައި] ތިބި މީހުންނަށް ޔަގީންކަން ދޭން އެބަ ޖެހޭ، މާލޭގައި ހަމަ ހުރި ފެންވަރު މިކޮޅުގައި އެބަ ލިބޭކަން."\nމޭޔަރު ވިދާޅުވި ގޮތުގައި އެ ޔަގީންކަން ލިބުނީމަ އާއިލާތައް ފުވައްމުލަކަށް ބަދަލުވާން ފަށާނެ އެވެ.\nމި ރަށު ހަތަރު ސްކޫލެއްގައި، ޕްރީ ސްކޫލުން ފެށިގެން ގްރޭޑު 12އާ ހަމައަށް، ކިޔެވޭނެ ފުރުސަތު ވަނީ ފަހިވެފަ އެވެ. އޭގެ އިތުރުން ޔުނިވާސިޓީ އާއި ކޮލެޖުތަކުގެ ކެމްޕަސްތައް ގާއިމްކޮށް ރަށުގައި ތިބެގެން މަތީ ތައުލީމު ފޯރުކޮށްދެވޭނެ ގޮތްތައް ހަމަޖައްސާފައިވެ އެވެ.\nފަލާހު ވިދާޅުވާ ގޮތުގައި އެ ކޯސްތަކުގައި، ރާއްޖޭގެ އެކި ހިސާބުތަކުގެ ދަރިވަރުން މިހާރު ވެސް އަންނަނީ ކިޔަވަމުންނެވެ. އޭގެ އިތުރުން މެލޭޝިޔާގެ ޔުނިވާސިޓީއަކާ ވާހަކަދައްކައި، ފުވައްމުލަކުގައި އެ ޔުނިވާސިޓީގެ ޕްރޮގްރާމްތައް ހިންގުމާ މެދު ވެސް މަޝްވަރާކޮށްފައިވާ ކަމަށް ވިދާޅުވި އެވެ. ފުވައްމުލަކުން އަމާޒު ހިފާފައިވަނީ މާލެއިން ބޭރުގައި ޕީއެޗް.ޑީ ޕްރޮގްރާމް ހިންގާ ފުރަތަމަ ތަނަކަށް ފުވައްމުލަކު ހެދުމެވެ.\nދޭތެރެ ދޭތެރެއިން ކަރަންޓު ކެނޑުމަކީ ފުވައްމުލަކު ރައްޔިތުންނަށް އާ ކަމެއް ނޫނެވެ. ނަމަވެސް އޭގެ ސަބަބުން އުފުލަން ޖެހޭ ތަކުލީފަށް ލުއެއް ނުލިބި އެތައް އަހަރެއް މާޒީ ވެއްޖެ އެވެ. ރަށުގެ އިންޖީނުގޭގެ މިހާރުގެ ކެޕޭސިޓީއަކީ 4600 މެގަވޮޓެވެ. ފަލާހު ވިދާޅުވީ އިންޖީނުތައް އޯވަހޯލް ނުކުރެވުމާއި ޑީކާބަނައިޒް ނުކުރެވުމުގެ ސަބަބުން އިންޖީނުތަކުގެ ހާލަތު ވަރަށް ދަށަށް ގޮސްފައިވާ ކަމަށެވެ.\n"އެހެންވެ މިހާރަށް ބަލާއިރު ރަށުގެ ރައްޔިތުންނަށް ބޭނުންވާ ވަރަށް ކިރިޔާ ކަރަންޓު އުފެއްދެނީ. މިހާރުގެ ހާލަތު ހުރި ގޮތުން އެއްވެސް ޖަނަރޭޓަރަކަށް މައްސަލައެއް ޖެހިއްޖެއްޔާ ފުވައްމުލަކަށް 24 ގަޑިއިރު ކަރަންޓު ދިނުމުގެ ގާބިލްކަމެއް، މި އިންޖީނުގެއަކު ނެތް،" ފަލާހު ވިދާޅުވި އެވެ.\nއެ މައްސަލަތައް ހައްލުކުރަން މިހާރުން މިހާރަށް 1.2 މެގަވޮޓްގެ ޖަނަރޭޓަރެއް ފޮނުވައިދިނުމަށް ކައުންސިލުން އެދިފައިވެ އެވެ.\n"ޖަނަރޭޓަރުތަކުގެ ހާލަތު ހުރި ގޮތުން ޕީކް ގަޑީގައި ހުރިހާ އިންޖީނެއް ހިންގަން ޖެހޭތީ އެއްވެސް އިންޖީނެއް އޯވަހޯލްކުރުމަކީ ކުރެވޭނެ ކަމެއް ނޫން،" އޭނާ ވިދާޅުވި އެވެ.\nފުވައްމުލަކު މޭޔަރު ފަލާހު، "މިހާރު" އަށް އިންޓަވިއުދެއްވަނީ\nމި ރަށު މަގުތަކަށް ބަލާ އިރު، މިއީ ސިޓީއެއްގެ ދަރަޖަ ލިބިފައިވާ ތަނެކޭ ނުބުނެވޭނެ އެވެ. ވާރޭވެހިއްޖެ ނަމަ މުޅި ރަށުގައި ކިސަޑު ފެނެވެ. އެކަމަކު ރަށުގެ 31 މަގެއް ޒަމާނީ ފެންވަރަށް ހަދަން މިހާރު ވަނީ އެމްޓީސީސީއާ ހަވާލުކޮށްފަ އެވެ. އެއާ އެކު، ބަނދަރު ހެދިއިރު މީގެ 10 އަހަރު ކުރިން ރިންގް ރޯޑުގެ ވަކި ހިސާބެއްގައި ތާރު އަޅާފައިވެ އެވެ. މިހާރު ރާވާފައި ވަނީ އެ ބައި ވެސް މިހާރަށް ވުރެ ބޮޑުކުރާށެވެ.\nގެދޮރުގެ ގިނަ މަޝްރޫއުތަކެއް\nބިމުގެ ގޮތުން ތަނަވަސް ނަމަވެސް ފުވައްމުލަކު ރައްޔިތުންނަށް ވަނީ ބޯހިޔާވަހިކަމުގެ މައްސަލަ ދިމާވެފަ އެވެ. އެކަން ހައްލުކުރަން ކުރީގެ ސަރުކާރުން 200 ހައުސިން ޔުނިޓް އެޅިއިރު މިހާރު ހުރީ އެތަންތަން ހަވާލުކުރުމުގެ މަރުހަލާގަ އެވެ. ނަމަވެެސް ފަލާހު ވިދާޅުވާ ގޮތުގައި، ތިން ކޮޓަރީގެ އެ ހައުސިން ޔުނިޓުތައް އަޅާފައިވަނީ ރައްޔިތުން އެހާ ހިތްހަމަޖެހޭ ގޮތަކަށް ނޫނެވެ.\n"ވަރަށް ފަރުވާކުޑަކޮށް އެތަންތަން ހަދާފައި ހުރީ. އޭގެ އިތުރުން އެ ހައުސިން ޔުނިޓްތަކަކީ ފުވައްމުލަކު ރައްޔިތުންނަށް ބީރައްޓެހި ގޮތަކަށް ހަދާފައި ހުރި ތަންތަން. ތަން ކުޑަވެފައި ހައުސިން ޔުނިޓުތައް އެތުރިފައި ހުރި ގޮތުން ބޮޑު ޖާގައެއް ބޭނުންވި އެ މަޝްރޫއަށް،" ފަލާހު ވިދާޅުވި އެވެ.\nފުވައްމުލަކުގެ ބޯހިޔާވަހިކަމުގެ މައްސަލަ ހައްލުކޮށްދޭން ރައީސް އިބްރާހިމް މުހައްމަދު ސޯލިހު ވަނީ އެ ރަށުގައި 800 ހައުސިން ޔުނިޓް އަޅައިދިނުމަށް ވައުދުވެވަޑައިގެންފަ އެވެ. އެއާ އެއްގޮތަށް އެ ޔުނިޓުތަކަށް ކުރިމަތިލާން ކައުންސިލުން ވަނީ ހުޅުވާލައިފަ އެވެ.\nފަހި ދިިރިއުޅުން ކޯޕަރޭޝަނުން އިންވެސްޓްކުރާ ހައުސިން ޔުނިޓުތައް އަޅަން ނިންމާފައިވަނީ ތަފާތު ކޮންސެޕްޓަކަށެވެ. އެ މަޝްރޫއުގެ ދަށުން، ގޯތި ދޫކޮށް، ގެ ނޭޅި ތިބި މީހުންނަށް ވެސް އެހީތެރިކަން ދޭން ވަނީ ނިންމައިފަ އެވެ. ފުވައްމުލަކުގައި މިހާރު ވެސް ހުސްކޮށް 300 އެއްހާ ގޯތި އެބަ އޮތެވެ.\nފުވައްމުލަކުގައި ކުރީގެ ސަރުކާރުން އަޅާފައިވާ ހައުސިން ޔުނިޓުތަކެއް.-- ފޮޓޯ: އާސިމް ނިޒާރު/ މިހާރު\nފަލާހު ވިދާޅުވި ގޮތުގައި ހުސްކޮށް އޮތް ގޯތިތަކުގައި ހައުސިން ޔުނިޓް އަޅާއިރު، ތިން ކޮންސެޕްޓެއް ރައްޔިތުންނަށް ދައްކާނެ އެވެ. އެތަނުން ބޭނުން ޑިޒައިނެއް އިހުތިޔާރުކުރުމުގެ ފުރުސަތު އެމީހަކަށް ލިބޭނެ ކަން އޭނާ ފާހަގަކުރެއްވި އެވެ.\nފްލެޓުތަކުގެ ޑައުންޕޭމަންޓަށް ކުރިން ހަމަޖައްސާފައިވަނީ އެއްފަހަރާ 25،000ރ. އެވެ. އަދި މަހަކަށް 3،000ރ. އެވެ. ނަމަވެސް ޑައުންޕޭމަންޓު މިހާރު ވަނީ 18،000ރ. އަށް ދަށްކޮށް މަހު ކުލި 2،500ރ. އަށް ތިރިކޮށްފަ އެވެ.\n"ސަރުކާރުން ކުރީގައި ހުރި އަގަށް ވުރެ ވަރަށް ބޮޑުތަން ލުއިކޮށްދެއްވާފައި މި ވަނީ. އެއާ އެކު ވެސް އަޅުގަނޑުމެން މަސައްކަތްކުރަން ޑައުންޕޭމަންޓް ވެސް، ޕޭމަންޓް ޕްލޭނެއްގެ ތެރެއިން ދެއްކޭނެ ގޮތެއް ވޭތޯ. ހީވަނީ އެކަން ވެސް ސަރުކާރުން ހަމަޖައްސައިދޭނެހެން،" ފަލާހު ވިދާޅުވި އެވެ.\nސިއްހީ ދާއިރާއިން ބަދަލު ފެނޭ\nއިތުރު ފަރުވާތަކަށް އަދިވެސް މާލެއަށާއި ރާއްޖޭން ބޭރަށް ދާން ޖެހުމަކީ ރައްޔިތުން ކަންބޮޑުވުމެކެވެ. އާ ސަރުކާރު ގެނައީ އެ ހުރިހާ ކަމެއް ބަދަލުކުރުމުގެ އުއްމީދުގައި ކަމަށް ވާއިރު، ފަލާހު ވިދާޅުވީ، ރަށުގެ ސިއްހީ ދާއިރާއިން ވެސް ބަދަލުތައް އަންނަން ފަށާފައިވާ ކަމަށެވެ.\nމިދިޔަ ސެޕްޓެމްބަރު މަހު ބޭއްވި ރިޔާސީ އިންތިޚާބާއި މިދިޔަ އޭޕްރީލް މަހު ބޭއްވި މަޖިލިސް އިންތިޚާބުގައި ވެސް ފުވައްމުލަކު ރައްޔިތުން ވަނީ އެމްޑީޕީއަށް މެޖޯރިޓީ ދީފަ އެވެ. އެއީ މީގެ ކުރިން ފުވައްމުލަކުން ފެނުނު މަންޒަރެއް ނޫނެވެ.\nދެ ވަނަ ދަރަޖައިގެ ހޮސްޕިޓަލަކަށް ވިއަސް ފުވައްމުލަކު ހޮސްޕިޓަލުގައި ސްޕެޝަލިސްޓުންނާ އެކު ޖުމްލަ 15 ޑޮކްޓަރުން މަސައްކަތްކުރެ އެވެ. އެ ހޮސްޕިޓަލުގެ ޖާގަ އިތުރުކުރަން ވެސް ޖެހެ އެވެ. ފަލާހު ހުންނެވީ އަންނަ އަހަރުގެ ބަޖެޓުގެ ތެރެއިން އެކަމަށް ގޮތްތަކެއް ހަމަޖެހިގެންދާނެ ކަމުގެ އުއްމީދުގަ އެވެ. އޭރުން ނަމްބަރު ނެގުން ފިޔަވައި އިތުރު ފަރުވާއެއް މިވަގުތު ނުލިބޭ ލޮލުގެ ޑިޕާޓްމަންޓުގެ މަސައްކަތްތައް ވެސް ފުޅާކުރެވޭނެ އެވެ.\nފުވައްމުލަކު އުތުރު ފަރާތު ސަރަހައްދުން ގިރަނީ: ރަށް ގިރުމުގެ މައްސަލަ ދިމާވާތާ 10 ވަރަކަށް އަހަރު ވެއްޖެ.- ފޮޓޯ: އާސިމާ ނިޒާރު/މިހާރު\nލޯކަލް ޓޫރިޒަމްގެ މައި ރަށަކަށް\nރާއްޖޭގެ އެހެން ރަށްރަށާ ފުވައްމުލަކުގެ ތަފާތަކީ ވެސް މިއީ އެވެ؛ ގުދުރަތީ ގޮތުން ލިބިފައިވާ ރީތިކަމާއި ފުރިހަމަކަމެވެ. ތުނޑި އާއި ކުޅި ފަދަ ތަންތަން ވިއްކައިގެން ލޯކަލް ޓޫރިޒަމް އިތުރަށް ފުޅާކުރެވިދާނެ އެވެ.\nގެސްޓްހައުސްގައި މިހާރު އެންމެ ނަގާ ކިޔާ ތަންތަން ވެސް ކުރިއަރައިގެން ދިޔަ މައިގަނޑު ސަބަބުތަކުގެ ތެރޭގައި، އެ ރަށްރަށް އުފެދިފައި އޮންނަ ހިސާބާއި އެތަންތަނަށް އަންނަ ކުރިއެރުން ހިމެނެ އެވެ.\nފަލާހު ވިދާޅުވި ގޮތުގައި ރާއްޖޭގެ އެކި ހިސާބުތަކުން ފުވައްމުލަކަށް އަންނަ ދިވެހިންގެ އަދަދު، އޭގެ ކުރީ އަހަރާ އަޅާބަލާއިރު މިދިޔަ އަހަރު 200 ޕަސެންޓް އިތުރެވެ. އެއީ ވަރަށް ބޮޑު ކުރިއެރުމެއް ކަމަށް އޭނާ ވިދާޅުވި އެވެ.\nފުވައްމުލަކުގައި 1000 އެނދު ތަރައްގީކުރުމަކީ ރައީސްގެ ވައުދެކެވެ. ގެސްޓް ހައުސް އެޅުމަށް ދެ ސަރަހައްދެއް މިހާރު ވެސް ވަނީ ހަމަޖައްސައިފަ އެވެ. ތުނޑީ ސަރަހައްދާއި އެއާޕޯޓު ސަރަހައްދުގައި ގެސްޓް ހައުސް އަޅަން ދޫކުރުމުގެ މަސައްކަތްތައް ކައުންސިލުން ވަނީ ފަށައިފަ އެވެ.\nފުވައްމުލަކުގައި މިހާރު ވެސް ގެސްޓްހައުސްތައް އަންނަނީ ހިންގަމުންނެވެ.\nލޯކަލް ޓޫރިޒަމާ އެކު އިގުތިސޯދީ ގޮތުން ފުވައްމުލައް ތަރައްގީވަމުގައި އެންމެ އިސް ދައުރެއް އަދާކުރަނީ އެއާޕޯޓެވެ. ވިޔަފާރިތައް ފުޅާވެ، ޓޫރިސްޓުން އިތުރުވެ، ރަށަށް ލިބޭ އާމްދަނީ ވެސް އިތުރުވުމުގެ ފުރަތަމަ ދޮރަކީ ވެސް އެއީ އެވެ.\n"އިގުތިސޯދީ ގޮތުން ކުރިއެރުން އެބަ އާދޭ. ވިޔަފާރިތައް އެބަ އުފެދޭ، ފުޅާވެގެން އެބަ ދޭ. ޕްރައިވެޓް ސެކްޓާއިން އުފައްދާ ވަޒީފާތައް އިތުރުވެގެން އެބަ ދޭ. އޭގެ އަސްލު ސަބަބަކީ އެއާޕޯޓު،" ފަލާހު ވިދާޅުވި އެވެ.\nފުވައްމުލަކުގައި ތާރުއަޅަން ހަމަޖައްސާފައިވާ މަގެއް: ރަށުގެ މަގުތަކުގެ ހާލަތު ވަރަށް ދަށް\nފުވައްމުލަކު ތަރައްގީކުރަން ކުރީގެ ރައީސް އަބްދުﷲ ޔާމީންގެ ސަރުކާރުގައި ހިންގި ތަރައްގީގެ މަސައްކަތްތަކަށް ކައުންސިލުން ހުރަސްއެޅި ކަމުގެ ވާހަކަތައް އޭރުގެ ސަރުކާރުން އޭރު ވަރަށް ގަދައަށް ދެއްކި އެވެ. ނަމަވެސް ފަލާހު ވިދާޅުވީ ރައްޔިތުންނަށް ފައިދާ ހުރި އެއްވެސް ކަމަކަށް ހުރަހެއް ނާޅާ ކަމަށެވެ. އަދި އެޅި ކަމުގައި ވިއަސް، ސަރުކާރުން ކުރަން ބޭނުން ނަމަ އެކަމެއް ކުރެވޭނެ ކަމަށް ވިދާޅުވި އެވެ.\n"އަޅުގަނޑުމެން ދުވަހަކު ވެސް ހުރަހެއް ނާޅާން، ކައުންސިލަކުން ހުރަހެއް ނާޅަން. ޕްރޮޖެކްޓެއް ހިންގާއިރު ރައްޔިތުންގެ ބަސް އެކަމުގައި ނުހޯދަންޏާ އެ ވާހަކަ ކައުންސިލުން ދައްކާނެ. ގަބޫލުކުރަންވާނެ، ރަށެއްގައި ކަމެއް ކުރާއިރު، އެކަމެއް ކުރަންވާނީ އެ ތަނެއްގައި ދިރިއުޅޭ ބައެއްގެ ވިސްނުމާ އެއްގޮތަށް ކަން،" ކުރީގެ ތަޖުރިބާތަކަށް ބައްލަވާފައި ފަލާހު ވިދާޅުވި އެވެ.\n"އާހިރުގައި އެކަމެއްގެ ބޭނުން ހިފަން ތިބި މީހުން އެދޭ ގޮތް ނޫން އެހެން ގޮތަކަށް އެކަން ކޮށްފިއްޔާ ވާނީ ބޭކާރު ކަމަކަށް. އަސްލު އެއީ ރައީސް ޔާމީންގެ ސަރުކާރުން ކަންތައްތައް ނުކުރަން ދެއްކެވި ހުއްޖަތެއް."\nފަލާހު ދެއްވާ ޔަގީންކަމަކީ ރައްޔިތުންގެ ހުވަފެންތަކުގައި މި ސަރުކާރުން ހަގީގީ ކުލަ ޖައްސައިދޭނެ ކަމެވެ. އޭނާ ވިދާޅުވާ ގޮތުން އެ މަންޒަރު މިހާރު ވެސް ފެންނަން ފަށައިފި އެވެ. އެހެންކަމުން މިރަށު ރައްޔިތުންނަށް އޮތީ އުއްމީދީ ދުވަސްތަކެކެވެ.\nފުވައްމުލައް ތަރައްގީގެ މަޝްރޫއުތައް ދިވެހި ސަރުކާރު ފުވައްމުލަކު ސިޓީ ކައުންސިލް\n24 ކޮމެންޓް, 67 ރިއެކްޝަންސް\nޑޮކްޓަރ ސިމާދު ހެއްދެވީ ފުވައްމުލަކުގެ ލޭންޑް ޔޫޒް ޕްލޭނެއް ނޫން. ފުވައްމުލަކަކީ މާލެ ފިޔަވައި ދިވެހިރާއްޖޭގައި ފުރަތަމަ ލޭންޑްޔޫޒް ޕްލޭން ހެދި ރަށް. ފުވައްމުލަކުގެ ތަރައްޤީގެ ޕްލޭނަށް ބޭނުންވާ ފަންނީ އެހިތެރިކަން ސިމާދު ދެއްވީ.\nފުވައްމުލަކުތީ މީހުންބާލަންޖެހޭ ރަށެއް މީހުން ކޮޅު ބަހާލަންވީ ލ އަތޮޅު ރައްތަކައް ތިރައް ބާއްވަންވީ ބަކަރި ހުއިހެއްޕުމާ އޮޅުއަލަ ހައްދަން ތަދުމަޑުކަމެއް އައިސްފިނަމަ އައްޑޫ ފުވައްމުލައް ބޭނުން ކުރެވޭނީ އޭރުން އެއީ އަސްލު ތަރައްގީ އައްޑޫން ވެސްމީހުންބާލަފަ ލ އަތޮޅައް ބަހާލންވީ ނޭނގި ތިއްބާ ކަމެއްވުމުގެ ކުރިން\nާއަރުތުރު ބުރޯގެ އަމާ\nޢަގަ މަޑުން ލާގެން ހުރޭ. ޢެހެން ނޫނީ ގެއިން ބޭރު ކުރަން ޖެހިދާނެ.\nރައިސް ޔާމިންދައުރުގަ ހަދަން ފެށި ތަންތަން. ތިފެންނަނީ.\nކަންކަން ކުރެވޭނީ މިގޮތަށް. ފުވައްމުލަކު މޭޔަރު އޮންނަފަދަ އުއްމީދާއި އިތުބާރު ސަރުކާރަށްދީގެން. އައްޑޫ މީހުންވެސް އެބަޖެހޭ މި މިސާލު ބަލައިގަންނަން. އައްޑޫއަށް ކަމެއްނުވެގެން އަދި މޫނު ހަދާކަށް ނުވޭ! ސަރުކާރަށް މިއުޅެނީ 1 އަހަރު ނުވެގެން. އެހެންވީމާ އައްޑޫ މީހުންވެސް ކެތްތެރިވެ، ސަރުކާރަށް އިތުބާރުދީގެން ބަސްއަހައިގެން މަޑުމަޑުން ތިބެންވީ! މުޅި ރާއްޖެ ތަރައްގީ ކުރުމުގެ ތަސައްވަރު އެބައޮތް މިސަރުކަރުގެ! ކެތްތެރިވޭ\nޑރ.ސިމާދު ޕުލޭނިންގް ކިޔަވާ ވިދާޅުވީ ކޮން އިރަކު ތޯ\nމިހާރު މިފެންނަނީ އަސްލު ޑިމޮކްރަސީ ޑިމޮކްރަސީގެ މާނަ އަޅުވެތިކުރުން 3000 އަހަރު މިވަނީ މިގައުމުގައި މީހުން ދިރިއުޅޭތާ ސަރުކާރަކުން ގޯއްޗެއް ގެދޮރެއް ރަށްޔަތުންނަކައް ނުވިއްކާ މީހަކާ އިނީމަ ސަރުކާރުން ބަންޑާރަ ބިމެއް ދެއްވާ ރައްޔަތުމީހާ އަކިރިނަގައިނެން އުވަދަވައިގެން އެހެންނޫނޫ ދަނޑި ފަނުން ގެދޮރުއަޅައިގެން ނަޒާހައް ތެރިކަމާއެކު ކުރާމަސައްކަތުން ސަރުކާރަކައް ޖިޒީއެއް ނުދައްކާ މިނިވަން ކަމާއެކު ދިރިއުޅެމުން މިއައީ މިހާރު އަޅުވެތިމިކުރީ ވެރިން މގ\nމޭޔަރާއި ޑެޕިއުޓީ މޭޔަރު އިސްތޮއުފާދީގެން ރަގަޅުވާނީ މޭޔަރ ހަމަހޭގަ ހުރރގެންނޫންތޯ ކަންކަން ރަގަޅުވާނީ\nފަލާހުއަށް އިސްތިއުފާދޭންކެރޭނެތޯ؟ ފަލާހުމެންކަހަލަ މީހުން ކައުންސިލަށް ހޮވުނީތީ ފުވައްމުލަކު ރައްޔިތުން މިތިބެންޖެނީ ލަދުން އަނގައިންވެސް ބުނަންކުރި. ކަރަންޓޭ ފެނާ ނަރުދަމާއޭ ގިރާ ސަރަޙައްދޭ ކިޔައިގެން މޮޅެތިވާހަކަދައްކާއިރު ލަދެއްނުގަނޭތޯ؟ އަނެއްކާވެސް މަޤާމުގެ ދަހިވެތިކަމުގައި އިތުރު ދައުރެއް ހޯދުމަށްޓަކާ ހީލަތްތެރިވާހަކަ ނުދައްކާ ދުރަށްދާންވީއެވެ\nގައުމުގެ ތަރައްގީގެ ދުވެލީގައި ފުވައްމުލަކަށް ފައި ހަމަކުރެވޭނީ އުފެއްދުންތެރިކަން އިތުރުކޮށް ރަށާއި ރައްޔިތުން ގެ ފުދުންތެރިަކަން އިތުރުކުރެވިގެން . ފަތުރުވެރިކަމުގެ ތަފާތު ސެގްމެންޓެއް ޑިވްލޮޕްކުރުމާއި އެކު އައިސީޓީގެ ދާއިރާއަށް އިސްކަންދީ މަސްވެރިކަމުގެ ބާވަތްތަކަށް ވެލިއު އެޑްކުރެވި، ރަށުގެ ޒުވާން ޖީލް ރަށުގައި ހިފެހެއްޓޭނެގޮތް ހެދިހެގެން\nއަހަރެންގެ މިކޮމެންޓް ޖަހާދީފާނަންތަ؟ފުއައްމުލަކުގެ މަގުހެދުމާ ފެނާ ކަންޓު ޔަގީންކުރުމާ ގިރާ ސަރަހައްދު ހިމާޔަތްކުރުމާ ސިއްހީނިޒާމު ރަގަޅުކުރުމަށް މިސަރުކާރުން ކުރިމައްސަކާާތާ ކުރިހޭދަޔަކާ އެމަޝްރޫތަކަށް ފައިސާ ހަމަޖެއްސި ސަރުކާރަކާ އަދި އެއީ ކިހާ އަދަދެކަމާ ފައިސާ ހަމަޖެހުނު ތާރީހެ މިސަރުކާރުގެ ކަމާ ގުޅުންހުރި އިދާރާތަކުން މިހާރުން ގެނެސްދީބަލަ ރައްޔިތުންނަ ތެދު މައުލޫމާތު ފޯރުކޮއްދިނުމެ ޒިންމާ ހުރިހާ ނޫސްވެރިންވެސް ކުރަންޖެހެނީ ވާވެއްދުމެނޫން.


Commonwealth Aai Beheygothun Kurin Dhehkevi Vaahakafulhu Maumoon Ge Handhumafulhugai Mihaaru Neh - Vaguthu\nކޮމަންވެލްތާއި ބެހޭ ގޮތުން ދެއްކެވި ވާހަކަފުޅު މައުމޫންގެ ހަނދުމަފުޅުގައި މިހާރު ނެތް\nކުރީގެ ރައީސް މައުމޫން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހާއި އެކު – ފޮޓޯ: ރައީސް އޮފީސް\nކޮމަންވެލްތާއި އަލުން ގުޅުމަށް ރާއްޖެއިން ނިންމެވުމަކީ އުފާކުރައްވާ ކަމެއް ކަމަށް ކުރީގެ ރައީސް މައުމޫން އަބްދުލްޤައްޔޫމް ވިދާޅުވެއްޖެއެވެ.\nމައުމޫން މިއަދު ކުރެއްވި ޓްވީޓެއްގައި ވިދާޅުވީ ފުރަތަމަ 1982 ވަނަ އަހަރު ހާއްސަ މެންބަރެއްގެ ގޮތުގައި ކޮމަންވެލްތުގައި ބައިވެރިވުމުގެ ފުރުސަތު ރާއްޖެއަށް ލިބުމުންނާއި، ކޮމަންވެލްތުގެ ފުރިހަމަ މެންބަރެއްގެ ހައިސިއްޔަތު 1985 ވަނަ އަހަރު ރާއްޖެއަށް ލިބުމުން އެމަނިކުފާނު ވަރަށް ބޮޑަށް އުފާކުރެއްވެވި ކަމަށެވެ.\nކޮމަންވެލްތުގެ ވެރިންގެ ސަމިޓްގައި ރާއްޖޭގެ ފަރާތުން ވަރަށް ގިނަ ފަހަރު ވާހަކަފުޅު ދެއްކެވުމުގެ ޝަރަފް ލިބިވަޑައިގެންނެވި ކަން ވެސް މައުމޫންގެ ޓްވީޓްގައި ފާހަގަ ކުރައްވާފައި ވެއެވެ.\nI am delighted that Maldives is rejoining the Commonwealth. I recall how happy we had been when we becameaspecial member in 1982 andafull member in 1985 and how honoured and privileged I had felt to be speaking on behalf my country during so many CHOGMs.\n— Maumoon Abdul Gayoom (@maumoonagayoom) December 7, 2018\nކޮމަންވެލްތާއި އަލުން ގުޅުމަށް ރާއްޖެއިން ނިންމެވުމަކީ އުފާކުރައްވާ ކަމެއް ކަމަށް މައުމޫން މިއަދު ވިދާޅުވި ނަމަވެސް 2013 ވަނަ އަހަރުގެ ނޮވެމްބަރ 15 ވަނަ ދުވަހުގެ ރޭ ކާނިވާ ސަރަހައްދުގައި އޮތް ޕީޕީއެމްގެ ކެމްޕޭން ޖަލްސާއެއްގައި މައުމޫން ވިދާޅުވީ ކޮމަންވެލްތުން ރާއްޖެ ވަކިވާން ޖެހޭ ކަމަށެވެ.\nމައުމޫން އެ ރޭ ވިދާޅުވީ ކޮމަންވެލްތުގައި ރާއްޖެއިން ބައިވެރިވީ އެމަނިކުފާނުގެ ޒައާމަތުގައި ރާއްޖެއަށް އެކިކަންކަމުގައި ފައިދާ ހޯދައި އެހީތެރިކަން ހޯދައިދިނުމަށް ކަމަށާއި، އެހެންނަމަވެސް މިއަދު ކޮމަންވެލްތުން ރާއްޖެއަށް ލިބެމުންދާ މާބޮޑު ފައިދާއެއް ނެތް ކަމަށެވެ.\n"މިއަދު ހާލަތު މުޅިން ބަދަލުވެއްޖެ. އަޅުގަނޑުމެންނަށް ކޮމަންވެލްތުން ލިބޭ މާ ބޮޑު ފައިދާއެއް ނެތް. ކޮމަންވެލްތުން އަޅުގަނޑުމެންގެ އެތެރޭގެ ކަންތައްތަކާ ބެހެނީއޭ. އަޅުގަނޑުމެންގެ ސިޔާސަތުތަކާ ކުޅެނީއޭ. އެކި ފަރާތްތަކަށް އެހީތައް ދީގެން ރާއްޖޭގައި ހަމަނުޖެހުން ހިންގަނީއޭ. މިއަދު އަޅުގަނޑު އެދެމޭ ދިވެހިރާއްޖެ ކޮމަންވެލްތުން ވަކިވާން" މައުމޫން އެ ރޭ ވިދާޅުވިއެވެ.\nރާއްޖެ ކޮމަންވެލްތުގެ މެންބަރުކަމުން ވަކިވީ ކުރީގެ ރައީސް އަބްދުﷲ ޔާމީންގެ ވެރިކަމުގައެވެ. ނަމަވެސް އިބްރާހިމް މުހައްމަދު ޞާލިހްގެ ސަރުކާރުން ވަނީ ކޮމަންވެލްތު އާއި ގުޅެން ނިންމާފައެވެ. އިއްޔެ ރައްޔިތުންގެ މަޖިލީހުން ވަނީ އެކަމަށް ރުހުން ވެސް ދެއްވާފައެވެ.\nޑިސެމްބަރު 7, 2018 11:49\nމުސްކުޅިވެ މެމޮރީ ފުނޑުނީމަ ދެން ސޯޓުބޭލޭނެ!ސިޔާސި ކަންކަން ކުރެވޭނީ ބޯވަރުގަދަވެގެން އެހެންނަމަވެސް މިފެންނަނީ އެހެން މީހުންނަށް ވުރެން ތިމާގެ ހާލުބޮޑުވެ ފަލީހަތްވާތަން\nޑިސެމްބަރު 7, 2018 12:20\nTalking behind people’s back is consideredamajor sin in Islam and it drives us away from Allah’s mercy. As Muslims, it is our duty to talk about our fellow Muslims with respect and integrity even when they are not present. It is not permissible in Islam to spread rumors, engage in backbiting or to gossip about other people. The Prophet (s) said: “No fire is faster in consuming dry wood than gheebah in consumingadevotee’s virtues.” [Al-Mahajjat al-bayda’, vol. 5, p. 264]\nޑިސެމްބަރު 7, 2018 12:22\nއަބަހައްދަ ވީމާ ތިހެން ކަންތައްތައް ހަދާންނެތޭނެ! އަނެއްކާ ނަސްރީނާ މަތިން ހަދާންހުރިތޯ ބަލާލަބަލަ!\nޑިސެމްބަރު 7, 2018 15:21\nނަސްރީނާމަތިން3ފަހަރު ހަދާންނެތުނު! އެންމެފަހުން 1993 ވަނަ އަހަރު ނަސްރީނާމަތިން ހަދާންނެތުމުން ކޮންމެވެސް ޒާހިރު ކިޔާ މީހެއް ހަދާންކޮށްދިނީ..... ގަދަކަމުން.\nޑިސެމްބަރު 7, 2018 12:48\nއަޅުގަޑުގެ ގެއަށް ހަލާލުނޫން ފައިސާ ވަން ވާހަކަވެސް އަދި އެވާހަކަ ދެއްކިކަންވެސް އަޅުގަޑުވެސް މިހާރު ހަދާނެއް ނެތެވެ.\nޑިސެމްބަރު 7, 2018 12:53\nމައުމޫނެކޭ ނަސީދެކޭ ތަފާތެއް ނެތް.\nޑިސެމްބަރު 7, 2018 13:25\nމިއަދު ހާލަތު މުޅިން ބަދަލުވެއްޖެ. އަޅުގަނޑުމެންނަށް ކޮމަންވެލްތުން ލިބޭ މާ ބޮޑު ފައިދާއެއް ނެތް. ކޮމަންވެލްތުން އަޅުގަނޑުމެންގެ އެތެރޭގެ ކަންތައްތަކާ ބެހެނީއޭ. އަޅުގަނޑުމެންގެ ސިޔާސަތުތަކާ ކުޅެނީއޭ. އެކި ފަރާތްތަކަށް އެހީތައް ދީގެން ރާއްޖޭގައި ހަމަނުޖެހުން ހިންގަނީއޭ. މިއަދު އަޅުގަނޑު އެދެމޭ ދިވެހިރާއްޖެ ކޮމަންވެލްތުން ވަކިވާން" މައުމޫން އެ ރޭ ވިދާޅުވިއެވެ. މީ ކާކު ދެއްކި ވާހަކައެއް؟\nޑިސެމްބަރު 7, 2018 13:31\nކޮމަންވެލްތާ ގުޅުނު މީހާއަށް ކޮމަންވެލްތަށްގޮސް އެއްވެސް ބަހަކުން ވާހަކަ ދައްކަން އެގޭނެބާ؟ ބޮޑު ލަދެއްގަ ދިވެހި ގައުމު ބެދޭނީ ނޫންބާ؟\nޑިސެމްބަރު 7, 2018 13:45\nއެއީ މުސްކުޅިއެއް. ހަނދާނަކު ވަރެއް ނުހުންނާނެ. އެހެން މުސްކުޅި އަނގަ،ތަޅަން ބަހައްޓާ.\nޑިސެމްބަރު 7, 2018 13:48\nމައުމޫނަކީ އެއިރަކު ފައިދާވާގޮތަކަށް ސިފަ ބަދަލުކުރާ ބޮޑުމާސިންގާ ކަޅުވެނެއް/ތިޔައީ މިގައުމަށް ފާވެފައޮތް ބޮޑުބަލާއެއް! ގޮހޮރުފުރޭ ޅައެއްވެސްނޫން! އަދިވެސް ބޭނުންވަނީ ރައްޔިތުންގެ ފައިސާގަޑު! ރައްޔިތުންނެއް ބޭމުނެއްނޫން\nޑިސެމްބަރު 7, 2018 14:29\nޢަޅެ މީހަކު މޮޔަނުވާނެ 1982.1985 ގެ ހަދާން އެބަހުރި 2013 ގެ ހަދާންނެތް ޕިސްޕިސް\nޑިސެމްބަރު 7, 2018 14:40\nއެކަމަކު އަތް ޖަހާ މީހުން ހަމަ އަތްޖަހަނީ. ބައެއް މީހުނަށް ކަމުދަނީ މީހާ މުނާފިގު ވި ވަރަކަށް. އަޅަމެންނަށް ތެދުމަގު ދައްކަވާނދޭވެ!\nޑިސެމްބަރު 7, 2018 14:45\nކަޑަ ނިންމުމެއް ތީ އިބޫ... ކަލޭ ކަހަލަ ހައްޕު ކިޔާގެން އުޅޭ ވަރިހަމަ ސޮހޮލަކަށް މިކަން ހެޔޮގޮތުގަ ވާނެބާ\nޑިސެމްބަރު 7, 2018 14:48\nއަދުގެ ސަރުކާރުން ޖަހާ ކޮންމެބެރެއްގެ ފުނަޔަކަށް ވެގެންހުރުން ނޫންގޮތެއް މައުމޫނަކަށް ނޯންނާނެއެވެ. ، މައުމޫނުގެ ތިންދަރިންނަކަށް ، ނަޞްރީނާއަކަށް ، ނަޞްރީނާގެ ޢާއިލާއަކަށްވެސް އެނޫންގޮތެއް ނޯންނާނެއެވެ. ކިރިޔާ ދެބަސްވެލިޔަސް ޔާމީން ވިދާޅުވިގޮތަށް ކަންނިމިގެންދާނެއެވެ. ޖަހަތުން ކަނޑާލާ ހުންގާނުމޮޔަށް އެއްލާލާނެއެވެ. މަރުގެޙުކުމް ނުހިންގާނޭކަމަށް ބުނި ބުނުމަށްވެސް ޖެހޭނީ ހަމަ ރުހިގެން ހުންނާށެވެ.\nޑިސެމްބަރު 7, 2018 17:31\nތިބޭފުޅުއްނަކައްނެއެގޭތަ ރައީސްމައުމޫން އަކީ ދެފުއްކެހެރި ބޭފުޅެއްކަން\nޑިސެމްބަރު 7, 2018 18:58\nމައުމޫނަށް މިހާރު އޭނަގެ ދީނަކީ ކޮބާކަންވެސް ހަނދާނެއް ނުހުންނާނެ. ޔަހޫދީ ވެރިކަމަކަށް ބަޔަތު ހިފައި ރ.ޔާމީންގެ ވެރިކަމާ ދެކޮޅަށް ނުކުތުމުން އެކަން ވަރާށް ސާފު.\nޑިސެމްބަރު 8, 2018 13:12\nމި ނުލަފާ ނުބާ މައުމޫންގެ ފަރާތުން މި ޤައުމު ސަލާމަތް ކޮންދެއްވާފާދޭ


BREAKING NEWS: Anehkaaves Raajje In Record Eh, Miadhu 734 Meehun Fassi - Vaguthu\nއަނެއްކާވެސް ރާއްޖެ އިން ރެކޯޑެއް: މިއަދު 734 މީހުން ކޮވިޑަށް ފައްސިވި\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 734 މީހުން ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 540 މީހުން ފައްސިވީ މާލެއިންނެވެ. 186 މީހުން އަތޮޅުތެރެއިން މިއަދު ފައްސިވިއެވެ. ރިސޯޓްތަކުން 07 މީހުން އަދި އިންޑަސްޓްރިއަލް ރަށްތަކުން އެކަކު މިއަދު ފައްސިވިއެވެ.\nމެއި 5, 2021 22:27\nވޯޓު ހޯދަން އުޅެ ސޯޓުބޭލި ގައުމުގެ ހާލަތު ގޯސްވީމާ އެންމެ ފަހުން ގޯސްމިވީ އާންމު ރައްޔިތުން. އަދިވެސް ހުރިހާ ކަމެއް ފަރުދީ ޒިމްމާއައް ދޫ ކޮއްލާފަ. މައިމޫނާ އިސްތިއުފާ!!!\nމެއި 5, 2021 22:31\nމެއި 5, 2021 22:50\nޢެމްޑީޕީ އެތެރޭގެ އިންތިހާބު ނުބޭއްވޭ ގޮތަށް ލޮކްޑައުން ކޮށްގެން ނުވާނެ!!!ހެހެހެހެހެޙެ\nމެއި 5, 2021 22:59\nޝުކުރިއްޔާ ހިޔަޅު އިންޑިއާ\nޝުކުރިއްޔާ ލާދީނީ ނަޝީދު\nޝުކުރިއްޔާ ހީލަތްތެރި ސޯލިހު\nޝުކުރިއްޔާ ކޯލިޝަންގެ ބައިވެރިން ދިވެހިންގެ އަދުއްވުންކަމުގައިވާ އިމްރާން، މައުމޫން އަދި ގާސިމް\nމެއި 5, 2021 23:01\nކަ މާއިބެހޭހުރިހާއެން މެންގެ މައްޗަށް ދައުވާކުރަންގޮވާލަން!! ޚާއްސަކޮށް ބޮޑުވަޒީރަށް !! އަލިފު ހާ\nމެއި 5, 2021 23:03\nކިހާވަރެއް ވީމމމމމމނަތަ ބޯރޑަ ބަންދު ކުރާނީ\nމެއި 5, 2021 23:04\nމ ރައީސް އިންތިހާބު ބާއްވައިފި އެވެ.\nމެއި 5, 2021 23:15\nކޮބައިތަ ގުރާފް ހަދާކުދިން ؟ ތިއިންގުރާފެއް ބޮޑުވަޒީރަށްވެސް\nވެދު މަށްއަރުވާބަލަ !! އަދި ލޯއަލިއައިނެއްވެސްހަދިޔާކުރާތި !!\nމެއި 5, 2021 23:20\nމިހާރުދެން ޕޮސިޓިވް ނުވެ ހުރީކާކުބާވަ؟ ޢަދިވެސް މާލެ އެން މެން ސާ މްޕަލް ނުނެގޭބާވަ... ބަލިވި އެން މެނަށް އަވަސް ޝިފާއެއް ދެއްވާށި..\nމެއި 5, 2021 23:46\nލަފާކުރެވޭ ގޮތުގައި ކޮވިޑްގެ އަދަދެއް ރަމަޟާން މަސް ނިމިގެން އަދި ހަރޯދަ ނިމުމުގެ ކުރިން ދަށެއް ނުވާނެ. ކޮންމެ އަހަރެއްގެ ރަމަޟާންމަހެއްގައި ރާއްޖޭގައި ރޯގާ ފެތުރޭ މިންވަރު ބޮޑުވާނެ. ރެކޯޑްތައް ބަލައިފިއްޔާ މިކަން ފެންނާނެ. މިހެން މިވަނީ ރަމަޟާންމަހުގައި އާދަޔާ ޚިލާފަށް ފިނިބުއިންތައް ބޯތީ. މިކަން މިހެން ހިނގާކަށް އެނގޭއިރު އަދި އަމުދުން ކޮވިޑް ފަދަ ބައްޔެއް އޮތް ދުވަސްވަރެއްގައި ފިނި ބުއިންތަކާ ދުރަށް ދިއުމަށް އެއްވެސް ފަރާތަކުން އިރުޝާދު ނުދޭ. ފިނި ބުއިންތަކާ ގުޅިގެން މިހެން ވާނެއެކޭ ބުނެއެއް ނުދޭ. ނަތީޖާއަކަށް މިވީ އާދަޔާ ޚިލާފަށް ފެތުރެން ކޮވިޑަށް ފުރުޞަތު ލިބުން. މިދިޔަ އަހަރު މިހެން ދިމާނުވީ އެންމެން ގޭ ބަންދުގައި ތިބީމާ. ރޯގާ ޖެހުނު ނަމަވެސް ރޯގާ ފެތުރިގެން ނުދިޔައީ. މިއަހަރު ރަމަޟާންމަހުގައި ދޫކޮށްލާފައި އޮތީމާ ރޯގާ ފެތުރިގަތީ. ހަރޯދަ ނިމި އާންމު ހާލަތަށް ބަދަލުވުމުން ކޮވިޑްވެސް އަދި ރޯގާވެސް ޖެހޭ މިންވަރު ދަށްވާނެ. މި ބައްޔަކީ ލައިފް ސްޓައިލާ ގުޅިފައިވާ ބައްޔަކަށްވާތީ ލައިފް ސްޓައިލް ހުންނަ ގޮތަކުން މި ބަލި އިތުރުވާނެ. ފުރަ ބަންދަކަށް ނުދިޔަޔަސް ލައިފް ސްޓައިލް ބަދަލުކޮށްފައި ފިނި ބުއިންތަކާ ދުރަށް ދާއިރަށް މަދުވާން ފަށާނެ.\nމެއި 5, 2021 23:51\nއަޖާއިބެއް ފަދަ ކަމެއް މިއީ. މިހާރަކު ސާމޕަލް ނަގާ މީހުނެއް ނުފެނެ މަގުމަށްޗަކުން. އެކަމަކު ދުވަހަކަށް ވުރެ ދުވަހެއް އަދަދު ވަނީ މަތި. ކުރިން ސާމަޕަލް ނެގިއިރަކު މިވަރެއް ނާރާ. މީ އަނެއްކާ ބަޔަކު އަހަރެމެން ރައްޔިތުންނާ ކުޅޭ ކުޅިވަރެއްތަ؟\nމެއި 6, 2021 00:01\nތާހިރު ވެއްޖެ؟ އަދިވެސް އާދައިގެ ރޯގާ އަކަށް ހަދައިގެން ތިބޭ! އިންޑިޔާއިން ފެންނަ މަންޒަރުތައް ވަރަށް އަވަހަށް މިތަނުން ފެނިގެން ދާނެ\nވައްކަމުގެ ރެކޯޑުވެސް ހަދައިފި މިވެރިކަ މުގަ\nމެއި 6, 2021 02:24\nމީހަމަ ސީދާ ސަރުކާރުގެ އިހުމާލުން. އިންޑިޔާގެ އަޅުވެތިކަން މިހާރުގެ ލީޑާޝިޕްގެ މައްޗަށް ބޮޑުކަމުގެ ހެކި.\nމެއި 6, 2021 02:39\nއިންތިހާބާ މުޒާހަރާ ނު ކުރެވިގެން އުޅުނު ޕީ.ޕީ ބައިގަނޑަށް އެއްޗެއް ވިސްނޭނެ.. އެއްމެ ވަރުއެރުވިގޮލާ އެއޮތި ޕޮޒިޓިވް ވެގެން ޓްރީޓޮޕްގަ ދެމިފަ\nމެއި 6, 2021 09:48\nސަފާރީތަކުގެ ވެބްކެމް ގުރޫޕް ހޭވި ހަޑީގެ ވާހަކަވެސް ލިޔުނު ނަމަ... ބުއްޅަބޭގެ ސުންޕާކަމުގެ ވާހަކަވެސް ލިޔެލި ނަމަ\nސިނކުޑީގަ ތެތްކަމެއްނެތް މޮޔަ ސަރުކާރު ގެނާމީހުންނަށް ސާބަސް. ކޮވިޑް އެންމެ ބޮޑުވަރުވެފަ ތިބި ގައުމުތަށް ބަލާ އެތަންތަނުން ހުއްޓުމެއްނެތި މީހުން ގެނެސް ރާއްޖެއަށް އޮއްސާލާފަ މި އެޅުވީ ރައްޔިތުންގެބޮލުގަ.\nމެއި 6, 2021 13:09\nމިގައުމުގެ އިސް ސަފުގައި ތިބީ މޯދީގެ މޯހިރުން ހިގާ ބަޔަކު! ވީމާ އެކަރަ އަށް ވާގޮތެއް އަހަރެމެންނަށް ވެސް ވާން ޖެހޭނެތާ!


Hulhumeedhoo in Seedhaa Fuvamulakah furey gotha hama jassaifi\nފޮޓޯ: އެސް.ޓީ.އެލް ހުޅުމީދީ ސެކްޓަރ ފޭސްބުކް ޕޭޖް\nހުޅުމީދޫ އިން ސީދާ ފުވައްމުލަކަށް ފުރޭގޮތަށް ހަމަޖައްސައިފި\nމާދަމާއިން ފަށައިގެން އައްޑޫ ސިޓީ ހުޅުމީދޫ އިން ފުވައްމުލަކަށް އަދި ފުވައްމުލަކުން ހުޅުމީދޫ އަށް ސީދާ ދަތުރު ކޮށްލެވޭ ގޮތަށް މޯލްޑިވްސް ޕޯޓް ލިމިޓެޑްއިން ހަމަޖައްސައިފިއެވެ.\nމިދަތުރު ތައް ޝެޑިއުލް ކުރެވިފައި ވާގޮތް:\nހުޅުމީދޫއިން ފުވައްމުލަކަށް: ހޯމަދުވަހު 10:15، އަންގާރަދުވަހު 14:15، ބުރާސްފަތި ދުވަހު 10:15 ، ހޮނިހިރު ދުވަހު 10:15 އިގަ އެވެ.\nއެހެން ނަމަވެސް ފުވައްމުލަކުން ހުޅުމީދޫ އަށް ކުރާ ދަތުރު ހަމަ ޖެހިފައިވަނީ އަންގާރަ ދުވަހު ހެނދުނު 9:00 އިން އެކަންޏެވެ. ހުޅު މީދޫ ރީޖަނަލް ޓްރާންސް ޕޯރޓް ޑިޕާޓް މެންޓުން ވިދާޅުވީ މި ދަތުރު ތަކުގެ ޓިކެޓްގެ އަގަކީ 290ރ އެވެ. "މިހާރު ފޭދޫ އިން ފުވައްމުލަކަށް ދަތުރު ކުރާ ފަސެންޖަރުންނާއެކު،ހުޅުމީދޫއަށް ކައިރިކޮށް ހުޅުމީދޫ އިން މީހުން ނަގައިގެން ފުވައްމުލަކަށްދާ ގޮތަށް ނިންމާފައިވަނީ"މޯލްޑިވްސް ޕޯޓް ލިމިޓެޑް އިން އޭއޯ ނިއުސްއަށް މައުލޫމާތު ދެމުން ބުނެފައިވެއެވެ.\nހުޅުމީދޫގެ ރައްޔިތުންނަށް ދަތުރު ފަތުރުގެ ނިޒާމުން ގުޅުވާލުމުގެ ވައުދު ވެލެއްވީ ކުރީގެ ރައީސް ޔާމީނެވެ. ހުޅުމީދޫ ރީޖަނަލް ޓްރާންސް ޕޯރޓް ޑިޕާޓްމެންޓް އަދި ފޭދޫގެ ޑިޕާޓްމެންޓް ޕޯރޓްސް ލިމިޓެޑްގެ ފަރާތުން ހިންގަން ފެށުމާއި އެކު އައްޑޫގެ ރައްޔިތުންނަށް ދަތުރު ފަތުރުގެ ލުއިކަން ލިބުނެވެ. ޙާއްސަކޮށް ވަކިން އޮންނަ ހުޅުމީދޫގެ ރައްޔިތުން ބޭސްފަރުވާ އަށް ގުޅިފައިވާ ރަށްތަކަށް ދަތުރު ކުރަންޖެހޭ އިރު މިއީ ހުޅުމީދޫގެ ރައްޔިތުންނަށް ލިބުނު ވަރަށް ބޮޑު ފަސޭހައެކެވެ.\nދަތުރު ފަތުރުގެ ނިޒާމް ފެށިގެން މިހާތަނަށް އައިއިރު ރައްޔިތުންނަށް ބޭނުން ވާ ޙިދުމަތް އެންމެ ރަނގަޅުގޮތުގައި ދިނުމަށް ހުޅުމީދޫގެ ސެކްޓަރ އަދި ފޭދޫގެ ސެކްޓާއިން ގިނަމަސައްކަތް ކޮށްފައި ވެއެވެ. އެގޮތުން ދަތުރު ގިނަވާދުވަހު އިތުރު ލޯންޗް ދަތުރުތައްބާއްވާފައިވެއެވެ. މީގެ އިތުރުން ފޭދޫ އާއި ހުޅުމީދޫ އަށް ވަޒީފާ އަށް ދާފަރާތް ތަކަށް ސީޒަން ޓިކެޓް ބައްލަވައިގެން ދަރުތު ކުރެވޭނެ އިންތިޒާމް ވެސް މިމަހު 1 އިން ފެށިގެން ވަނީ ހަމަޖައްސައިފައެވެ. ސީޒަންޓިކެޓް ގެ ހިދުމަތަށް އެދިލައްވަން އެކަމަށް އެދިލައްވާ ފޯރމް ހުށަހެޅުމުން އެކަންތައް ހަމަޖެހޭނެއެވެ. ސީޒަންޓިކެޓް ގައި މަހަކު ދެކޮޅަށް ދަތުރު ކުރެވޭ ގެ އަގަކީ 1100ރ އެވެ.\nހުޅު މީދޫ ރީޖަނަލް ޓްރާންސް ޕޯރޓް ޑިޕާޓް މެންޓުން


(1) އޭ إيمانވެއްޖެ މީސްތަކުންނޭވެ! ތިމަންރަސްކަލާނގެ عدوّންނާއި، އަދި ތިޔަބައިމީހުންގެ عدوّންނަކީ، އެހީތެރިންކަމުގައި ތިޔަބައިމީހުން ނުހިފާށެވެ! ތިޔަބައިމީހުން، އެއުރެންނަށް ލޯތްބާއި، އެކުވެރިކަން ހުށަހަޅަމުއެވެ. އަދި ތިޔަބައިމީހުންގެ ގާތަށްއައި حق دينއަށް އެއުރެންވަނީ كافرވެފައެވެ. ތިޔަބައިމީހުންގެ ވެރި اللَّهއަށް ތިޔަބައިމީހުން إيمانވާ ކަމަށްޓަކައި، އެއުރެން رسولއާއާއި، ތިޔަބައިމީހުން ރަށުން ބޭރުކޮށްލައެވެ. ތިމަންރަސްކަލާނގެ މަގުގައި جهادކުރުމަށާއި، އަދި ތިމަންރަސްކަލާނގެ ރުއްސެވުން އަދައިގެން، ތިޔަބައިމީހުން ނުކުތް ކަމުގައިވާނަމަ (ތިޔަބައިމީހުން ތިމަންރަސްކަލާނގެ عدوّންނަށް رحمةތެރިކަން ނުބަހައްޓާށެވެ!)\n(2) އެއުރެން ތިޔަބައިމީހުންގެ މައްޗަށް ގަދަވެއްޖެނަމަ، އެއުރެންވާހުށީ ތިޔަބައިމީހުންނަށްހުރި عدوّން ކަމުގައެވެ. އަދި އެއުރެންގެ އަތްތަކާއި، ދޫތައް ނުބައިގޮތުގައި ތިޔަބައިމީހުންގެ މައްޗަށް ފަތުރައިލާނެތެވެ. އަދި ތިޔަބައިމީހުން كافرވާނެ ނަމައޭ ހިތައި، އެއުރެން އެކަމަށް އެދޭނެތެވެ.\n(3) ތިޔަބައިމީހުންގެ ގާތްތިމާގެ މީހުންނާއި، ތިޔަބައިމީހުންގެ ދަރިން، قيامةދުވަހުން ތިޔަބައިމީހުންނަކަށް މަންފާއެއް ނުކޮށްދޭނެތެވެ. ތިޔަބައިމީހުންގެ މެދުގައި އެކަލާނގެ (އެދުވަހުން) ނިޔާކުރައްވާނެތެވެ. اللَّهއީ، ތިޔަބައިމީހުންކުރާ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n(4) إبراهيمގެފާނާއި، އަދި އެކަލޭގެފާނުގެ އަރިހުގައިވާ މީހުންގައި ތިޔަބައިމީހުންނަށް ރިވެތިވެގެންވާ ނަމޫނާއެއްވާކަން ކަށަވަރެވެ. (އެއީ) އެއުރެން، އެއުރެންގެ قومއަށް ބުނިހިނދެވެ. ހަމަކަށަވަރުން، ތިޔަބައިމީހުންނާއި، اللَّه ފިޔަވައި ތިޔަބައިމީހުން އަޅުކަންކުރާ ތަކެތިން، ތިމަންމެން ބަރީއަވެގެންވަމުއެވެ. ތިޔަބައިމީހުންގެ دينއަށް ތިމަންމެން إنكارކުރަމުއެވެ. ތިމަންމެންނާއި، ތިޔަބައިމީހުންނާ ދެމެދުގައި عداوةތެރިކަމާއި، ރުޅިވެރިކަންވަނީ އަބަދަށްޓަކައި ފާޅުވެފައެވެ. އެއްކައުވަންތަ اللَّهއަށް ތިޔަބައިމީހުން إيمانވެއްޖައުމަށް ދާނދެނެވެ. إبراهيمގެފާނު އެކަލޭގެފާނުގެ ބައްޕައަށް ވިދާޅުވި ބަސްފުޅު މެނުވީއެވެ. ހަމަކަށަވަރުން، ތިބާއަށް ފާފަފުއްސެވުންއެދި ތިމަންކަލޭގެފާނު دعاءކުރައްވާހުށީމެވެ. (އެހެނެއްކަމަކު) اللَّهގެ حضرةން ތިބާއަށްޓަކައި އެއްވެސްކަމެއް ކޮށްދިނުމުގެ ބާރެއް ތިމަންކަލޭގެފާނަކަށް ލިބިގެނެއް ނުވެތެވެ. އަޅަމެންގެ ވެރިރަސްކަލާކޮ! ހަމައެކަނި، އިބަރަސްކަލާނގެއަށް އަޅަމެން وكيلކޮށްފީމުއެވެ. އަދި ހަމައެކަނި، އިބަރަސްކަލާނގެ حضرةއަށް އަޅަމެން رجوعވެ توبةވެއްޖައީމުއެވެ. އަދި އެނބުރި ދިޔުންވަނީ، އިބަރަސްކަލާނގެ حضرةއަށެވެ.\n(5) އަޅަމެންގެ ވެރިރަސްކަލާކޮ! كافرވި މީހުންނަށް ފިތުނައެއް ކަމުގައި އަޅަމެން ނުލައްވާނދޭވެ! އަދި އަޅަމެންނަށް ފާފަފުއްސަވާނދޭވެ! އަޅަމެންގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެއީ، عزيزވަންތަ، حكيمވަންތަ ރަސްކަލާނގެއެވެ.\n(6) އެބޭކަލުންގައި ތިޔަބައިމީހުންނަށް ރިވެތި ނަމޫނާއެއް ވާކަން ކަށަވަރެވެ. اللَّهއާއި، آخرةދުވަސް އެދޭކަމުގައިވީ މީހަކަށެވެ. އަދި ފުރަގަސްދީ އެނބުރިގަންނަ މީހާ (ދަންނާށެވެ!) ފަހެ، ހަމަކަށަވަރުން، اللَّهއީ، ފުދިވޮޑިގެންވާ، حمد ލިބިވޮޑިގެންވާ ރަސްކަލާނގެއެވެ.\n(7) އެއުރެންކުރެ ތިޔަބައިމީހުން عداوةތެރިވި މީހުންނާއި، ތިޔަބައިމީހުންނާ ދެމެދުގައި اللَّه އެކުވެރިކަން ލައްވައިފާށިއެވެ! اللَّهއީ، ކުޅަދުންވަންތަ ރަސްކަލާނގެއެވެ. އަދި اللَّهއީ، ގިނަގިނައިން ފާފަފުއްސަވާ، رحيمވަންތަ ރަސްކަލާނގެއެވެ.\n(8) ތިޔަބައިމީހުންގެ دينއާހުރެ، ތިޔަބައިމީހުންނާ ހަނގުރާމަނުކުރާ، އަދި ތިޔަބައިމީހުންގެ ގޮވަތި ގެދޮރުން ތިޔަބައިމީހުން ބޭރުކޮށްނުލާ މީހުންނަށް ތިޔަބައިމީހުން ހެޔޮކޮށްހިތައި، އަދި އެއުރެންނަށް عدلވެރިގޮތުގައި ކަންތައް ކުރުން، اللَّه ތިޔަބައިމީހުންނަކަށް މަނައެއް ނުކުރައްވަތެވެ. ހަމަކަށަވަރުން، عدلވެރިންދެކެ اللَّه ލޯބިވެވޮޑިގެންވެތެވެ.\n(9) اللَّه، ތިޔަބައިމީހުންނަށް މަނާކުރައްވާކަން ކަށަވަރީ، ތިޔަބައިމީހުންގެ دينއާހުރެ ތިޔަބައިމީހުންނާ ހަނގުރާމަކޮށް، އަދި ތިޔަބައިމީހުންގެ ގޮވަތިގެދޮރުން ތިޔަބައިމީހުން ނެރެލައި، އަދި ތިޔަބައިމީހުން ބޭރުކޮށްލުމަށް ވާގިވެރިވާ މީހުންނާ އެކުވެރިކަން ބެހެއްޓުމެވެ. އެއުރެންނާ އެކުވެރިކަން ބަހައްޓާ މީހުން (ދަންނާށެވެ!) ފަހެ، އެއުރެންނީ، ހަމަ އަނިޔާވެރިންނެވެ.\nيَا أَيُّهَا الَّذِينَ آمَنُوا إِذَا جَاءَكُمُ الْمُؤْمِنَاتُ مُهَاجِرَاتٍ فَامْتَحِنُوهُنَّ اللَّهُ أَعْلَمُ بِإِيمَانِهِنَّ فَإِنْ عَلِمْتُمُوهُنَّ مُؤْمِنَاتٍ فَلَا تَرْجِعُوهُنَّ إِلَى الْكُفَّارِ لَا هُنَّ حِلٌّ لَهُمْ وَلَا هُمْ يَحِلُّونَ لَهُنَّ وَآتُوهُمْ مَا أَنْفَقُوا وَلَا جُنَاحَ عَلَيْكُمْ أَنْ تَنْكِحُوهُنَّ إِذَا آتَيْتُمُوهُنَّ أُجُورَهُنَّ وَلَا تُمْسِكُوا بِعِصَمِ الْكَوَافِرِ وَاسْأَلُوا مَا أَنْفَقْتُمْ وَلْيَسْأَلُوا مَا أَنْفَقُوا ذَلِكُمْ حُكْمُ اللَّهِ يَحْكُمُ بَيْنَكُمْ وَاللَّهُ عَلِيمٌ حَكِيمٌ\n(10) އޭ إيمانވެއްޖެ މީސްތަކުންނޭވެ! ތިޔަބައިމީހުންގެ ގާތަށް مؤمن އަންހެނުން هجرةކޮށްފައި އަންނަހިނދު، ފަހެ، ތިޔަބައިމީހުން އެކަނބަލުން امتحانކުރާށެވެ! އެކަނބަލުންގެ إيمانކަން ހުރިގޮތް اللَّه ދެނެވޮޑިގަތުން ބޮޑެވެ. ފަހެ، އެކަނބަލުންނީ، (حقيقةގައި) مؤمنންކަން ތިޔަބައިމީހުންނަށް އެނގިއްޖެނަމަ، ފަހެ، كافرންގެގާތަށް ތިޔަބައިމީހުން އެކަނބަލުން އަނބުރައި ނުފޮނުވާހުށިކަމެވެ! އެކަނބަލުން އެއުރެންނަށް حلالވެގެނެއް ނުވެތެވެ. އަދި އެއުރެންވެސް އެކަނބަލުންނަކަށް حلالވެގެނެއް ނުމެވޭމެއެވެ. އަދި އެއުރެން (ކާވެނީގެ ރަނުގެ ގޮތުގައި) ހޭދަކޮށްފައިވާ އެއްޗެއް ތިޔަބައިމީހުން އެއުރެންނަށް ދޭހުށިކަމެވެ! އަދި އެކަނބަލުންގެ ކާވެނީގެ ރަން އެކަނބަލުންނަށް ތިޔަބައިމީހުންދޭނަމަ، ތިޔަބައިމީހުން އެކަނބަލުންނާ ކާވެނި ކުރުމުގައި، ތިޔަބައިމީހުންގެ މައްޗަކަށް ކުށެއް ނެތެވެ. އަދި ތިޔަބައިމީހުން،\n(11) އަދި ތިޔަބައިމީހުންގެ އަނބިންކުރެ މީހަކު، ތިޔަބައިމީހުން ދޫކޮށް كافرންގެ ގާތަށް ހިނގައްޖެނަމަ، ދެން ތިޔަބައިމީހުން ހަނގުރާމަކޮށް (غنيمةގެ މުދާ ލިބުމުން) ފަހެ، އެއުރެންގެ ކިބައިން، އެއުރެންގެ އަނބިން ގޮސްފައިވާ މީހުންނަށް، އެއުރެން ރަނުގެ ގޮތުގައި ހޭދަކުރިފަދަ އެއްޗެއް ތިޔަބައިމީހުން (އެ غنيمةއިން) ދޭށެވެ! އަދި ތިޔަބައިމީހުން އެކަލާނގެއަށް إيمانވެގެންވާ (ކަލާނގެ ކަމުގައިވާ) اللَّهއަށް ތިޔަބައިމީހުން تقوىވެރިވާށެވެ!\n(12) އޭ ނަބިއްޔާއެވެ! إيمانވެގެންވާ އަންހެނުން ކަލޭގެފާނުގެ އަރިހަށް بيعةހިފުމަށް އަންނަހިނދު، އެކަނބަލުން اللًّهއާ އެއްވެސް އެއްޗެއް شريك ނުކުޅައުމަށާއި، އެކަނބަލުން ވައްކަން ނުކުޅައުމަށާއި، އެކަނބަލުން ޒިނޭ ނުކުޅައުމަށާއި، އެކަނބަލުންގެ ދަރިން ނުމެރުމަށާއި، އަދި އެކަނބަލުންގެ އަތްތަކާއި ފައިތަކާ ދެމެދަށް بهتان ދޮގު ވާހަކައެއް ހަދައިގެން ނުގެނައުމަށާއި (އެބަހީ: ނަހަލާލު ކުދިން\n(13) އޭ إيمانވެއްޖެ މީސްތަކުންނޭވެ! އެބައެއްގެ މައްޗަށް اللَّه ކޯފާލައްވާފައިވާ ބަޔަކާ ތިޔަބައިމީހުން އެކުވެރިވެ ނޫޅޭށެވެ! ހަމަކަށަވަރުން، އެއުރެންވަނީ آخرةއާމެދު މާޔޫސްވެގެންނެވެ. ކަށްވަޅުގެ أهلވެރިންނާމެދު كافرން މާޔޫސްވީ ފަދައިންނެވެ.


PG Bisham ge massala eh Majilihah vahdhaakah Noolhen: Adhurey\nބިޝާމްގެ މައްސަލައެއް މަޖީލިހަށް ވައްދާކަށް ނޫޅެން: އަދުރޭ\nބިޝާމް މަޖިލީހުގެ ކޮމިޓީއެއްގައި ވާހަކަފުޅު ދައްކަވަނީ --\nޕްރޮސެކިއުޓާ ޖެނަރަލް އާއިޝަތު ބިޝާމްގެ އިތުބާރު ނެތްކަމުގެ މައްސަލައެއް މަޖިލިހަށް ވައްދަން ޕީޕީއެމުން މަސައްކަތްކުރާކަމަށް ބުނެ ފަތުރަނީ ދޮގު ވާހަކައެއް ކަމަށް ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ.\nއަދުރޭ މިހެން ވިދާޅުވެފައިވާއިރު ބިޝާމްގެ އިތުބާރު ނެތްކަމުގެ މައްސަލައެއް ޕީޕީއެމުން އަންނަ ހަފުތާގައި މަޖިލިހަށް ވައްދަން އުޅޭ ކަމުގެ އަޑުތަކެއް ވަނީ ފެތުރިފަ އެވެ. ބިޝާމްގެ އިތުބާރު ނެތްކަމުގެ މައްސަލައެއް މަޖިލިހަށް ވައްދަން އުޅޭ ކަމުގެ އަޑު ފެތުރިފައިވާއިރު، އޭނާއަކީ އެކެއް ފެބްރުއަރީގެ އަމުރާ އެއާ ވިދިގެން ހޫނުވެގެން އައި ރާއްޖޭގެ ސިޔާސީ މަސްރަހުގައި މިހާތަނަށް އެންމެ ބޮޑު ފާޑުކިޔުމެއް އަމާޒުވެފައިވާ އެއް ބޭފުޅެވެ.\nބިޝާމަށް އަމާޒުވަމުން އައި ފާޑުކިޔުންތައް ތަފާތުވެގެން އައީ ފެބްރުއަރީ މަހުގެ ފަސް ވަނަ ދުވަހު ސަރުކާރުން އިއުލާންކުރި ފަނަރަ ދުވަހުގެ ކުއްލި ނުރައްކަލުގެ ހާލަތު ނިމުމުން، އަނެއްކާވެސް ކުއްލި ނުރައްކަލުގެ ހާލަތު ދިގުދަންމަން މަޖިލީހުން ނެގި ވޯޓާ މެދު ހިތްހަމަޖެހިވަޑައިނުގެން އެސްއޯއީގެ ތެރޭގައި ހައްޔަރުކޮށްފައިވާ މީހުންގެ ބަންދުގެ މުއްދަތު ޖަހަން ކޯޓަށް ހާޒިރުކޮށް ދިނުމަށް ޕީޖީ ފުލުހުންނަށް ލަފާދިންކަމަށް އެކި މަސްދަރުތަކުން ހާމަކުރަން ފެށުމުންނެވެ.\nއަދި ކުއްލި ނުރައްކަލުގެ ހާލަތު ދިގުދަންމަން ނިންމި ނިންމުމާއި، އެއާ ވިދިގެން އައި ކަންކަން ހިނގައިދިޔަ ގޮތާ މެދު ހިތްޕުޅާ ނުވެ މަގާމުން އިސްތިއުފާދެއްވަން އެކަމަނާ އުޅުއްވި ކަމަށް ޕީޖީ އޮފީހުގެ ބައެއް މުވައްޒަފުން ވަނީ މީޑިއާއަށް މައުލޫމާތުވެސް ދީފަ އެވެ. އެކަން ރޮއިޓާސް އިން ވެސް ރިޕޯޓު ކުރި އެވެ. ނަމަވެސް އޭރު އެކަމާ ގުޅިގެން ސަރުކާރުން އެއްވެސް ވާހަކައެއް ދައްކާފައެއް ނުވެ އެވެ.\nއައިޝަތު ބިޝާމް ޕީޕީއެމް އަބްދުއްރަހީމް އަބްދުﷲ + ރައްޔިތުންގެ މަޖިލިސް


SunOnline: Kiyavai dheynee4dhuvahu, dhuvaalaku4gadi iru\nކިޔަވައިދޭނީ ހަތަރު ދުވަހު، ދުވާލަކު ހަތަރު ގަޑިއިރު\nއަހުމަދު މިޒްޔާލް 13 Jun 2020, 23:32\nއިއްޒުއްދީން ސްކޫލްގެ ދަރިވަރުން-- ސަން ފޮޓޯ/ ފަޔާޒު މޫސާ\nއާ އާންމު ހާލަތުގައި ސްކޫލްތަކުން ކިޔަވައިދޭނީ ހަފުތާއަކު ހަތަރު ދުވަހު، ދުވާލަކު ހަތަރު ގަޑިއިރު ކަމަށް އެޑިއުކޭޝަން މިނިސްޓްރީން ހަމަޖައްސައިފި އެވެ.\nމިކަން އެންގުމަށްޓަކައި އެޑިއުކޭޝަން މިނިސްޓްރީން ވަނީ ސްކޫލްތަކަށް ސާކިއުލާއެއް ފޮނުވާފަ އެވެ. އެ ސާކިއުލާގައި މިނިސްޓްރީން ބުނީ ނިއު ނޯމަލްގައި ސްކޫލްތަކުގައި ކިޔަވައިދޭނީ ކުރިން ކިޔަވައިދެމުންދިޔަ ގޮތާ ތަފާތުކޮށް ކަމަށާއި މިއީ ދަރިވަރުންނާއި ޓީޗަރުންގެ ރައްކާތެރިކަމަށް ގެންނަ ބަދަލެއް ކަމަށެވެ.\nމީގެ ކުރިން ރަސްމީ ފަސް ދުވަހު ސްކޫލްތަކުގައި ކިޔަވައިދިން ނަމަވެސް ނިއު ނޯމަލްގައި ކިޔަވައިދޭނީ ހަތަރު ދުވަހު ކަމަށާއި ފަސްވަނަ ދުވަހަކީ ޓީޗަރުން ސްކޫލަށް ގޮސް، ކިޔަވައިދޭނެ ބައިތައް ހަމަޖައްސާ ދުވަހެވެ.\nލޮކްޑައުންއަށް ލުއި ގެނައުމުގައި އެކި މަރުހަލާތަކަށް ބަހާލި ގޮތަށް، ސްކޫލްތަކުގެ ކިޔެވުން އަލުން ފަށައިގަންނާނީ ވެސް އެކި މަރުހަލާތަކަށް ބަހާލައިގެން ކަމަށް އެ ސާކިއުލާގައި ބުނެފައިވެ އެވެ.\nލޮކްޑައުންގައި ހިމެނޭ ރަށްރަށުގެ ސްކޫލްތައް ބަންދުވާނެ އެވެ. އަދި މޮނީޓަރިން ހާލަތުގައި ހުރި ރަށްތަކުގައި ކިޔަވައިދޭނީ ހަމައެކަނި ކީ ސްޓޭޖް ހަތަރެއް (ގްރޭޑު 9، 10) އަދި ކީ ސްޓޭޖް ފަހެއް (ގްރޭޑް 11، 12)ގެ ދަރިވަރުންނަށެވެ. އަދި އެއްވެސް ކޭސްއެއް ނެތް ރަށްރަށުގައި ހުރިހާ ގްރޭޑްތަކުގެ ކިޔެވުން ވެސް ހުޅުވާލާނެ އެވެ.\nކިޔަވައިދޭ އުސޫލަށް ގެންނަ ބަދަލުތަކާއެކު ކޮންމެ ދުވަހަކު ވެސް ގިނަވެގެން ކިޔަވައިދެވޭނީ ހަތަރު މާއްދާ އެވެ. ސްކޫލްގައި ކިޔަވައި ނުދެވޭ ބައިތައް ފުރިހަމަކުރަން ޖެހޭނީ ގޫގުލް ކްލާސްރޫމް މެދުވެރިކޮށެވެ. އަދި ކޮންމެ ދެ ހަފުތާއިން އެއް ހަފްތާގައި ޓީޗަރުންނަށް އޮންލައިން ކްލާސްތައް ވެސް ބާއްވާނެ އެވެ.\nކިޔެވުން ބަހާލާފައިވާ ގޮތް\nކީ ސްޓޭޖް 1 (ގްރޭޑް 1، 2، 3) އަދި ކީ ސްޓޭޖް2(ގްރޭޑް 4، 5، 6): ހަފްތާއަކު 19 ޕީރިއަޑް، ހަފްތާއަކު ފަސް ޓެލިކިލާސް ސެޝަން\nކީ ސްޓޭޖް3(ގްރޭޑް 7، 8): ހަފްތާއަކު 18 ޕީރިއަޑް\nކީ ސްޓޭޖް4(ގްރޭޑް 9، 10): ކޮންމެ މާއްދާއަކަށް ވެސް ޖުމުލަ 180 ގަޑިއިރު ފުރިހަމަކުރަން ޖެހޭ، ހަފްތާއަކު ދެ ޓެލިކިލާސް ސެޝަން\nކީ ސްޓޭޖް5(ގްރޭޑް 11، 12): ދެ އަހަރުގެ ތެރޭގައި ކޮންމެ މާއްދާއަކަށް ޖުމުލަ 230 ގަޑިއިރު ފުރިހަމަކުރަން ޖެހޭ، ހަފްތާއަކު ދެ ޓެލިކިލާސް ސެޝަން\nހާއްސަ އެހީތެރިކަމަށް ބޭނުންވާ ދަރިވަރުންނަށް ބޭނުންވާ ކަންކަން ހަމަޖައްސައިދޭން ޖެހޭއިރު، ހުރިހާ ދަރިވަރުން ވެސް ޓެލިކިލާހާއި އޮންލައިންކޮށް ބާއްވާ ކްލާސްތަކުގައި ބައިވެރިވާން ޖެހޭނެ އެވެ.\nކޮވިޑް19އާ ގުޅިގެން މާޗް މަހު މެދެއްހާ ހިސާބުގައި ސްކޫލްތަކުގައި ކިޔެވުން ބަންދުކުރިއިރު، މިވީ މުއްދަތުގެ ތެރޭގައި ދަރިވަރުންނަށް ކިޔަވައިދީފައިވަނީ ޓެލިކިލާހާއި އޮންލައިން ކްލާސްތައް މެދުވެރިކޮށެވެ.\nމި ހަފްތާގެ ތެރޭގައި ލޮކްޑައުން ހާލަތަށް ބޮޑެތި ލުއިތަކެއް ގެނައުމަށް ނިންމާފައިވާއިރު، ސްކޫލްތަކުގެ ކިޔެވުން އަންނަ މަހުގެ ތެރޭގައި ހުޅުވާލަން ވަނީ ނިންމާފަ އެވެ. އެހެން ނަމަވެސް ސްކޫލްތައް ހުޅުވާލާނެ ސީދާ ވަކި ދުވަހެއް ސަރުކާރުން އަދި ހާމައެއް ނުކުރެ އެވެ.\nކުރިއަށް އޮތް ދެ ހަފްތާވެސް ކިޔަވައިދޭނީ އޮންލައިންކޮށް


Russia region in Rajje ah flight thakeh fashanee\nރަޝިއާ ރީޖަން އިން ފްލައިޓްތަކެއް ގެންނަން ސޮއިކޮށްފި\nފްލައިޓްތައް ފެށުމުގެ އެއްބަސްވުމުގައި ރިސޯޓް ލައިފްގެ ފަރާތުން ސޮއިކުރަނީ\nރަޝިއާ ހިމެނޭ ރީޖަނުން ފްލައިޓް ތަކެއް ރާއްޖެއަށް ފަށަން ދިވެހި ކުންފުންޏެއް ކަމަށްވާ ރިސޯޓް ލައިފް އިން ސޮއި ކޮށްފި އެވެ.\nރަޝިއާގެ ވެރިރަށް މޮސްކޯގައި ބޭއްވި ރަސްމިއްޔާތެއްގައި މި އެއްބަސްވުމުގައި ރިސޯޓް ލައިފްގެ ފަރާތުން ސޮއި ކުރެއްވީ އެ ކުންފުނީގެ މެނޭޖިން ޑިރެކްޓަރު މުހައްމަދު ޝާޒް ވަލީދެވެ.\nމި ރަސްމިއްޔާތުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމް ވެސް ބައިވެރިވެ ވަޑައިގެންނެވި އެވެ.\nމޮސްކޯގައި ހުންވާ އަވަސް އަށް ވާހަކަފުޅު ދައްކަވަމުން ވަލީދު ވިދާޅުވީ މި އެއްބަސްވުމާއެކު ރާއްޖޭގެ ޓޫރިޒަަށް ރަޝިއާއިން އަންނަ ފްލައިޓްތައް ބޮޑުތަން އިތުރު ވެގެން ގޮސް ޓޫރިޒަމަށް ދިރުން ލިބިގެންދާނެ ކަމަށެވެ.\n"އުންމީދު ކުރަނީ އަންނަ މަހު އެއް އެއާލައިނެއް ރާއްޖެއަށް ދަތުރު ފެށުން. އަދި ނޮވެމްބަރާއި ޑިސެމްބަރު މަހު އިތުރު ދެ އެއާލައިންގެ ދަތުރުތައް ފެށުމަށް ވާން ޖެހޭ ތައްޔާރީތައް މިދަނީ ވަމުން،" ވަލީދު ވިދާޅުވި އެވެ. އޭނާ އިތުރަށް ވިދާޅުވީ މި އޮޕަރޭޝަންގެ ކަންތައްތަކުގައި ސަރުކާރުން ދެއްވާ އެއްބާރުލުމަށް ޝުކުރު އަދާ ކުރާ ކަމަށެވެ.\nރިސޯޓް ލައިފުން އިތުރު އެއާލައިންތަކެއް ގެންނަން ސޮއިކުރިއިރު، ރާއްޖެ އަށް އެންމެ ގިނައިން ޓޫރިސްޓުންގެ ގެންނަ މި ކުންފުނިން ވަނީ ރަޝިއާގައި ވިޔަފާރި ފަށައި "ރިސޯޓް ހޮލިޑޭ" ގެ ނަމުގައި ކުންފުންޏެއް ވެސް ރަޖިސްޓްރީ ކޮށްފަ އެވެ. އަދި އެ ގައުމުގައި އޮފީހެއް ހުޅުވައި ރަޝިއަން ރީޖަން ހިމެނޭ ގޮތަށް ޔޫރަޕުގައި ރާއްޖެ ވިއްކުމުގެ މަސައްކަތް ފަށާފަ އެވެ.\nރަޝިއާއަކީ މިހާރު ރާއްޖެއަށް އެންމެ ގިނައިން ޓޫރިސްޓުން އަންނަ އެއް ގައުމެވެ. މި އަހަރުގެ މިހާތަނަށް ރާއްޖެ އައި ޓޫރިސްޓުންގެ އަދަދަށް ބަލާއިރު، ރަޝިއާ މާކެޓިން 190 ޕަސެންޓުގެ އިތުރު ވުމެއް އައިސްފައިވެ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ރަޝިޔާ


Note Ge Hurihaa Product Thakakun 50% Agu Heyokoh Libey Sale Eh Fashanee - Vaguthu\nނޯޓްގެ ހުރިހާ ޕްރޮޑަކްޓެއް %50 އަގުހެޔޮކޮށް ލިބޭ ސޭލްއެއް ފަށަނީ\nކޮސްމެޓިކްސް ޕާފިއުމްސް އަދި ރީތިވާ އެއްޗެހީގެ ގިނަ ވައްތަރުތަކެއް ވިއްކަމުން އަންނަ "ނިއު އެޑިޝަން" އަކީ ދުނިޔޭގެ އެންމެ މައްޝޫރު އެއް ކޮސްމެޓިކްސް ބްރޭންޑު ކަމުގައިވާ ނޯޓް ކޮސްމެޓިކްސްގެ ރާއްޖޭގެ އެކްސްކްލޫސިވް ޑިސްޓްރިބިއުޓަރެވެ.\nނޯޓު ކޮސްމެޓިކްސްއަކީ ދިވެހިންގެ ތެރޭގައިވެސް މަގުބޫލު ބްރޭންޑެއް ކަމަށްވާއިރު ދިވެހި ޒުވާން އަންހެނުންނަށް ހަދިޔާއެއްގެ ގޮތުގައިވެސް އެންމެ ބޭނުންވާނެ އެކައްޗަކީ މިއީއެވެ.\nމާލޭގެ ބޮޑު ރަސްގެފާނު މަގުގައި ހުންނަ ނިއު އެޑިޝަންގެ ފިހާރައަކީ ނޯޓުގެ ގިނަ ޕްރޮޑަކްޓްތައް ލިބޭނެ އެއް ތަނެވެ. އެ ތަނަކީ އެތައް ބައެއްގެ ހިތްތަކާއި ގުޅިފައިވާ ތަނެކެވެ.\nއެތަނުން މިއަދު ޒުވާނުންނަށް ދިން އުފާވެރި ޚަބަރަކީ އެތަނުން ވިއްކަމުން އަންނަ ހުރިހާ ނޯޓު ޕްރޮޑަކްޓްސްތަކުން އެއް ގަޑިއިރަށް 50 ޕަސެންޓްގެ ޑިސްކައުންޓެއް ލިބޭ ފްލޭޝް ސޭލްއް ފަށަން ތައްޔާރުވަމުން އަންނަ ވާހަކައެވެ.\nGET READY TO RUSH FOR THE NOTE FLASH SALE! First time in Maldives Get 50% OFF on ALL NOTE PRODUCTS. Visit our store New...\nPosted by New Edition on Thursday, July 4, 2019\nމިއީ އެ ޒުވާނުންނަށް ހަދިޔާއެއްގެ ގޮތުގައި ނޯޓު ކޮސްމެޓިކްސް ވައްތަރުތައް ދޭން ލިބޭނެ ރަނުގެ ފުރުސަތަކަށް ވެގެން ދާނެއެވެ. ނޫނީ އަމިއްލައަށް ގޮސް ނޯޓު ކޮސްމެޓިކްސްގެ އަޖުމަ ބަލާލުމަށް ގަނެލަންވެސް ރަނގަޅު ފުރުސަތަކަށް ވެގެން ދާނެއެވެ.\nމާދަމާ ރޭގަނޑު 9:00 އިން 10:00 އަށް ނިއު އެޑިޝަންގެ ފިހާރައަށް ގޮސް ބޭނުން ވަރަކަށް ނޯޓުގެ ޕްރޮޑަކްޓްތައް ގަނެލަންވީއެވެ. މި ވަރުގެ ޑިސްކައުންޓެއް ލިބޭނީ މަދު ފަހަރެއްގައެވެ.\nނިއު އެޑިޝަން އިން ބުނީ ރާއްޖޭގައި އާއްމުކޮށް ބާއްވާ ސޭލްތަކުގައި އަގުހެޔޮވެގެން ދާނީ ވަކި ޕްރޮޑަކްޓްތަކެއް ކަމަށާއި ނަމަވެސް ރާއްޖޭގައި އާއްމުކޮށް ބާއްވާ ސޭލްތަަކަށްވުރެ މި ސޭލް ތަފާތު ވާނެ ކަމަށެވެ.\n"އެކަމަކު މި ފްލޭޝް ސޭލްގައި ނޯޓުގެ ހުރިހާ ޕްރޮޑަކްޓްތަކަކުން އެއްފަހަރާ 50 ޕަސެންޓް އޮފްކޮށްލަނީ. ފަހުގެ ޕްރޮޑަކްޓްތައްވެސް ކުރީގެ ޕްރޮޑަކްޓްތައްވެސް، ވަކި ޕްރޮޑަކްޓެއް ނުބަލާ ހުރިހާ ނޯޓް ޕްރޮޑަކްޓްސް 50 ޕަސެންޓް ހެޔޮވެގެންދާނެ." ނިއު އެޑިޝަނުން ބުންޏެވެ.\nއިތުރަށް އެ ފިހާރައިން ބުނީ މި ހާއްސަ ސޭލްގައި ބައިވެރިވާ ފަރާތްތަކަށް ހާއްސަ ހަދިޔާތަކެއްވެސް ދިނުމަށް ހަމަޖެހިފައިވާ ކަމަށެވެ.\nމިއީ ރާއްޖޭގައި ބާއްވާ މިފަދަ ފުރަތަމަ ފްލެޝް ސޭލްއެވެ. އާއްމުކޮށް މިފަދަ ފްލެޝް ސޭލްތައް ބާއްވަނީ ބޭރުގެ ބޮޑެތި ބްރޭންޑްތަކުންނެވެ.\nނޯޓް ކޮސްމެޓިކްސް އިން ޓީޗަރުންގެ އަގު ވަޒަންކޮށްފި\nބްރައިޑް މޯލްޑިވްސްގެ ޓައިޓަލް ސްޕޮންސަރަކަށް ނޯޓް\nޖުލައި 8, 2019 11:06\nއައި ވިލް ބީދެއާ ޑޯންޓް ވޮރީ\nޖުލައި 16, 2019 12:46\nނުވިކިގެން. ޢަދި އެމްބެސެޑާ ވެސް ބަދަލުކުރަންފެނޭ ނޫންނަމަ ތިޔަބްރަެންޑް އުވެނެ ރާއްޖެއިން\nޖުލައި 16, 2019 13:34\n50%ގެ ޑިސްކައުންޓާއެކު ނޯޓް ފޯނެއް ނުލިބޭނެތަ؟


ނެޕޮޓިޒަމް ލަފްޒު ދެކެ ވަރަށް ރުޅިއާދޭ: ސޫރަޖް ޕަންޗޯލީ - DhiDaily\nނެޕޮޓިޒަމް ލަފްޒު ދެކެ ވަރަށް ރުޅިއާދޭ: ސޫރަޖް ޕަންޗޯލީ\nބޮލީވުޑްގައި ރަނގަޅު ޖާގައެއް ހޯދައި މަގުބޫލުކަން ހޯދަން އުނދަގޫ ކަމަށާއި މަޝްހޫރު ފަންނާނުންގެ ދަރިންނަށްވެސް އުނދަގޫވަނީ ނެޕޮޓިޒަމް ފަދަ ބަސްތައް ބޭނުންކުރާތީ، އެއީ ވަރަށް ރުޅި އަންނަ ބަހެއް ކަމަށް ސޫރަޖް ޕަންޗޯލީ ބުނެފިއެވެ.\nބޮލީވުޑް އިންޑަސްޓްރީގައިވެސް ނެޕޮޓިޒަމް ނުވަތަ މަޝްހޫރު އަދި ނުފޫޒުގަދަ ފަންނާނުންގެ ދަރިން އަތްގަދަ ކުރަމުންދާ މައްސަލައަކީ ޒަމާނުއްސުރެ އޮތް މައްސަލައެކެވެ. އެހެންނަމަވެސް ފަހަކަށް އައިސް އެ މައްސަލަތައް ބޮޑުވެ އެތައް ބައެއްގެ ފާޑުކިޔުން ވަނީ މުޅި އިންޑަސްޓްރީއަށް ރައްދުވެފައެވެ.\nއެކަމާ ގުޅިގެން ބޮލީވުޑްގެ ކުރީގެ މަޝްހޫރު ފަންނާނެއް ކަމަށްވާ އަދިތިޔާ ޕަންޗޯލީގެ ދަރިފުޅު އަދި ފަންނާނެއް ކަމަށްވާ ސޫރަޖް ބުނެފައިވަނީ ސޯޝަލް މީޑިއާގެ މި ޒަމާނުގައި، މަޝްހޫރު ފަންނާނުންގެ ދަރިންނަށްވެސް އިންޑަސްޓްރީގައި ކުރިއަށް ދިޔުމަށް ދަތިވާ ކަމަށެވެ.\n”އަހަރެން ނުބުނާނަން އެއްވެސް ބަޔަކަށް ފަސޭހައެކޭ. އެންމެ މޮޅު އަދި ރަނގަޅު ބަޔަކު ތިބޭނީ. ނެޕޮޓިޒަމް ޓެގް ދެކެ ވަރަށް ފޫހިވޭ. އެހެން ބުނާއިރު ހީވަނީ އަހަރެމެން ކަހަލަ ފަންނާނުންގެ ދަރިން މަސައްކަތް ނުކުރާހެން،“ އޭނާ ބުންޏެވެ.\nނަމަވެސް ނެޕޮޓިޒަމްއަށް އިންޑަސްޓްރީގައި ފާޑުކިޔަނީ މަސައްކަތް ނުކުރާތީއެއް ނޫނެވެ. އެހެންނަމަވެސް އެފަދަ ފަންނާނުންގެ ސަބަބުން އެއަށްވުރެ މާ ހުނަރުވެރި އާންމު ފަންނާނުންނަށް ލިބެން ޖެހޭ ފުރުސަތު ނުލިބޭތީއެވެ. އަދި އެ ފަރާތްތަކަކީ ބޮޑެތި ޕްރޮޑަކްޝަންތަކާ ގާތް މީހުންނަށްވުމުން އެމީހުންނަށް އަބަދުވެސް ގަދަ އަތެއް އޮންނާތީ ހަމަހަމަ މައިދާނެއް ނެތް ކަމަށް ބުނެ އެތައް ބަޔަކު ދަނީ މައްސަލަ ޖައްސަމުންނެވެ.


ޑިރެކްޓަރ ގެ ވަޒީފާ\nމަޤާމްގެ ނަމްބަރ: J-308230\nމަޤާމްގެ ރޭންކް: EX1\nމަޤާމްގެ ކްލެސިފިކޭޝަން: ޓެކްނިކަލް ޑިރެކްޓަރ\nވަޒީފާ އަދާކުރަންޖެހޭ ތަން: ކޮޅުމަޑުލު އަތޮޅު ކައުންސިލް އިދާރާ / ތ ވޭމަންޑޫ.\nމުސާރަ: -/8335 ރުފިޔާ ( މަހަކު )\nސަރވިސް އެލަވަންސް: -/2000 ރުފިޔާ ( މަހަކު )\nއެހެނިންހެން އެލަވަންސް: 1.\nޓެކްނިކަލްކޯ އެލަވަންސް: މަޤާމްގެ ކޯ ޑިސިޕްލިން ކަމުގައިވާ ޕްރޮޖެކްޓް ނުވަތަ އިކޮނޮމިކް ދާއިރާއިން މޯލްޑިވްސް ނެޝަނަލް ފުރޭމްވޯކް ލެވެލް7އިން ފެށިގެން މަތީ ސެޓްފިކެޓެއް އޮތަނަމަ ޓެކްނިކަލް ކޯ އެލަވަންސްގެ ގޮތުގައި މުސާރައިގެ 28% ހަމަޖެހޭނެއެވެ.\nސަޕޯޓިންގ ކޯ އެލަވަންސް: މަޤާމްގެ ޓެކްނިކަލް ކޯ އަށް ޝަރުތު ފުރިހަމަ ނުވާނަމަ ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން ސަޕޯޓިންގ ކޯ އެލަވަންސްގެ ގޮތުގައި ލިބިލައްވާ -/1100 ރުފިޔާ (މަހަކު).\nމަޤާމްގެ މައިގަނޑު މަސްއޫލިއްޔަތުތަކާއި ވާޖިބްތައް:\nކައުންސިލްގެ ރައީސަށް ނުވަތަ ކައުންސިލަށް ޖަވާބުދާރީ ވާންޖެހޭ ކަންކަމާއި ހާލަތްތަކުގައި ޖަވާބުދާރީވެ އެހީތެރިވުން.\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު މިކައުންސިލް އިދާރާގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ ވެބްސައިޓުން www.csc.gov.mv ޑައުންލޯޑު ކުރެވޭނެއެވެ.\nލިބިފައިވާ ތަޢުލީމާއި ތަމްރީނު ( %25 )\nލިބިފައިވާ މަސައްކަތު ގެ ތަޖްރިބާ ( %25 )\n= ލިބިފައިވާ ހުނަރު:\nއިންޓަރވިއު އަދި ޕްރެޒެންޓޭޝަން ( %20 )\nއިމްތިހާން ( %30 )\nމަޤާމަށް އެދެންވީ ގޮތާއި ސުންގަޑީ:\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ސެޕްޓެމްބަރ 2019 ވާ ބުރާސްފަތި ދުވަހުގެ 13:00 ގެ ކުރިން، ކޮޅުމަޑުލު އަތޮޅު ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް info@thaa.gov.mv މެދުވެރިކޮށް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިމްތިހާނު، އިންޓަވިއު އަދި ޕްރެޒެންޓޭޝަން އޮންނާނީ 30 ސެޕްޓެމަބަރ 2019 އިން 10 އޮކްޓޯބަރ 2019 އާ ދެމެދުގައެވެ ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި ޕްރެޒެންޓޭޝަން ހުށަހެޅުމަށާއި އިންޓަރވިއުއަށް ހާޟިރުވުމަށް ތައްޔާރުވެގެން ތިބުމަށްވެސް ދަންނަވަމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅުއްވާނީ 9847007 ނަންބަރު ފޯނާއެވެ. އީ-މެއިލް ކުރައްވާނީ info@thaa.gov.mv އަށެވެ.


Highg Education Ministryge PS kama Fathimath Hilmy\nހަޔަރ އެޑިއުކޭން މިނިސްޓރްީގެ ޕާރމަނަންޓް ސެކެރެޓަރީ އަކަށް ފާތިމަތު ހިލްމީ އިއްޔެ އައްޔަން ކުރައްވައިފި\nހަޔަރ އެޑިއުކޭޝަން މިނިސްޓްރީގެ ޕީއެސް ކަމަށް ފާތިމަތު ހިލްމީ\n15 އޭޕްރީލް 2019, 13:19 |\nހަޔަރ އެޑިއުކޭޝަން މިނިސްޓްރީގެ ޕަރމަނަންޓް ސެކްރެޓަރީ (ޕީއެސް) ކަމުގެ މަޤާމަށް މިސްކިތްމަގު، ބާޣުބަހާރު ފާތިމަތު ހިލްމީ އައްޔަން ކުރައްވައިފިއެވެ. މިއީ ދިވެހި ސިވިލް ސާވިސް އިން އާއްމުކޮށް އިއުލާންކޮށްގެން ހޮވާ އަދި އައްޔަން ކުރާ މަގާމެކެވެ.\nޕާރމަނަންޓް ސެކްރެޓަރީ އައްޔަނުކޮށްދެއްވައި އެކަމުގެ ލިއުން ހަވާލުކޮށްދެއްވީ ސިވިލް ސާވިސް ކޮމިޝަނުގެ ރައީސް ޑރ. އަލީ ޝަމީމްއެވެ. ހަޔަރ އެޑިއުކޭޝަންގެ ފަރާތުން މި ރަސްމިއްޔާތުގައި އެ މިނިސްޓްރީ ގެ މިނިސްޓަރގެ ނައިބް އަލްފާޟިލް އިސްމާޢިލް ޒަބީޙު އާއި ޑިޕާރޓްމަންޓް ތަކުގެ ވެރިންގެ ބައިވެރިވެ ވަޑައިގެންނެވިއެވެ.\nފާތްމަތް ހިލްމީ އަކީ އެޑިއުކޭޝަން ލީޑަރޝިޕް އެންޑް މެނޭޖްމަންޓް ގެ ދާއިރާއިން މާސްޓާރސް ހާޞިލް ކުރައްވަވާފައިވާ އަދި ބެޗްލަރ އޮފް ސައިކޮލޮޖީ ހައްދަވާފައިވާ ބޭފުޅެކެވެ.\nފާތިމަތު ހިލްމީއަކީ ދިވެހި ސިވިލް ސަރވިސްގައި 25 އަހަރު ޚިދުމަތް ކުރައްވަވާފައިވާ ތަޖްރިބާކާރު ސިވިލް ސަރވަންޓެކެވެ.\nޕީއެސް އަކަށް އައްޔަނު ކުރެވުނުއިރު އޭނާ ހުންނެވީ މިނިސްޓްރީ އޮފް އެޑިއުކޭޝަންގެ، ކިއުއޭޑީ (ކޮލިޓީ އެޝުއަރެންސް ޑިޕާރޓްމެނޓް)ގެ ޑިރެކްޓަރ ޖެނެރަލް މަޤާމުގައެވެ. އެމަޤާމުގެ ކުރިން އެބޭފުޅާ ވަނީ ސްކޫލްތަކުގެ ޕްރިންސިޕަލްކަން ކުރައްވަވައި އަދި ޑެޕިއުޓީ ޕްރިންސިޕަލް އެގްޒަމިނަރ ކަމާއި މިނިސްޓްރީގެ ޑިރެކްޓަރުކަންވެސް ކުރައްވަވާފައެވެ.\nކުރިން ފުވައްމުލަކު ސްކޫލްގެ ހެޑްމިސްޓްރެސް އެއްގެ މަގާމާއި ޏ.އޭއީސީ ގެ ޕްރައިމަރީ ޓީޗަރު ކަން ވެސް ފާތިމަތު ހިލްމީ ކުރައްވާފައި ވެއެވެ. ފާތިމަތު ހިލްމީ އަކީ ޏ.އޭއީސީއިން އެންމެ ފުރަތަމަ ޖޭއެސްސީ (ޖޫނިއަރ ސްކޫލް ސެޓްފިކެޓް އިމްތިހާނު، 1980 ގެ މެދެއްހާ ހިސާބުގައި) ހަދައި އެފަހަރު ފާސްވި ދެކުދިންގެ ތެރެއިން އެއްކަނބަލެވެ.\nގާނޫނާއި ގަވާއިދުތަކާ އެއްގޮތަށް އީޖާދީ އަދި އީޖާބީގޮތައް ކަންކަން ރާއްވަވައި، މައްޗަށް ތިއްބަވާ ސިޔާސީ ވެރިންގެ ލަފާގެ މަތިން ޚާއްސަކޮށް މިނިސްޓަރާއި ގުޅިވަޑައިގެން ސަރުކާރުގެ ސިޔާސަތުތައް ތަންފީޒުކޮށް ދެއްވުމަށް އިޚްލާސްތެރި ކަމާއި ފަރުވާތެރިކަމާއެކު މަސައްކަތް ކޮށްދެއްވުމަށް ޕީއެސްގެ ކިބައިން ސިވިލް ސާވިސް ކޮމިޝަނުގެ ރައީސް އެދިވަޑައިގަތެވެ.\nއިތުރު ލިޔުންހަޔަރ އެޑިއުކޭޝަން މިނިސްޓްރީ\nTags: ހަޔަރ އެޑިއުކޭޝަން މިނިސްޓްރީ


BML ge muvahzafun ley hadhiya kohfi\nބީއެމްއެލްގެ މުވައްޒަފުން ލޭ ހަދިޔާކޮށްފި\nބޭންކުގެ މުވައްޒަފުން އިއްޔެ ލޭ ހަދިޔާ ކުރަނީ- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) ގެ މުވައްޒަފުން އިޖުތިމާއީ ޒިންމާގެ ދަށުން، ލޭ ހަދިޔާ ކުރުމުގެ ހަރަކާތެއް ހިންގައިފި އެވެ.\nބީއެމްއެލް އިން ކުރި އަށް ގެންދާ އަހަރެންގެ ބޭންކް- ދިވެހިންގެ ބޭންކް ކެމްޕޭންގެ ދަށުން ކުރިއަށް ގެންދާ ކެމްޕޭންގެ 12 ވަނަ ހަރަކާތުގެ ގޮތުގައި އެ ކުންފުނީގެ މުވައްޒަފުން ވަނީ މޯލްޑިވްސް ބްލަޑް ސާވިސްއަށް ލޭ ހަދިޔާ ކޮށްފަ އެވެ.\nބޭންކުގެ އިޖުތިމާއީ ޒިންމާ ހަރަކާތުގެ މަޝްހޫރު މި އަހަރު ފަށާފައިވަނީ ތަފާތު ގޮތަކަށެވެ. ބޭންކުގެ މުވައްޒަފުން ހާއްސަ ބެނާއަކާއެކު ބޭންކުގެ މައި އިމާރާތުގެ މަތިން ފައިބައިގެން ފެށި މި ހަރަކާތުގެ ބައެއްގެ ގޮތުން މި މަހު 28 ކަމެއް ކުރާނެ އެވެ.\n"އަހަރެންގެ ބޭންކް" ކެމްޕޭންގެ ދަށުން މިހާތަނަށް ވަނީ މުޖުތަމައަށް ފައިދާ ހުރި ގިނަ ހިދުމަތްތަކެއް ކޮށްފަ އެވެ. މީގެތެރޭގައި "އިންޓަގްރާމް ޗެލެންޖަކާއި" ކޮންމެ އަތޮޅެއްގައި އިޖުތިމާއި ޒިންމާގެ ހަރަކާތެއް ހިންގުމުގެ އިތުރުން ބާސްކެޓް ކޯޓެއް ހުޅުވުމާއި "ލައިފް ސްޓައިލް ލޯނު" ތައާރަފު ކުރުން ހިމެނެ އެވެ. މީގެ އިތުރުން އިންޓަނެޓު ބޭންކިންގެ ހިދުމަތަށް އިތުރު ފަސޭހަތައް ގެނެސް ދިނުމާއި ވިލިމާލޭގެ ބީއެމްއެލް ބްރާންޗު ވަރުގަދަ ކުރުން އަދި މާލީ ދާއިރާއަށް ސްކޫލް ކުދިން ހޭލުންތެރި ކުރުވުންވެސް ހިމެނެ އެވެ.\nބީއެމްއެލްގެ އިޖުތިމާއީ ޒިންމާގެ ހަރަކާތްތަކަށް މިދިޔަ އަހަރު 300 މިލިއަން ރުފިޔާ ހޭދަކޮށްފައިވެ އެވެ. އަދި މި އަހަރުވެސް މި އަދަދު ހޭދަކުރާނެ ކަމަށް އެ ބޭންކުން ބުނެފައިވެ އެވެ.


editor | Help Find Ahmed Rilwan (@moyameehaa)\nއަޅުގަނޑުގެ ދަރިފުޅު އަޙްމަދު ރިލްވާން އަށާއި އޭނާގެ އަޚް ޔާމީން ރަޝީދަށް އިންސާފު ހޯދުމަށް ކެނޑިނޭޅި މަސައްކަތް ކުރާނަން\nNo additional reporting by missing journalist Ahmed Rilwan The Criminal Court yesterday released one of four suspects arrested in connection with the disappearance of Minivan News journalist Ahmed Rilwan. A police media official confirmed to Minivan News today that the court released the suspect after he was taken beforearead more…\nމިިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުނު މައްސަލާގައި ހައްޔަރުކުރި ހަތަރު މީހުންގެ ތެރެއިން އެކަކު ދޫކޮށްލައި އިތުރު މީހަކު ކްރިމިނަލް ކޯޓުން ގޭ ބަންދަށް ބަދަލުކޮށްފި އެވެ. މީގެ ދެ މަހެއްހާ ދުވަސްކުރިން ގެއްލިފައިވާ ރިލްވާންގެ މައްސަލައިގައި ފުރަތަމަ ބަޔަކު ހައްޔަރުކުރީ މިދިޔަ މަހުގެ ފަހުކޮޅު އެވެ. މިދިޔަ މަހުގެ 28 ވަނަ ދުވަހު އެ މައްސަލައިގައި ތިން މީހަކު ހައްޔަރު ކުރިއިރު ޖެހިގެން އައި ދުވަހު ވަނީ read more…\nThe Centre for Law and Democracy (CLD) has accused the Maldives of failing to protect journalists following recent attacks on media and the disappearance of Minivan News journalist Ahmed Rilwan. In an open letter to President Abdulla Yameen, the Canadian Human Rights NGO described Rilwan’s disappearance 55 days ago as read more…\nThe Centre for Law and Democracy has sentaletter to His Excellency President Abdulla Yameen Abdul Gayoom of the Maldives calling on his government to do more to fulfil its obligation to protect journalists and the media. The immediate focus of the letter is the disappearance of journalist Ahmed read more…\nރިލްވާން ވީ ތަނެއް ބުނެދިނުމަށް އާއިލާ އިން ފުލުހުންނަށް ގޮވާލައިފި\nމިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުނު މައްސަލާގައި މިހާތަނަށް ހަތަރު މީހަކު ހައްޔަރުކޮށްފައި ވާތީ، އޭނާ ވީ ތަނެއް ބުނެދިނުމަށް އޭނާގެ އާއިލާ އިން ބުރާސްފަތި ދުވަހު ފުލުހުންނަށް ގޮވާލައިފި އެވެ. ރިލްވާންގެ އާއިލާ އިން ނެރުނު ބަޔާނެއްގައި ބުނީ ރިލްވާން ގެއްލުނުތާ 55 ދުވަސް ވެފައިވާއިރު، އެ މައްސަލާގައި ބަޔަކު ހައްޔަރުކުރުމަކީ ތަހުގީގަށް ލިބުނު ކުރިއެރުމެއް ކަމަށް ދެކޭ ކަމަށެވެ. މައްސަލައިގެ ހަގީގަތް ހާމަނުވެ، ހިނގާ ކޮންމެ read more…\nStatement by Ahmed Rilwan Abdulla’s family\nPolice arrestedafourth suspect yesterday in connection with the disappearance of Minivan News journalist Ahmed Rilwan. A 25-year-old was taken into custody with an arrest warrant, police revealed, after which the Criminal Court granted an extension of remand detention for five days. Police said “special efforts” are underway to read more…\nCanadian Foreign Affairs Minister John Baird has described recent developments in the Maldives as “disturbing”, expressing concern over the current human rights situation. “The likely kidnapping ofaleading local journalist and threats and attacks against other journalists, politicians and activists are particularly disturbing,” readastatement from the Foreign read more…


Raaif ge maru: Gathulah fahu filaa thibee Guest house gai\nރާއިފްގެ މަރު: ހައްޔަރުކުރި މީހުން ފިލާތިބީ ގެސްޓްހައުސްގައި\nރާއިފްގެ މަރުގެ މައްސަލާގައި ހައްޔަރުކުރި ދެ މީހުން ފިލައިގެން ތިބި ގެސްޓްހައުސް -- ފޮޓޯ: އަވަސް\nމަރާލައި ހުޅުމާލޭގެ ދެވަނަ ފިޔަވަހީގެ ސަރަހައްދެއްގެ ގޮނޑޮދޮށަށް އެއްލާލާފައި އޮތް އުމުރުން 13 އަހަރުގެ މުހައްމަދު ރާއިފް އަންވަރުގެ މަރުގެ މައްސަލާގައި ހައްޔަރުކުރި ދެ މީހުން ފިލާ ތިބީ ހ. އެކްސްޓްރާ ހެވަން ގެސްޓްހައުސްގައި ކަން އެނގިއްޖެ އެވެ.\nއޭނާ ބުނި ގޮތުގައި ކޮޓަރި ހިފީ ފުލުހުން ހައްޔަރުކުރި ދެ މީހުންނެއް ނޫނެވެ. އެކަމަކު އެ މީހާ ވެސް އެތަނަށް ވަދެ ނުކުމެ ހަދާ ކަމަށާއި ކޮޓަރިއަށް ކާއެއްޗެތި ގެންދިޔައީ ވެސް ރޫމް ހިފި މީހާ ކަމަށެވެ.\nފުލުހުން ހައްޔަރުކުރި ދެ މީހުން ގެސްޓްހައުސް އަށް ވަނީ އާދީއްތަ ދުވަހުގެ ރޭ 10:15 އިގައެވެ. އެމީހުން އެތަނަށް ވަން ގޮތަށް އެއްވެސް ވަރަކަށް ނުނުކުންނަ ކަމަށް ބަސްގަރު ބުންޏެވެ. އޭނާގެ އަންހެނުން އަސްމާ ހުސައިން ބުނި ގޮތުގައި ފުލުހުން ގެސްޓްހައުސް އަށް ވަންނަމުން އެ މީހުންނަށް ކޯޓު އަމުރެއް ނުދައްކާ ކަމަށެވެ. އެކަމާ އަސްމާ އާއި ބަސްގަރުގެ ޝަކުވާ ކުރެ އެވެ. -- އެމީހުންނަކީ ރާއްޖޭގައި ކިހިނެއް ގެސްޓް ހައުސް ހިންގާ ބައެއް ކަން ސާފެއް ނުވެއެވެ.\n"ފުލުހުން ބުނީ ހޯދަން އައި ދެ މީހުންނަށޭ ކޯޓު އަމުރު ދައްކަން ޖެހޭނީ. އެ ދެ މީހުންނަށް ކޯޓު އަމުރު ދައްކާނަމޭ. އަޅުގަނޑުމެންނަކަށް ކޯޓު އަމުރެއް ނުދައްކާ،" އަސްމާ ބުންޏެވެ.\nދެކުނަށް ނިސްބަތްވާ ރާއިފްގެ މަރުގެ ތުހުމަތުގައި ގެސްޓް ހައުސް އިން ފުލުހުން ހައްޔަރުކުރީ 17 އަހަރުގެ ކުއްޖަކާއި 27 އަހަރުގެ ފިރިހެނެކެވެ. މި ދެ މީހުންނަކީ ރާއިފްގެ ރަހްމަތްތެރިންނެވެ.\nއަސްމާ ބުނި ގޮތުގައި ހައްޔަރުކުރި ދެ މީހުން ގެސްޓްހައުސް އިން ހައްޔަރު ކޮށްގެން ގެންދިޔައީ ވަކިވަކިންނެވެ. އަދި އެމީހުންނާ އެކު ކަރުދާސް ކޮތަޅު ތަކެއްގައި ބައެއް ތަކެތި ވެސް ގެންދިޔަ އެވެ. އެ މީހުން ގެންދިޔައިރު ގަޑިން މެންދަމު 3:30 ވެފައި ވެއެވެ. އަދި މިހާރުވެސް ފުލުހުން އެ ގެސްޓް ހައުސްގައި ފޯރިމަރައެވެ.\nއަސްމާ އާއި ބަސްގަރު ބުނާ ގޮތުގައި މަރާލާފައިވާ ރާއިފް އެ ގެސްޓްހައުސް އަށް އައިސްފައެއް ނުވެ އެވެ. އެހެންކަމުން ރާއިފް މަރާލީ ގެސްޓްހައުސްގައި ކަމަށް އެއްގޮތަކަށް ވެސް ނުބެލެވެ އެވެ.\nރާއިފްގެ ބައްޕަ އާއި މަންމަ އަކީ ގދ. މަޑަވެލި މީހުނެނެވެ. ނަމަވެސް ރާއިފްގެ މަންމަ ވަރަށް ކުޑައިރު މައިންބަފައިންނާ އެކު މާލެ ބަދަލުވި ގޮތަށް މާލެއިން ގޯތި ލިބި ދިރިއުޅެނީ މާލޭ ރަށްވެހިންގެ ގޮތުގައި މާލޭގަ އެވެ. ރާއިފް މަރާލި އިރު އޭނާގެ މަންމަ އާއި ބައްޕަގެ ކައިވެނި ރޫޅި ބައްޕަ ދިރިއުޅެނީ ވެސް މަޑަވެލި މީހަކާ ކައިވެނި ކޮށްގެން އެރަށުގަ އެވެ. ރާއިފް މަރުގެ ހަބަރު ލިބުނުއިރު އޭނާގެ ބައްޕަ ހުރީ މަހަށް ގޮހެވެ.\nމޯލްޑިވްސް ޕޮލިސް ސާވިސް މީހުން މެރުން ހުޅުމާލެ + މަޑަވެލި ކުށްކުރުން މުހައްމަދު ރާއިފް އަންވަރު ރާއިފް މަރާލުން\nބޮޑުމީހާ ޝަަރީއަތް ނިމެންދެން، ކުއްޖާއަށް 15 ދުވަހުގެ ބަންދެއް\nމަރާލި ކުއްޖާގެ ޕޯސްޓްމޯޓަމް ހަދަނީ


BML Islamic in Master Card Business Debit Card Tha'araf Koffi - AO News\nބީއެމްއެލް އިސްލާމިކް އިން މާސްޓަރކާޑް ބިޒްނަސް ޑެބިޓް ކާޑު ތަޢާރަފްކޮށްފި\nބީއެމްއެލް އިސްލާމިކް އިން ބިޒްނަސް ކަސްޓަމަރުންނަށް ހާއްސަކޮށް މުޅިން އައު ޕޭމަންޓް ސޮލިއުންޝަންއެއްގެ ގޮތުގައި މާސްޓަރކާޑު ބިޒްނަސް ޑެބިޓް ކާޑު މިއަދު ތަޢާރަފްކޮށްފިއެވެ.\nމިކަމާ ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ ކުރިއަރަމުންދާ ވިޔަފާރިތަކަށް އެހީވުމަށް އެންމެ އެކަށޭނެ ބޭންކިންގ ހައްލުތައް ހޯދައިދިނުމަށް ބޭންކުން ކުރަމުންދާ މަސައްކަތުގެ ދަށުން އައު ޕޭމަންޓް ނިޒާމެއް ތައާރަފް ކުރެވޭކަމީ ލިބޭ އުފަލެއް ކަމަށެވެ. އަދި އަލަށް ތައާރަފްކުރެވުނު މާސްޓަރކާޑު ބިޒްނަސް ޑެބިޓް ކާޑަކީ ވިޔަފާރިތަކުން ޑިޖިޓަލް ޚިދުމަތްތައް ބޭނުންކުރުމަށް އެހީވެ އަދި ގިނަ ވިޔަފާރިތަކުން ބޭނުންވާފަދަ ކޭޝްލެސް ޕޭމަންޓްގެ ހިދުމަތް ބޭނުންކުރުމަށް މަގުފަހިކޮށްދިނުމަށް ބީއެމްއެލް އިސްލާމިކް އިން ތައާރަފް ކުރެވުނު ޚިދުމަތެއް ކަމަށެވެ.\nރާއްޖެ އާއި ރާއްޖޭން ބޭރުގެ މުއާމަލާތް ކުރުމަށް މި ކާޑު ބޭނުންކުރެވޭނެއެވެ. ބޭންކް އޮފް މޯލްޑިވްސް އިން ދޫކުރާ އެހެނިހެން ކާޑުތަކެކޭ އެއްފަދައިން އަލަށް ތައާރަފް ކުރެވުނު މާސްޓަރކާޑު ބިޒްނަސް ޑެބިޓް ކާޑުގައިވެސް އެންމެ ފަހުގެ ސެކިއުރިޓީ ފީޗަރސްތައް އެކުލެވެއެވެ.\nބީއެމްއެލް އިސްލާމިކް ބިޒްނަސް ޑެބިޓް ކާޑާއި ގުޅޭ އިތުރު މައުލޫމާތު ބޭންކުގެ ވެބްސައިޓް https://www.bankofmaldives.com.mv/islamic އިން ލިބޭނެއެވެ.


އެމެރިކާއާއިއެކު ކުރިން އޮތް ގުޅުން އިޢާދަކުރުމުގެ ފުރުޞަތު އެބައޮތް: ރޫޙާނީ އެމެރިކާއާއިއެކު ކުރިން އޮތް ގުޅުން އިޢާދަކުރުމުގެ ފުރުޞަތު އެބައޮތް: ރޫޙާނީ\nއެމެރިކާއާއިއެކު ކުރިން އޮތް ގުޅުން އިޢާދަކުރުމުގެ ފުރުޞަތު އެބައޮތް: ރޫޙާނީ\nއެމެރިކާގެ މިހާރުގެ ރައީސް ޑޮނަލްޑް ޓްރަންޕުގެ ދައުރުގެ ކުރިން އެމެރިކާއާއި އީރާނާއި ދެމެދުގައި އޮތް ގުޅުން އަލުން އަނބުރާ ރުޖޫޢަކުރެވޭނެކަމަށް އީރާނުގެ ރައީސް ޙަސަން ރޫޙާނީ ވިދާޅުވެއްޖެއެވެ.\nނޮވެމްބަރު މަހުގެ 3ވަނަ ދުވަހުގައި ބޭއްވި އެމެރިކާގެ ރިޔާސީ އިންތިޚާބުގައި ވެރިކަމުގެ އިތުރު ދަޢުރަކަށް ކުރިމަތިލެއްވި ރައީސް ޓްރަންޕުގެ މައްޗަށް އިދިކޮޅު ކެނޑިޑޭޓު ޖޯ ބައިޑަންވަނީ ކުރި ހޯއްދަވާފައެވެ. އެއާއިއެކު 2021ވަނަ އަހަރުގެ ޖަނަވަރީ މަހުގެ 20ވަނަ ދުވަހުގައި ވެރިކަން ބަދަލުވުމުން އެމެރިކާއާއިއެކު ޤައުމުތަކުން އޮންނަ ގުޅުމަށް ބަދަލުތަކެއް އަންނާނެކަމަށް ބެލެވެއެވެ.\nވަޒީރުންގެ މަޖިލީހުގައި ވާހަކަދައްކަވަމުން ރައީސް ރޫޙާނީ ވިދާޅުވީ އެމެރިކާގެ އިންތިޚާބީ ރައީސް، ޖޯ ބައިޑަންގެ ސިޔާސީ ހިތްވަރެއް ހުންނެވިނަމަ އީރާނާއި އެމެރިކާއާއިދެމެދު އޮންނަ ގުޅުން ވަރަށް ތަފާތުވާނެކަމަށެވެ. ދެ ޤައުމުގެ ދެމެދުގައި އޮންނާނެ ގުޅުމާއިމެދު ގޮތެއް ނިންމާނީ އެ ޤައުމަކުންކަމަށާއި 2017ވަނަ އަހަރުގެ ޖަނަވަރީ މަހުގެ ކުރިން އޮތް ގުޅުމަށް ރުޖޫޢަ ވެވިދާނެކަމަށް އޭނާ ވިދާޅުވިއެވެ. އެގޮތަށް ކަންތައްތައްވެއްޖެނަމަ ގިނަ މައްސަލަތަކަކަށް ޙައްލު ލިބިގެންދާނެކަމަށާއި ބޮޑެތި ބަދަލުތައް އަންނާނެކަމަށް އޭނާ ވިދާޅުވިއެވެ.\nރޫޙާނީވަނީ ރައީސްކަމާއި ބައިޑަން ޙަވާލުވެވަޑައިގަތުމަށްފަހު އައުމަށް އެދޭ ބަދަލުތަކާއިގުޅޭގޮތުން ވާހަކަދައްކަވާފައެވެ. ފުރަތަމަ ކަމެއްގެ ގޮތުން ރައީސް ޓްރަންޕު އީރާނާއި ދެކޮޅަށް ގެންގުޅުއްވި ސިޔާސަތުތައް ބައިޑަން ކުށްވެރިކުރައްވާނެކަމަށް އެދޭކަމަށް ރޫޙާނީ ވިދާޅުވިއެވެ. އީރާނާއި ދެކޮޅަށް ރައީސް ޓްރަންޕު ގެންގުޅުއްވާ ސިޔާސަތުތަކަކީ އިންސާނީ ހައްޤުތަކާއި ޚިލާފު ނިރުބަވެރިކަމަށް ތަންދޭ ސިޔާސަތުތަކެއްގެ ގޮތުގައި ރޫޙާނީ ސިފަކުރެއްވިއެވެ. ބައިޑަންގެ ސަރުކާރުން، ރައީސް ޓްރަންޕުގެ ރަނގަޅުނޫން ސިޔާސަތުތަކުގެ ބަދަލުގައި މަސައްކަތްކުރަން ޖެހޭނެކަމަށްވެސް އޭނާ ވިދާޅުވިއެވެ. ނަމަވެސް އޭގެ އިތުރު ތަފްޞީލެއް ދެއްވާފައެއް ނުވެއެވެ.\nރޫޙާނީ ވިދާޅުވީ އީރާނުގެ ސިޔާސަތުތައް އަބަދުވެސް ސާފުވާނެކަމަށާއި ގުޅުން ރަނގަޅުކުރުމަށް އަޅާއި ކޮންމެ ފިޔަވަޅަކަށް އީރާނުންވެސް ކުރިއަށް ފިޔަވަޅެއް އަޅާނެކަމަށެވެ.\nދުނިޔޭގެ ބާރުތަކާއިއެކު 2015ވަނަ އަހަރު އީރާނުންވީ ނިއުކުލިއާ އެއްބަސްވުން، ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ) މުއާހަދާގެ ދަށުން އީރާނުގެ ނިއުކުލިއާ ޙަރަކާތްތައް މަދުކުރުމުގެ ބަދަލެއްގެ ގޮތުގައި އެ ޤައުމާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތަކަށް ލުއިދިނުމަށްވަނީ ނިންމާފައެވެ. ނަމަވެސް ނިއުކުލިއާ އެއްބަސްވުމުގައި ބައިވެރިވެފައިވާ އެމެރިކާއިންވަނީ 2018ވަނަ އަހަރުގެ މެއި މަހުގައި އެ އެއްބަސްވުމުން ވަކިވެ އީރާނާ ދެކޮޅަށް ދަތިކުރުމުގެ ގިނަ ފިޔަވަޅުތަކެއް އަޅައިފައެވެ. އެމެރިކާގެ މިހާރުގެ ރައީސް ޑޮނަލްޑު ޓްރަންޕުގެ ސަރުކާރުންވަނީ ނިއުކުލިއާ އެއްބަސްވުން ރޫޅާލުމަށް ގިނަ މަސައްކަތްތަކެއްކޮށްފައެވެ. އީރާނުގައި ހަލުވިކަމާއިއެކު ކޯވިޑް-19 ފެތުރެމުންދާ މި ދަނޑުވަޅުގައި އެމެރިކާއިން އީރާނާއި ދެކޮޅަށް އަޅާފައިވާ ދަތިކުރުމުގެ ފިޔަވަޅުތައް ފާއިތުވި ދުވަސްތަކުގައިވަނީ އިތުރަށް ހަރުކަށިކޮށްފައެވެ. އީރާނުންވަނީ އެމެރިކާއިން އަޅާފައިވާ ދަތުކުރުމުގެ ފިޔަވަޅުތަކާއި ކުރިމަތިކުރަމުންދާ ފިއްތުންތަކަކީ އިޤްތިޞާދީ އަދި ސިއްޙީ ނިރުބަވެރިކަންކަމަށް ތުޚުމަތުކޮށް ކުރިއަށް އޮތްތަނުގައި އެމެރިކާގެ ވެރިކަމާއި ޙަވާލުވާ ސަރުކާރަކުން އޭގެ ބަދަލުދޭން ޖެހޭނެކަމަށް މީގެ ބުނެފައެވެ.\nރައީސް ރޫޙާނީ ވިދާޅުވީ އެމެރިކާގެ ރިޔާސީ އިންތިޚާބު ރައީސް ޓްރަންޕަށް ނާކާމިޔާބުވުމަކީ އީރާނާއި ދެކޮޅަށް ކުރަމުންދާ 'އިޤްތިޞާދީ ހަނގުރާމަ' އީރާނަށް ކާމިޔާބުވެފައިވާކަމުގެ ނިޝާނެއްކަމަށެވެ. ރައީސް ޓްރަންޕަކީ އެމެރިކާގެ ތާރީޚުގައިވެސް މިނިވަން ދަޢުލަތްތަކާއި ދެކޮޅަށް އެންމެ ބޮޑެތި ކުށްތައް ކޮށްފައިވާ ފަރާތްކަމަށާއި، ފަލަސްޠީނާއި އީރާނާއިމެދު އެމެރިކާއިން ޢަމަލުކޮށްފައިވަނީ ވަރަށް އިހާނެތިކޮށްކަމަށެވެ. އިންތިޚާބުގައި ޓްރަންޕު ނާކާމިޔާބުވުމާއިއެކު 'ޓްރަންޕިސަމް' ގެ ދުވަސްވަރު ނިނުމަކަށް އައީކަމަށް ރޫޙާނީ ވިދާޅުވިއެވެ.


ފައިލަސޫފުގެ ބިއްލޫރި ގުޅި | ހިތުގެ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ހިތުގެ ފައިލަސޫފުގެ ބިއްލޫރި ގުޅި\nފަލްސަފާ މުދައްރިސުގެ އާދަކާދައާއި ޚިލާފަށް މިއަދު ކުލާހަށް ވެންނެވީ ކޮފީތައްޓާއި ފޮތްތަކުގެ އިތުރުން ވަރަށް ބައިވަރު އެހެނިހެން ސާމާނުތަކެއް ހިއްޕަވައިގެންނެވެ. ގޮލްފު ބޯޅަތަކެއްގެ އިތުރުން އެއްޗެހިތަކެއް އަޅާފައިވާ ދެކޮތަޅާއި، ބިއްލޫރި ގުޅިއެއް ޒާތުގެ ކަންވާރެއްވެސް ހިއްޕަވައިގެންނެވެ.\nދެތިންފަހަރަކު ކޮފީތަށިން އެތިފޮދެއް ބެއްލެވުމަށްފަހު، ބިއްލޫރި ކަންވާރު ނަންގަވައި މޭޒުމަތީ ބަހައްޓަވައިފިއެވެ. އެއަށް ފަހު އޭގެތެރެއަށް ގޮލްފު ބޯޅަތައް އޮއްސާލެއްވިއެވެ. ބޯޅަތައްހުރީ ކަންވާރުގެ ތުނބާއިހަމަށް އަރާފައެވެ. " ކޮބާ މި ގުޅި ފުރިއްޖެހެން ހީވޭތަ؟" ފުރަތަމަ ފަހަރަށް މިއަދު ވިދާޅުވި ބަހުގެ ގޮތުގައި އެސުވާލު ކުރެއްވުމުން ހުރިހާ ދަރިވަރުން ކަހަލަ ގޮތަކަށް އެކަމާއި އެއްބަސް ވިއެވެ. ދެން އެއްކަލަތަނުން ކޮތަޅެއް ނަންގަވައިފިއެވެ. އޭގައި ހުރީ ކުދި ކުދި ހިލަކޮޅުތަކެކެވެ. ކޮތަޅު ހުސްވަންދެން ކަންވާރު ތެރެއަށް އޮއްސާލައްވައިފިއެވެ. ގޮލްފު ބޯޅަތަކުގެ ތެރެއިން ދެމިގަނެގެން ގޮސް އޭގެ އެންމެ ފުނާހަމައަށްވެސް ގިނަ އަދަދެއްގެ ހިލަކޮޅުތަކެއް ފޯރިއެވެ. " ކޮބާ މިހާރު ކިހިނެއް ހީވަނީ؟" ހުރިހާ ކުދިންވެސް ހިނިތުންވެތިބެ ގުޅި ފުރިއްޖެކަމަށް ބުންޏެވެ.\nމުދައްރިސް ގެންނެވި އަނެއް ކޮތަޅުވެސް ނަންގަވައިފިއެވެ. އޭގައި ހުރީ ހިމުން ވެއްޔެވެ. އެ ވެސް އެއްކަލަ ކަންވާރުގެ ތެރެއަށް އަޅުއްވައިފިއެވެ. ބޯޅަތަކާއި ހިލަތަކުގެ ތެރެއިން ގޮސް ވެލިތައްވެސް އޭގެ ޖާގަ ހޯދައި ކަންވާރު ފުރާލައިފިއެވެ. " މިހާރު ކީކޭ ބުނާނީ؟" ހުރިހާކުދިންވެސް ހިނިގަނޑަކާއި އެކު ގުޅި ފުރިއްޖެ ކަމަށް ބުނެފިއެވެ.\nއާވި އަރައަރައި ހުރި ކޮފީތަށިން އަނެއްކާވެސް އެތިފޮދެއް ބެއްލެވުމަށްފަހު ބާކީ ހުރިބައި ކުއްލިއަކަށް ގުޅީ ތެރެއަށް އޮއްސާލައްވައިފިއެވެ. ހުރިހައިކުދިންގެ ހިނިގަނޑު ފަޅައިގެން ދިއައެވެ.\nހުނުމުގެ އަޑު މަޑުވުމުން މުދައްރިސް ވާހަކަ ދައްކަން ފެއްޓެވިއެވެ. ކަނުލައި އަޑުއަހާށެވެ. މިއީ މިއަދުގެ ފިލާވަޅެވެ. މި ބިއްލޫރި ގުޅި ރަމްޒު ކޮށްދެނީ އަހަރެމެން ކޮންމެ މީހެއްގެވެސް ދިރިއުޅުން ކަމުގައި ބަލާށެވެ! ގޮލްފު ބޯޅަތައް ރަމްޒުކޮށްދެނީ ދިރިއުޅުމުގެ އެންމެ މުހިއްމު އަސާސީ ކަންތައްތަކެވެ. ދީނާއި، ޢާއިލާއާއި، މުޖުތަމަޢާއި، އަޚްލާޤާއި، ޞިއްޙަތުފަދަ ކަންކަމެވެ. މިކަންކަން ފިޔަވައި ދެންހުރި ހުރިހައި ކަމެއް ފިލައި ދިޔަކަމުގައި ވިއަސް ދިރިއުޅުން ބާއްޖަވެރި ކުރެވިދާނެއެވެ.\nދެން ހުރީ ހިލަކޮޅުތަކެވެ. އެތަކެތި ރަމްޒުކޮށްދެނީ ދިރިއުޅުމުގައި ދެންހުރި އެންމެ މުހިއްމުކަންތައްތަކެވެ. ވަޒީފާއާއި، ދިރިއުޅޭ ތަނާއި، ސަވާރީއާއި، މިނޫންވެސް މިފަދަ މުހިއްމު ކަންކަމެވެ. ދެންހުރީ ވެލި ކޮތަޅެވެ. އެވެލިތައް ރަމްޒުކޮށްދެނީ ދިރިއުޅުމުގައި ހުންނަ ކުދިކުދި ކަންތައްތަކެވެ. އެއީ ޢަދަދު ކުރަން ތަދިވާހާ ގިނަ ކަންތައްތަކެކެވެ. ވެލިފުށްތައް ފަދައިންނެވެ.\nތިޔަ ކުދިންވިސްނާށެވެ! ގުޅީގެ ތެރެއަށް ވެލިއަޅައި ފުރައިފިނަމަ އޭގެ މާނައަކީ ދިރިއުޅުމުގެ އެންމެ އަސާސީ ކަންކަމާއި މުހިއްމު އެހެނިހެން ކަންތައްތައް ބަހައްޓާފައި ކުދި ކަންތައްތަކުން ދިރިއުޅުން ފުރާލެވުނީއެވެ. އެހެން ހަދައިފިނަމަ މުހިންމު ކަންކަމަށް ފުރުސަތެއް ނުލިބޭނެއެވެ. ހިލަކޮޅުތައްވެސް ހަމަ އެފަދައެވެ. ބޯޅަތަކަށްވުރެ ކުރިން ހިލަކޮޅުތައް އެޅިނަމަ ހުރިހައި ބޯޅަތަކެއް އަޅާނެ ޖާގައެއް ނުލިބުނީހެވެ. މާނައަކީ ދިރިއުޅުމުގެ އެންމެ އަސާސީ ބައެއްކަންތައް ހުންނާނީ ނުކުރެވިއެވެ. އޭރުން އެއީ ދިރިއުޅުމަކަށް ނުވާނެއެވެ. މުހިންމުކަންކަން ބެހެއްޓުމަށްފަހު ކުދިކަންކަމައިގެން އުޅޭނަމަ އެންމެ މުހިންމު ކަންތައްތަކަށް ދޭނެ ހަކަތައާއި ވަގުތެއް ނުވާނެއެވެ. އޭރުން އަހަރެމެންގެ ދީނާއި، ޞިއްޙަތާއި، ޢާއިލާއާއި، މުޖުތަމަޢުގެ އެތައް ކަމަކުން މަޙްރޫމް ވެދާނެއެވެ.\nމިއަދުގެ ފިލާވަޅަކީ މިއީއެވެ. އުޅުމާއި ގުޅުން ތަރުތީބު ކުރުމެވެ. ދިރިއުޅުމުގައި އިސްކަން ދޭންވީ ކަންކަން ދަތުމެވެ. އެންމެ ފުރަތަމަ އަސާސީ ކަންކަމެވެ. އެއަށްފަހު ދެންހުރި މުހިންމު ކަންކަމެވެ. ބާކީ ހުންނަ ކުދި ކަންކަން ކުރާނީ އެއަށްފަހުގައެވެ. އޭރުން ހުރިހައި ކަމެއްވެސް ކުރެވޭނެއެވެ.\nކްލާސްނިމި މުދައްރިސް ބޭރަށް ނުކުންނަވަން ތައްޔާރުވާކަން އެނގުމުން ދަރިވަރަކު ސުވާލުކުރިއެވެ. ގުޅީ ތެރޭގައި އަދި އެހެން އެއްޗެއްވެސް ވެއްޖެ ނޫންތޯއެވެ؟ ކޮފީ ތައްޓާމެދު ވިދާޅުވަނީ ކީކޭތޯއެވެ. މުދައްރިސް ހިނިތުންވެފައި ވިދާޅުވިއެވެ. މިހުރީ ތިސުވާލުގެ އިންތިޒާރުގައެވެ.\nއެހުރިހައި އެއްޗެއް އެޅުމަށްފަހުވެސް ގުޅީތެރެއަށް ކޮފީތަށި އަޅާނެ ޖާގަވެސް ލިބުނީ ނޫންހެއްޔެވެ؟ އޭގެ މާނައަކީ އަހަރެމެންގެ ދިރިއުޅުގެ ކަންތައްތައް ކިތަންމެ ގިނަ ކަމުގައި ވިއަސް އަނބިމީހާ، ފިރިމީހާ ނުވަތަ ރައްޓެހިންނާއި އެކު ކޮފީއަކަށް ދިއުންފަދަ ކަންކަމަށްވެސް ވަގުތު ހޯދޭނެއެވެ.


MMPRC in enme bodu manfaa libunee Nasheed ah: Siyam\nއެމްއެމްޕީއަރުސީން އެންމެ ބޮޑު މަންފާ ލިބުނީ ނަޝީދަށް: ސިޔާމް\nއެމްޑީއޭގެ ލީޑަރު އަހުމަދު ސިޔާމް: އެމްއެމްޕީއަރުސީން އެންމެ ބޮޑު މަންފާއެއް ލިބުނީ ނަޝީދަށްކަމަށް ވިދާޅުވި-- ފޮޓޯ: އަވަސް/ ހުމާމް\nއެމްއެމްޕީއަރުސީން އެންމެ ބޮޑު މަންފާއެއް ލިބުނީ މަޖިލީހުގެ ރައީސް މުހައްމަދު ނަޝީދަށް ކަމަށް މޯލްޑިވްސް ޑިވޮލޮޕްމަންޓް އެލައަންސް(އެމްޑީއޭ)ގެ ލީޑަރު އަދި ރައްޔިތުންގެ މަޖިލީހުގެ މީދޫ ދާއިރާގެ މެމްބަރު އަހުމަދު ސިޔާމް މުހައްމަދު ވިދާޅުވެއްޖެ އެވެ.\nސިޔާމް މިހެން ވިދާޅުވީ އެމްްޑީއޭއިން މިއަދު ޕޯސްޓް އޮފީހުގެ އޮޑިޓޯރިއަމްގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ނެވެ.\nސިޔާމް ވިދާޅުވީ ސިޔާސީ ދައުވާތައް މިހާރު ވަރަށް ބޮޑަށް ކުރަމުންދާ ކަމަށާއި އަދި ޖުޑީޝަލް ސާވިސް ކޮމިޝަން(ޖޭއެސްސީ) މާބޮޑަށް ވެސް ސިޔާސަ ވެފައިވާ ކަމަށެވެ.\nޖޭއެސްސީފައި ސިޔާސީ ބޭފުޅުން ތިއްބެވުން ކުށްވެރިކުރައްވައި ސިޔާމް ވިދާޅުވީ އޭނާގެ ޕާޓީގެ ސަރުކާރެއްގައި ނުވަތަ އޭނާ ތާއިދުކުރައްވާ ޕާޓީީއެއްގެ ސަރުކާރުގައި ޖޭއެސްސީގައި އެއްގޮތަކަށް ވެސް ސިޔާސީ ބޭފުޅުން ނުތިއްބަވާނެ ކަމަށެވެ. އަދި ދިވެހި ޖޭއެސްސީ އިސްލާހުކޮށް ރައްޔިތުންނަށް އިންސާފު ހޯއްދަވައިދެއްވަން މަސައްކަތް ކުރައްވާނެ ކަމަށެވެ.\nމަޖިލީހުގެ ރައީސް މުހައްމަދު ނަޝީދު ޖޭއެސްސީގައި އިންނެވައިގެން އަދުލު އިންސާފު ނުގެނެވޭނެކަަމަށް ވެސް ސިޔާމް ވިދާޅުވި އެވެ.\n"ރާއްޖޭގެ މިހާ ހިސާބަށް ހިނގައިގެން ދިޔަ އެއްމެ ބޮޑު ހިޔާނާތުގެ މައްސަަލަ އޭގެ އެންމެ ބޮޑު މަންފާއެއް ލިބިފައި ހުރީ ކޮން ފަރާތަކަށްތޯ. މިއަދު މަޖިލީހުގައި ރައީސްއަކަށް އިންނެވި ބޭފުޅާއަށް. މިއީ ދުނިޔެ ދައްކާ ހަގީގަތް. އެމްއެމްޕީއާރުސީގެ އެންމެ ބޮޑު މަންފާއެއް ލިބިފައި ހުރީ މަޖިލީހުގެ ރައީސްއަށް. އެކަމަކު މަޖިލީހުގެ ރައީސް އެތާ މަޖިލީހުގައި ގޮޑީގައި އިންނަވައިގެން އެ ދައްކަވަނީ. އެއީ ބަލަން ޖެހޭ މައްސަލައެއް." ސިޔާމް ވިދާޅުވި އެވެ.\nގިނަ ދުވަސްތަކެއް ވަންދެން އެމްޑީއޭގެ ހަރަކާތްތައް މަޑުޖެހިފައި އޮތުމަށް ފަހު ސިޔާމްގެ ބައިވެރިވެލެއްވުމާއެކު އެމްޑީއޭއިން މިއަދު ނޫސްވެރިންގެ ބައްދަލުވުމެއް ބޭއްވި އިރު އޭނާ ވިދާޅުވީ ޕާޓީގެ ހަރަކާތްތައް މެދުކަނޑާލީ ކޮވިޑާ ގުޅިގެން ކަމަށެވެ. އަދި ޕާޓީގެ ހަރަކާތް އަލުން ފަށައި މިއަދު ޖަލްސާއެއް ބާއްވާފައިވާ ކަމަށް ވިދާޅުވި އެވެ.\nނިމިގެން ދިޔަ މަޖިލީހުގައި އެމްޑީއޭގެ ފަސް މެމްބަރުން ހިމެނުނު އިރު އެ ޕާޓީ އޮތީ ވެރިކަން ކުރި ޕީޕީއެމްއާއެކު ކޯލިޝަން ހަދައިގެން ނެވެ. ނަމަވެސް މަޖިލީހުގެ މި ދައުރުގައި އެންމެ ދެ މެމްބަރުން ތަމްސީލުކުރައްވާ އިރު އެ ޕާޓީން އެއްވެސް ޕާޓީއަކާއެކު ކޯލިޝަނެއް ހަދާފައެއް ނުވެއެވެ. އަދި އެމްޑީއޭގެ މާ ބޮޑު ސިޔާސީ ހަރަކާތެއް މަޖިލީހުގެ މި ދައުރުގައި އަދި ހިންގާފައެއް ވެސް ނުވެއެވެ.\nރައީސް މުހައްމަދު ނަޝީދު އެމްއެމްޕީއާރްސީ އެމްޑީއޭ + އަހުމަދު ސިޔާމް މުހައްމަދު ޖޭއެސްސީ\n"އެމްއެމްޕީއާރުސީގެ ފައިސާ ލިބިފައެއް ނުވޭ"


Gaigaa aiylaigen nama ves India sifain Raajje in baalaanan: Umar\n29 ޑިސެންބަރ 20192ކޮމެންޓް\nގައިގައި އަތްލައިގެން ނަމަވެސް އިންޑިއާ ސިފައިން ރާއްޖެއިން ބާލާނަން: އުމަރު\nރިޔާސީ އިންތިހާބުގައި 2023 ވަނަ އަހަރު ވާދަކުރެއްވުމުގެ އެންމެ ބޮޑު މަގުސަދަކީ ރާއްޖޭގައި ތިބި އިންޑިއާ ސިފައިން ބޭލުން ކަމަށާއި ގައިގައި އަތްލައިގެން ނަމަވެސް އެކަން ކުރައްވާނެ ކަމުގައި ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nސީއެންއެމް ޓީވީގެ އިތުރުކާފް ޕްރޮގްރާމުގައި މިރޭ ބައިވެރިވެވަޑައިގެން ދެއްކެވި ވާހަކަފުޅުގައި އުމަރު ވިދާޅުވީ އޭނާގެ ވެރިކަމެއްގައި އިންޑިއާ ސިފައިންނަށް ރާއްޖެއިން ނުފައިބާ ގަދަކޮށްލައިގެން ނުތިބެވޭނެ ކަމަށެވެ. އެހެންކަމުން އޭނާއަށް ވެރިކަން ލިބިވަޑައިގެންފިނަމަ އިންޑިއާ ސިފައިން ރާއްޖެއިން ބޭރުކުރާނެ ކަމުގައިވެސް ވިދާޅުވި އެވެ. އަދި ކުރިއަށް އޮތް ރިޔާސީ އިންތިހާބުގައި ވާދަކުރެއްވުމުގެ އެންމެ ބޮޑު މަގުސަދަކީ ވެސް އިންޑިއާ ސިފައިން ރާއްޖެއިން ބޭލުން ކަމަށްވެސް ވިދާޅުވި އެެވެ.\nއުމަރު ވިދާޅުވީ އިންޑިއާއާއި ރާއްޖެއާ ދެމެދު ސޮއިކޮށްފައިވާ އެއްބަސްވުމެއްގެ ދަށުން ރާއްޖޭގައި އިންޑިއާ ސިފައިން ތިބި މުއްދަތު ހަމަވުމުން ކުރީގެ ރައީސް އަބްދުﷲ ޔާމީންގެ ވެރިކަމުގައި އެ އެއްބަސްވުން އިތުރަށް އާނުކުރަން ނިންމެވި ކަމަށެވެ. އަދި އިންޑިއާ އިން ރާއްޖެއަށް ހަދިޔާކުރަން އުޅުނު އެހެން ހެލިކޮޕްޓަރެއް ބޭނުން ނުވާ ކަމަށް ރައީސް ޔާމީންގެ ސަރުކާރުގައި އިންޑިއާ އަށް އެންގެވި ކަމަށްވެސް ވިދާޅުވި އެވެ. އަދި އެއީ ވަރަށް ޒިންމާދާރު ނިންމެވުމެއް ކަމަށްވެސް ވިދާޅުވި އެެވެ.\n"ދެން އަޅުގަނޑަކީ ޔާމީނެއް ނޫން. އަޅުގަނޑު މިއީ ޔާމީން ނަމަ އެމީހުން [އިންޑިއާ ސިފައިން] ބާލާނަން. ޔާމީނަށް ކެރިވަޑައިނުގަތީތާ އެމީހުންގެ ގައިގައި އަތްލައިގެން ބާލަން. އަޅުގަނޑު ނަމަ ގައިގައި އަތްލައިގެން ނަމަވެސް ބާލާނަން އިނގޭތޯ ދިވެހިރާއްޖެ އިން.،" އުމަރު ވިދާޅުވި އެވެ\nއޭނާ ވިދާޅުވީ ރާއްޖޭގައި އުފެދުނު ގައުމީ ބަތަލުން ރާއްޖޭގައި ތިބި ބޭރުގެ ބާރުތައް ބޭލީ ވެސް ގައިގައި އަތްލައިގެން ކަމަށެވެ. މިއީ މިނިވަން ދައުލަތެއް ކަމަށާއި މިގައުމުގެ މިނިވަންކަމަށް ބުރޫއަރާ ފަދަ އެއްވެސް ކަމެއް ބިދޭސީ ސިފައިންނަށް ރާއްޖޭގައި ކުރެވިގެން ނުވާނެ ކަމަށްވެސް ވިދާޅުވި އެެވެ.\nއުމަރު ވިދާޅުވީ އޭނާގެ ވެރިކަމެއްގައި އިންޑިއާ ސިފައިން ރާއްޖެއިން ބޭލި ނަމަވެސް އިންޑިއާއާ އެކު ރަނގަޅު ގުޅުމެއް ބާއްވަން މަސައްކަތް ކުރައްވާނެ ކަމަށެވެ. އިންޑިއާ އަކީ މިސަރަހައްދުގައި އޮތް އެންމެ ބޮޑު ގައުމު ކަމަށްވާތީ ރާއްޖޭގެ ކޮންމެ ސަރުކާރަކުން ވެސް އިންޑިއާ އާ އެކު ރަނގަޅު ގުޅުމެއް ބާއްވާ، އިންޑިއާ އަށް އިހްތިރާމު ކުރަންޖެހޭނެ ކަމަށްވެސް ވިދާޅުވި އެވެ. ނަމަވެސް އިންޑިއާ އާއި ބޭރުގެ އަސްކަރީ ބާރަކުން ރާއްޖޭގައި ބޭސްއެއް ހަދައިގެން ތިބުމަށް އަބަދުވެސް އިއުތިރާޒު ކުރައްވާ ކަމަށްވެސް ވިދާޅުވި އެެވެ.\n"އެކަަމަކު އޭގޭ މާނައަކީ އަޅުގަނޑުމެންގެ އެނދަކު ނުއެއް ނިދޭނެ އެނގޭތޯ؟ އަޅުގަނޑުމެންގެ އެނދަކަށް ނޭރޭނެ އެއްގޮތަކަށްވެސް. އަޅުގަނޑުމެންނަކީ މިނިވަން ގައުމެއް. އެހެންކަމުން އެ މިނިވަންކަން ދިފާއުކުރުމަށްޓަކައި ދައްކާ ވާހަކަ މިދައްކަނީ. އަޅުގަނޑުގެ ވެރިކަމެއްގައި އިންޑިއާ ސިފައިން ބާލާނަން،" ކުރީގެ ހޯމް މިނިސްޓަރު ވިދާޅުވި އެވެ.\nއުމަރު ވިދާޅުވީ ރާއްޖޭގައި ތިބި އިންޑިއާ ސިފައިން ބޭލުމަށް އޭނާ މަސައްކަތް ކުރައްވާތީ އިންޑިއާ އިން އޭނާއާ ދެކޮޅަށް މަސައްކަތް ކުރާނެ ކަން އެނގިވަޑައިގަންނަވާ ކަމަށެވެ. އެގޮތުން އިންޑިއާ އިން މިހާރުވެސް އޭނާއާ ދެކޮޅަށް ކެމްޕޭންތަކެއް ހިންގާ ކަމަށްވެސް ތުހުމަތުކުރެއްވި އެވެ.\n"އަޅުގަނޑު ޖެހިލުމެއް ނުވޭ އެއްގޮތަކަށް ވެސް. އެކަމަކު މިގައުމުގެ މިނިވަންކަމަށްޓަކައި އަޅުގަނޑު ދައްކާ ވާހަކައެއް މިދައްކަނީ. މިއީ ސައްތައިން ސައްތަ މުސްލިމު ގައުމެއް. މިނިވަން ގައުމެއް. މިގައުމު އޮންނަން ވާނީ އެގޮތަށް." އިންޑިއާ އަށް ތުހުމަތުކުރަމުން އުމަރު ވިދާޅުވި އެެވެ.\nއުމަރު އިތުރަށް ވިދާޅުވީ އިންޑިއާ ސިފައިން ރާއްޖެއިން ބޭލުމަށް ގޮވާލައި އެއްޗެއް ވިދާޅުވާން ކެރިވަޑައިގެންނެވި އެއްވެސް ސިޔާސީ ބޭފުޅަކު ރާއްޖޭގައި ނެތް ކަމަށެވެ. އަދި އެކަން ކުރައްވަން ކެރިވަޑައިގަންނަވާނެ ބޭފުޅަކު ރާއްޖޭގެ ސިޔާސީ ބޭފުޅުންގެ ތެރޭގައި ނުހުންނަވާނެ ކަމުަގައި ވެސް އުމަރު ވަނީ ވިދާޅުވެފަ އެވެ.\nފޮނިނުކަނޑާ! އިންޑިޔާ ސިފައިންގެމީހެއް ކީއްކުރަންތޯ ބަންގާޅުމީހެއްގެ ގައިގަވެސް ތިގޮތަށް އަތެއް ނުލެވޭނެ. އިންޑިޔާސަރުކާރާ ދިވެހި ސަރުކާރު އެއްބަސްވެގެން އިންޑިޔާ ސަރުކާރުން މިތަނަށް ފޮނުވާފަހުރި އެއްވެސް މީހެއްގެ ގައިގާ އިމަރުނަސީރު ކަހަލަ މީހަކަށް އިގިލިކުރިވެސް ޖައްސާނުލެވޭނެ. ތިޔަފާޑުގެފޮނި ވާހަކަ ދިވެހިން ގަބޫލެއް ނުކުރާނެ. ޚުދު އުމަރުގެ އަންހެނުންނަށްވެސް އިނގޭނެ ބޭރުގައުމެއްގެ ސިފައިންގެ މީހެއްގެ ގައިގަ އުމަރު ނަސީރަށް އަތްނުލެވޭނެކަން.\nއުމަރާ ކޮސްނުގޮވާ މަޑުން އިނދެބަލަ. ތި އިންޑިޔާ ސިފައިން ރާއްޖޭގަ ތިބެގެން ކޮބާ މައްސަލައަކީ. ކިތައްކިތައް ހާލުދެރަ ބަލިމީހުން މިޔޮއްގަދަ ވައިގައި ފަރުވާއަށް ގެނެސްދެނީ. އެވެސްހަމަ އެހެލިކޮޕްޓަރުގަ. ގައިމު އުމަރު ސަބްމެރިންގަ އެފަދަ ކަމެއް ނުކޮށްދޭ. އެހެންވީމަ މި ބުނެވެނީ އަނގަމަނޑުކޮށްލާގެން ތިބޭށޭ.....


މަޒުމޫނު ލިޔުމުގެ ތިންވަން ޒޯނު މުބާރާތް މިއަދު 10:30ން 13:00 ބާއްވައިފިއެވެ. މި މުބާރާތް މި އަހަރު ޚާއްޞަ ކުރެވިފައިވަނީ ހއ، އަދި ހދ އަތޮޅުގެ އިސްކޫލުތަކުގެ ދަރިވަރުންނަށެވެ.\nތިން އުމުރުފުރާއަކަށް ހުޅުވާލައިގެން ބޭއްވުނު މި މުބާރާތުގައި ހއ. އަތޮޅުން ބައިވެރިވެފައިވަނީ 10 އިސްކޫލަކުން 81 ދަރިވަރުންނެވެ. އެއީ 13 އަހަރުން ދަށުގެ އުމުރުފުރާގައި9އިސްކޫލަކުން 27 ދަރިވަރުންނާއި، 13 އަހަރާއި 16 އަހަރާދެމެދުގެ އުމުރުފުރާގައި 10 އިސްކޫލަކުން 30 ދަރިވަރުން އަދި 16 އަހަރާއި 21 އަހަރާދެމެދުގެ އުމުރުފުރާގައި 8 އިސްކޫލަކުން 24 ދަރިވަރުންނެވެ.\nހދ. އަތޮޅު ބައިވެރިވެފައިވަނީ 11 އިސްކޫލަކުން 81 ދަރިވަރުންނެވެ. އެއީ 13 އަހަރުން ދަށުގެ އުމުރުފުރާގައި 10 އިސްކޫލަކުން 30 ދަރިވަރުންނާއި، 13 އަހަރާއި 16 އަހަރާދެމެދުގެ އުމުރުފުރާގައި9އިސްކޫލަކުން 27 ދަރިވަރުން އަދި 16 އަހަރާއި 21 އަހަރާދެމެދުގެ އުމުރުފުރާގައި 8 އިސްކޫލަކުން 24 ދަރިވަރުންނެވެ.\nމުޅި މުބާރާތުގައި 13 އަހަރުން ދަށުގެ އުމުރުފުރާގައި މަޒުމޫނު ލިޔެފައިވަނީ 57 ދަރިވަރުން، 13 އަހަރާއި 16 އަހަރާދެމެދުގެ އުމުރުފުރާގައި މަޒުމޫނު ލިޔެފައިވަނީ 57 ދަރިވަރުން އަދި 16 އަހަރާއި 21 އަހަރާދެމެދުގެ އުމުރުފުރާގައި މަޒުމޫނު ލިޔެފައިވަނީ 48 ދަރިވަރުންނެވެ. މި މުބާރާތުގައި މި ދެއަތޮޅުން 162 ދަރިވަރުން މަޒުމޫނު ލިޔެފައި ވެއެވެ.\nމި މުބާރާތް ބޭއްވިފައިވަނީ މި ދެ އަތޮޅުގެ ތެރެއިން ޤައުމީ މަރުކަޒުން ކަނޑައެޅި ސެންޓަރުތަކަކަށް ދަރިވަރުން ހާޒިރުވެގެންނެވެ. އެއީ ހއ. އަތޮޅު ތަޢުލީމީ މަރުކަޒާއި، ހއ. އަތޮޅު މަދަރުސާއާއި، ޖަލާލުއްދީން އިސްކޫލާއި، ހދ. މަކުނުދޫ އިސްކޫލެވެ.\nމަޒުމޫނު ލިޔުމުގެ ތިންވަނަ ޒޯނު މުބާރާތުގެ ތެރެއިން - ދިއްދޫ\nމަޒުމޫނު ލިޔުމުގެ ތިންވަނަ ޒޯނު މުބާރާތުގެ ތެރެއިން - ހޯރަފުށި\nމަޒުމޫނު ލިޔުމުގެ ތިންވަނަ ޒޯނު މުބާރާތުގެ ތެރެއިން - ކުޅުދުއްފުށި


lailathulgadri vileyreyge maaiykan – adduLIVE\nލައިލަތުލްޤަދްރި ވިލޭރޭގެ މާތްކަން\nMay 14, 2019, 13:35 ޝަބްނަމް ރަޝީދު\nލައިލަތުލް ޤަދްރި ވިލޭރެއަކީ ވަރަށް މާތް ރެއެކެވެ. އެ ރެއާއި ބެހޭގޮތުން މާތް ﷲ ކީރިތި ޤުރުއާނުގައި ވަޙީ ކުރައްވާފައިވެއެވެ. "إِنَّا أَنزَلْنَاهُ فِي لَيْلَةٍ مُّبَارَكَةٍ إِنَّا كُنَّا مُنذِرِينَ فِيهَا يُفْرَقُ كُلُّ أَمْرٍ حَكِيمٍ "\nމިދެންނެވި ކަންތައްތަކަކީ ލައިލަތުލް ޤަދްރި ވިލޭރެއަށް ލިބިގެންވާ ޚާއްޞަ މާތްކަމަކާއި، އެހެން ރޭރެއާއި އެ ރޭގެ ހުރި ތަފާތު ކަމެވެ. ލައިލަތުލް ޤަދްރި ވިލޭރޭގެ ދަރުމައާއި ޘަވާބު ލިބިގަތުމަށްޓަކައި މި އުއްމަތުގެ މާތް ނަބިއްޔާ، ރޯދަ މަހުގެ ފަހު ދިހައިގައި، އެހެން ރޭތަކާއި ދުވަސްތަކަށްވުރެ ބޮޑަށް އަޅުކަމާއިގެން އަވަދިނެތި އުޅުއްވިއެވެ. ރޭތަކުގެ ތެރެއިން އެންމެ މާތް މަތިވެރި ރެއަށް އެރޭ ވާތީއެވެ. އެހެނީ ލައިލަތުލް ޤަދްރި ވިލޭރެއާ މެދު އައިސްފައިވާ ފަދަ ބަސްފުޅުތަކެއް އެހެން އެއްވެސް ރެއަކާ މެދު ވާރިދުވެފައި ނުވެއެވެ. އެއީ މި އުންމަތަށް މާތް ﷲ ގެ ރަޙުމަތްފުޅުން، އެކަލާނގެ އިޙްސާންތެރިވެ ވޮޑިގެންވާ ކަމުން އަޅުގަޑުމެންނަށް ދެއްވި އަގު ނުކުރެވޭހާ ބޮޑު ހަދިޔާއެކެވެ.\nލައިލަތުލް ޤަދްރި ވިލޭރެއަކީ ރޯދަމަހުގައި އަންނަ ރެއެއްކަން މާތް ﷲ ވަނީ ކީރިތި ޤުރުއާނުގައި ވަޙީކުރައްވާފައެވެ. އެކަލާނގެ ވަޙީ ކުރެއްވިއެވެ. "شَهْرُ رَمَضَانَ الَّذِيَ أُنزِلَ فِيهِ الْقُرْآنُ "\nއެހެންވީމާ، ލައިލަތުލް ޤަދްރި ވިލޭރެއަކީ، ރަމަޟާން މަހުގައި އަންނަ ރެއެއްކަން ކަށަވަރުވެއެވެ. އަދި ރަމަޟާންމަހުގެ ކޮން ރެއެއްކަން ކަނޑައެޅިގެން ނޭނގުނު ކަމުގައި ވީނަމަވެސް، އެ ރެއަކީ އެމަހުގެ ފަހު ދިހައިގެ ރޭތަކުގެ ތެރެއިން ރެއެއްކަން ކީރިތި ނަބިއްޔާގެ ބަސްފުޅުތަކުން ސާބިތުވެއެވެ.\nމިފަދަ މާތް ރެއެއް ރަމަޟާންމަހުގައި ލައްވާފައިވާއިރު އަޅުކަމަށް ފަރުވާކުޑަކޮށްލާ މަޖަލާއި އުފަލުގައި ރޭތައް ނަގާނުލާށެވެ. ރޯދަ މަހަކީ ހަމައެކަނި ކުޅިވަރުގެ މަހަކަށް ނުހައްދަވާށެވެ. މިމަހުގެ މާތްކަން ހަނދުމަކޮށް އޭގެ ބޭނުން އެންމެ ފުރިހަމަ ގޮތުގައި ހިފުމަށް އަޅުކަމުގައި ހޭދަކުރާ ވަގުތު ގިނަކޮށް ގިނައިން ޤުރުޢާން ކިޔެވުމަށް އާދަކުރައްވާށެވެ. ތިބާގެ ހަޔާތުގައި އިތުރު ރޯދަމަހެއްގެ ނަސީބު ނެތުމަކީ ވެސް ދުރުކަމެއް ނޫންކަން ހަނދާން ކުރާށެވެ.


Balan Thibbai IS ge Baaru Nikan Gadhakofffi\nބަލަން ތިއްބައި، އައިއެސްގެ ބާރު ނިކަން ގަދަކޮށްފި\nއިރާގު ތެރެއިން އުފެދިގެން، ހައްދުފަހަނަޅާފައިވާ ޓެރަރިސްޓް ޖަމާއަތެއްގެ ސިފަ ޖެހިގެން، އިސްލާމިކް ސްޓޭޓް (އައިއެސް) ނުކުމެ އެގައުމުގެ މޫސަލް އާއި ސީރިއާގެ ދެކުނު ބިތުގައި ބާރުގަދަކުރީ އެވެ. އިސާހިތަކު އެމެރިކާ އާއި ހުޅަނގުގެ އެހެން ބާރުތަކާއި އަރަބި އަދި ގަލްފުގެ ގައުމުތައް ގުޅިގެން އައިއެސްއާ ދެކޮޅަށް އިރާގާއި ސީރިއާގައި ވަނީ ވަރުގަދަ އަސްކަރީ ހަރަކާތެއް ވެސް ފަށައިފަ އެވެ.\nމި އަސްކަރީ ހަރަކާތުން އެދެވޭ ކުރިއެރުންތަކެއް ނުލބުނަސް އިރާގާއި ސީރިއާގައި އައިއެސްގެ ހަނގުރާމަވެރިން މިހާރު ހަރަކާތްތެރިވަމުން ދަނީ މީގެ ހައެއްކަ މަސްކުރިން އުޅުނު ގޮތަކަށް ނޫނެވެ. އެމީހުންނަށް ވަނީ ހަތަރު ފަރާތުން ވެސް އިރާގާއި ސީރިއާގައި ފިއްތުންތަކާ ކުރިމަތިލާން ޖެހިފަ އެވެ.\nއައިއެސް ފުނޑައިލުމުގެ ބޭނުމުގައި އެމެރިކާ އާއި އަރަބި އަދި ގަލްފުގެ ގައުމުތައް އިރާގާއި ސީރިއާ އަށް ސަމާލުކަން ދީގެން ތިއްބައި އައިއެސް އިން އިތުރު އެހެން ފިޔަވަޅެއް ކުރިއަށް އަޅައިފި އެވެ. އެމީހުން މި ވަނީ މިސްރާއި ލީބިއާ އަދި ޔަމަނާއި ޕާކިސްތާނުގެ އިތުރުން އަފްޣާނިސްތާނަށް ވެސް ފެތުރިގެންފަ އެވެ.\nއަނެއްކޮޅުން ނައިޖީރިއާގެ އާންމު ރައްޔިތުން ބިރުވެރިކަމެއްގެ ތެރެއަށް ވައްޓާލައިގެން އުޅޭ، ނުލަފާ ކަމަށް މަޝްހޫރު ބޯކޯ ހަރާމް އަށް ވެސް އައިއެސްގެ "ސްޓައިލް ނިކަން ކަމުގޮސްގެން" މި ވަނީ ފާޑަކަށް ބައިއަތުހިފައިފަ އެވެ.\nއައިއެސް އިން އިރާގާއި ސީރިއާގެ އިން ފަހަނަޅައި ދުނިޔޭގެ އެކި ކަންކޮޅުތަކުގައި އެމީހުންގެ ކިއްލާތައް ވަރުގަދަކުރަމުން އަންނައިރު ދާޚިލީ ހަމަނުޖެހުންތަކުން ހަލާކުވަމުން އަންނަ ގައުމުތަކުގައި މި ބައިގަނޑުގެ ބާރުގަދަކަން ވެސް ފާހަގަކޮށްލަން ޖެހެ އެވެ. އެގޮތުން މިފަހުން އެންމެ ބާރުގަދަކޮށްފައިވަނީ ދާޚިލީ ތަޅާފޮޅުންތަކާ އެކު ސުންނާފަތިވެފައިވާ ދެ ގައުމު ކަމުގައިވާ ޔަމަނާއި ލީބިއާގަ އެވެ.\nލީބިއާގައި އަތްގަދަކޮށް އައިއެސް އިން މި ވަނީ ނިކަން ވަރުގަދަ އިންޒާރެއް ވެސް ދުނިޔެ އަށް ދީފި އެވެ. އެގޮތުން މިސްރަށް ނިސްބަތްވާ ނަސޯރާއިންގެ 21 މީހަކު އެ ވަނީ ލީބިއާގައި ރަހުމްކުޑަ ގޮތަކަށް މަރާލައިފަ އެވެ. މިއީ ލީބިއާގެ ސިރުތުގައި އަތްގަދަކޮށްގެން އުޅޭ އައިއެސްގެ ހަނގުރާމަވެރިންގެ އަމަލެކެވެ.\nއައިއެސްގެ ސަފުތައް ލީބިއާގައި ހަމަޖެހިލިކަން އިއުލާނުކޮށްފައި ވަނީ މިދިޔަ އަހަރުގެ އޮކްޓޯބަރު މަހު އެވެ. މިއީ އިރާގާއި ސީރިއާ އިން ލީބިއާ އަށް ދިޔަ ހަނގުރާމަވެރިންނާއި ލީބިއާގައި ތިބި އިސްލާމިކް ހަނގުރާމަވެރިން ގުޅިގެން އުފައްދާފައިވާ ގޮތްޕެކެވެ.\nލަފާކުރެވޭ ގޮތުން ލީބިއާގައި މިހާރު އައިއެސްގެ ބާރު ނިކަން ގަދަ އެވެ. އެގައުމުގައި އައިއެސްއާ ދެކޮޅަށް އަސްކަރީ ހަރަކާތެއް ހިންގުމުގެ ހުއްދަ އަށް މިސްރުން އެދިފައި ވަނީ ވެސް އެފަދަ އިންޒާރެއް ދިނުމަށް ފަހު އެވެ. މިސްރުން ބުނަނީ ލީބިއާގައި އައިއެސްއާ ދެކޮޅަށް މިހާރުން މިހާރަށް އަސްކަރީ ވަރުގަދަ ހަރަކާތެއް ނުފެށިއްޖެ ނަމަ އެމީހުންގެ ނުރައްކާ ދުނިޔެ އަށް ބޮޑުވެގެންދާނެ ކަމަށެވެ.\nމިސްރަށް ބަލާއިރު އައިއެސްގެ އަމާޒު ހިފާފައި ވަނީ މިސްރު ސަރުކާރުގެ ވެސް ބާރު މާބޮޑަކަށް ނުހިނގާ ސައިނާއީ އަށެވެ. ސައިނާއީގައި އައިއެސްގެ ހަނގުރާމަވެރިން އަތްގަދަކުރަމުންދާ ނަމަ މިއީ އިޒްރޭލުން ނުހަނު ކަންބޮޑުވާން ޖެހޭ ވަރުގެ ކަމަކަށްވާނެ އެވެ.